
PËR DISA SHTESA DHE NDRYSHIME NË LIGJIN NR. 9831, DATË 12.11.2007, “PËR DËMSHPËRBLIMIN E ISH-TË DËNUARVE POLITIKË TË REGJIMIT KOMUNIST”, TË NDRYSHUAR

Në mbështetje të neneve 78 dhe 83, pikat 1 e 2, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr. 9831, datë 12.11.2007, “Për dëmshpërblimin e ish-të dënuarve politikë të regjimit komunist”, të ndryshuar, bëhen këto shtesa dhe ndryshime:

Neni 1

Në nenin 8, pas pikës 2, shtohet pika 3 me këtë përmbajtje:
“3. Në rastin kur e drejta e përfitimit të dëmshpërblimit financiar përfundon me mbylljen e rrethit të familjarëve që nuk jetojnë, të përcaktuar sipas pikës 1, të këtij neni, dëmshpërblimi financiar, për pjesën takuese të tyre, kalon në buxhetin e shtetit.”.

Neni 2

Në nenin 12 bëhen ndryshimet e mëposhtme:
1. Paragrafi i parë ndryshohet si më poshtë:
“Në bazë të buxhetit vjetor të vënë në dispozicion, fondi i dëmshpërblimit të ish-të dënuarve politikë nga regjimi komunist do të ndahet në mënyrë proporcionale për të gjithë përfituesit, me kusht që kësti i dëmshpërblimit të mos jetë më i madh se 1 000 000 (një milion) lekë.
Për të gjitha subjektet përfituese parësore, kur vlera totale e dëmshpërblimit është mbi 8 000 000 (tetë milionë) lekë, do të vijohet me pagesën e këstit pasardhës deri në shpërndarjen e plotë të shumës së miratuar.
Në rast se vlera totale e miratuar për të gjithë përfituesit është deri në 1 000 000 (një milion) lekë, shpërndarja e dëmshpërblimit do të kryhet me një këst të vetëm, pavarësisht fazës në të cilën ndodhet shpërndarja e dëmshpërblimit.”.
2. Paragrafi i katërt ndryshohet si më poshtë:
“Me kryerjen e pagesës së dëmshpërblimit, për të gjithë përfituesit, brenda këstit më të ulët, fillon pagesa e këstit pasardhës. Ky mekanizëm do të përsëritet deri në shpërndarjen e plotë të shumës së dëmshpërblimit.”.
3. Paragrafi i pestë shfuqizohet.

Neni 3

Në nenin 13, paragrafi i tretë ndryshohet si më poshtë: 
“Ministri përgjegjës për financat urdhëron shpërndarjen e dëmshpërblimit, sipas nenit 12 të këtij ligji.”.

Neni 4

Në nenin 29, pas paragrafit të dytë, shtohet paragrafi i tretë me këtë përmbajtje:
“Gabimet e bëra në të dhëna ose në llogaritjen e masës së shpërblimit, ose ndonjë pasaktësi e dukshme në vendimin e Këshillit të Ministrave për miratimin e dëmshpërblimit financiar, mund të rishikohen me vendim të Këshillit të Ministrave.”. 

Neni 5

Kudo në përmbajtjen e ligjit, emërtimet “Ministria e Financave” dhe “Ministri i Financave” zëvendësohen me fjalët “ministria përgjegjëse për financat” dhe “ministri përgjegjës për financat”.

Neni 6

Hyrja në fuqi

Ky ligj hyn në fuqi 15 ditë pas botimit në Fletoren Zyrtare.

Miratuar në datën 13.9.2018

Shpallur me dekretin nr. 10888, datë 21.9.2018 të Presidentit të Republikës së Shqipërisë, Ilir Meta










VENDIM
Nr. 96/2018

PËR MIRATIMIN E DEKRETIT NR. 10 849, DATË 27.7.2018, TË PRESIDENTIT TË REPUBLIKËS, ‘PËR KTHIMIN E LIGJIT NR. 37/2018 ‘PËR PËRCAKTIMIN E PROCEDURËS SË VEÇANTË PËR NEGOCIMIN DHE LIDHJEN E KONTRATËS ME OBJEKT ‘PROJEKTIMIN DHE REALIZIMIN E PROJEKTIT URBAN DHE GODINËS SË RE TË TEATRIT KOMBËTAR’’”

Në mbështetje të nenit 85 të Kushtetutës dhe të nenit 86 të Rregullores së Kuvendit,

KUVENDI
I REPUBLIKËS SË SHQIPËRISË

VENDOSI:

I. Për miratimin e dekretit nr. 10 849, datë 27.7.2018, të Presidentit të Republikës, “Për kthimin e ligjit nr. 37/2018, ‘Për përcaktimin e procedurës së veçantë për negocimin dhe lidhjen e kontratës me objekt ‘Projektimin dhe realizimin e projektit urban dhe godinës së re të Teatrit Kombëtar’’”.
II. Ky vendim hyn në fuqi menjëherë.
 
KRYETARI 
Gramoz Ruçi

Miratuar në datën 20.9.2018

VENDIM
Nr. 97/2018

PËR ZGJEDHJEN E ANËTARËVE TË KOMISIONIT TË PAVARUR PËR KOORDINIMIN, MONITORIMIN DHE NDJEKJEN E ZBATIMIT TË LIGJIT 
NR. 115/2016, “PËR ORGANET E QEVERISJES SË SISTEMIT TË DREJTËSISË”

Në mbështetje të nenit 78, pika 1, të Kushtetutës, dhe të nenit 288, të ligjit nr. 115/2016, “Për organet e qeverisjes së sistemit të drejtësisë”, 





KUVENDI
I REPUBLIKËS SË SHQIPËRISË

VENDOSI:
I. Zgjidhen anëtarë të Komisionit të Pavarur për Koordinimin, Monitorimin dhe Ndjekjen e Zbatimit të ligjit nr. 115/2016, “Për organet e qeverisjes së sistemit të drejtësisë”:
1. Z. Artan Spahiu;
2. Znj. Irena Nino;
3. Znj. Lindita Rusmali;
4. Z. Saimir Vishaj.
II. Ky vendim hyn në fuqi menjëherë. 

KRYETARI 
Gramoz Ruçi

Miratuar në datën 20.9.2018


REZOLUTË
PËR VLERËSIMIN E VEPRIMTARISË SË ORGANIT TË PROKURORISË 
PËR VITIN 2017
 
	Kuvendi i Shqipërisë vlerëson:
	- Prokurorinë e Republikës së Shqipërisë, si institucion kushtetues i pavarur që ushtron ndjekjen penale dhe përfaqëson akuzën në gjyq në emër të shtetit;
	- Rolin kushtetues dhe ligjor të Prokurorisë së Republikës së Shqipërisë, në drejtimin e hetimit dhe luftës ndaj formave të ndryshme të kriminalitetit, si jetike për forcimin e shtetit të së drejtës dhe garantimin e të drejtave dhe lirive themelore të njeriut;
	- Angazhimin e veçantë të Prokurorisë së Republikës së Shqipërisë përgjatë vitit 2017, në drejtim të hetimit dhe procedimit për veprat penale të prodhimit dhe shitjes së narkotikëve, trafikimit të narkotikëve dhe kultivimit të bimëve narkotike;
	Kuvendi Shqipërisë, duke çmuar se: 
	- Ligjshmëria, pavarësia institucionale, përgjegjshmëria dhe integriteti i lartë moral dhe profesional i prokurorëve të Republikës së Shqipërisë janë parimet bazë që duhet të udhëheqin Prokurorinë e Republikës në ushtrimin e ndjekjes penale efikase dhe luftën ndaj kriminalitetit;
	- Sfidat bashkëkohore që kërkon procesi i integrimit në Bashkimin Evropian, veçanërisht në luftën ndaj korrupsionit dhe krimit të organizuar, angazhimi në realizimin dhe zbatimin i reformës në drejtësi duhet të jenë fokusi qendror i veprimtarisë së Prokurorisë së Republikës së Shqipërisë përgjatë vitit 2018;
	Kuvendi i Shqipërisë konstaton se organi i Prokurorisë gjatë vitit 2017:
	- Ka trajtuar 58 291 materiale kallëzuese që përbën një rritje prej 1,64 % në krahasim me vitin 2016, nga të cilat vetëm 148 janë për vepra penale të filluara kryesisht nga organi i akuzës.
	- Megjithëse ka pasur rritje të numrit të procedimeve të regjistruara për veprat penale të korrupsionit, në krahasim me vitin 2016, pesha specifike që ky grup veprash penale zë për vitin 2017, përkundrejt numrit total të procedimeve penale të regjistruara në shkallë vendi, vazhdon të jetë në nivele shumë të ulëta, 0,87% e numrit të përgjithshëm të procedimeve.
	- Procedimet ndaj formave të krimit të organizuar për veprat penale të kryera nga banda e armatosur dhe organizata kriminale janë pothuajse në të njëjtat nivele si në vitin 2016. Gjatë vitit 2017 janë regjistruar 17 procedime penale me 34 të pandehur për vepra penale të kryera nga banda e armatosur dhe organizata kriminale, 16 nga këto procedime për nenin 333/a, “Grupi i strukturuar kriminal”.
	- Masat e sekuestrove mbi pasuritë kriminale të vendosura dhe konfiskimet e produkteve të krimit vazhdojnë të jenë në nivele të ulëta, organi i akuzës ka paraqitur në gjykatë 4 kërkesa për sekuestrim pasurie dhe 7 kërkesa për konfiskim pasurie.
	- Ka pasur rritje të procedimeve të regjistruara dhe të dërguara në gjykatë për veprën penale të parashikuar nga neni 283, i Kodit Penal, “Prodhimi dhe shitja e narkotikëve”, ndërsa procedimet e regjistruara për veprën penale të parashikuar nga neni 284, i Kodit Penal, “Kultivimi i bimëve narkotikëve”, janë ulur krahasuar me vitin 2016.
	- Në sajë të teknikave speciale hetimore është arritur në arrestimin/ndalimin e 475 personave të dyshuar për vrasje, trafikim të lëndëve narkotike, korrupsion, trafikim të armëve, e vepra të tjera, duke parandaluar pasoja të rënda për qytetarët.
	- Është suprimuar Drejtoria e Inspektimit në Prokurorinë e Përgjithshme, veprim ky në kundërshtim me dispozitat kalimtare të ligjit 96/2016, “Për statusin e gjyqtarëve dhe prokurorëve në Republikën e Shqipërisë”, sipas të cilave është parashikuar se deri në krijimin e Inspektorit të Lartë të Drejtësisë, Prokurori i Përgjithshëm heton shkeljet disiplinore nëpërmjet inspektorëve të Prokurorit të Përgjithshëm.
	- Në zbatimin të detyrimeve që rrjedhin nga ligji nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”, organi i akuzës ka verifikuar zyrtarë të të gjitha niveleve; për 252 subjekte deklaruese ka rezultuar se kanë deklaruar të dhëna të pavërteta/të rreme në formular, duke konsumuar veprën penale të “Falsifikimit të vulave, të stampave ose formularëve”, parashikuar nga neni 190 i Kodit Penal.
	- Dhuna në familje vazhdon të jetë një fenomen shqetësues; organi i akuzës ka regjistruar 1469 procedime penale për vepra kundër fëmijëve, martesës dhe familjes, nga të cilat 1105 procedime penale janë dërguar për gjykim.  
	- Numri më i madh i tre grup-veprave penale që konstatohen në raportin e Prokurorit të Përgjithshëm për procedime të regjistruara, sipas strukturës së Kodit Penal, janë veprat penale të vjedhjes së pasurisë, veprat penale kundër rendit dhe sigurisë publike, veprat penale që cenojnë regjimin juridik të tokës.
	- Në raport nuk ka informacion lidhur me hetimet penale ndaj personave juridikë; cili ka qenë historiku i procedimeve të dërguara në gjykatë për këto subjekte, sipas dispozitave të ligjit nr. 9754, datë 14.6.2007, “Për përgjegjësinë penale të personave juridikë”.
	Kuvendi i Shqipërisë kërkon nga Prokuroria e Republikës së Shqipërisë për vitin 2018:
	-  Rritjen e numrit të hetimeve në tërësi dhe në veçanti hetimeve proaktive kundër krimit të organizuar, korrupsionit në nivel zyrtarësh të lartë dhe të mesëm, funksionarëve të sistemit të drejtësisë, të zgjedhurve në nivel qendror dhe vendor. 
 	 - Rritjen e numrit të hetimeve proaktive për veprat penale të prodhimit dhe shitjes së narkotikëve, trafikimi të narkotikëve dhe kultivimit të bimëve narkotike.
	- Rritjen e numrit të hetimeve pasurore për identifikimin, sekuestrimin dhe konfiskimin e pasurive, mjeteve dhe produkteve të veprave penale me origjinë krimin e organizuar, sipas ligjit antimafia.  
	- Garantimin e ndihmës në procesin e rivlerësimit kalimtar të prokurorëve, duke bashkëpunuar ngushtësisht me organet e reja që priten të krijohen, Këshillin e Lartë të Prokurorisë dhe Inspektorin e Lartë të Drejtësisë, në procesin e vlerësimit profesional dhe hetimin disiplinor të prokurorëve.
	- Forcimin e bashkëpunimit mes Prokurorisë dhe shërbimeve të Policisë Gjyqësore në Policinë e Shtetit, si dhe agjencive të tjera ligjzbatuese, me qëllim shkëmbimin e informacionit dhe përdorimin efektiv të metodave speciale të hetimit për dokumentimin e veprave penale kundër korrupsionit dhe krimeve të rënda.
	- Forcimin e bashkëpunimit ndërkombëtar me agjencitë e huaja ligjzbatuese, me qëllim luftën ndaj krimit të organizuar dhe veprave penale që lidhen me pastrimin e parave; si dhe marrjen e masave për adresimin e problematikave që konstatohen nga Progresraporti i Komisionit Evropian për Shqipërinë dhe Raporti i Departamentit të Shtetit të SHBA - ve, lidhur me problematikat e krimit të organizuar në Shqipëri.
	- Forcim të bashkëpunimit me partnerët rajonalë dhe ndërkombëtarë për parandalimin e krimeve kompjuterike që përdoren për pastrimin e të ardhurave nga aktivitete kriminale, si dhe ato për qëllime të financimit të terrorizmit.
	- Ashpërsimin e politikës penale për masat e sigurisë dhe të dënimit kundër: krimit të organizuar, korrupsionit, dhunës në familje, krimeve kundër jetës, pastrimit të parave, krimit ekonomik dhe financiar, armëmbajtjes pa leje, krimit që lidhet me procesin zgjedhor, personave përsëritës në krim, krimit mjedisor.
	- Të ndjekë një politikë penale më të butë ndaj të miturve, grave, personave me aftësi të kufizuara që procedohen penalisht, personave që akuzohen për kryerjen e veprave penale me rrezikshmëri të ulët shoqërore, si dhe zhvillimin e hetimeve të shpejta, me qëllim shkurtimin e kohës së hetimit.
	- Të ndjekë në vazhdimësi rastet që referohen në zbatim të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”, me qëllim sigurimin e pastërtisë së figurës së punonjësve publikë.
	- Të thellojë bashkëpunimin me Ministrinë e Drejtësisë, Ministrinë e Brendshme, Kontrollin e Lartë të Shtetit, ILDKPKI-në, me qëllim orientimin e një vizioni të përbashkët në politikën shtetërore që duhet të ndiqet në luftën kundër kriminalitetit në përgjithësi, korrupsionit e krimit të organizuar në veçanti.
	- Përdorimin e instituteve procedurale, si urdhri penal, marrëveshja e fajësisë, gjykimi i drejtpërdrejtë në mënyrë efektive, për t’i shërbyer shpejtësisë së procesit dhe qëllimit të ligjit penal. 
		- Të vazhdojë të japë kontributin e tij gjithëpërfshirës në drejtim të Reformës në Drejtësi, për reformimin e kuadrit ligjor, si në aspektin material dhe atë procedural, me qëllim përmbushjen e objektivave në këtë fushë.

Miratuar në datën 20.9.2018

KRYETARI 
Gramoz Ruçi

REZOLUTË

PËR VLERËSIMIN E PUNËS SË INSPEKTORATIT TË LARTË TË DEKLARIMIT DHE KONTROLLIT TË PASURIVE DHE KONFLIKTIT TË INTERESAVE PËR VITIN 2017

	Kuvendi i Shqipërisë:
	- Duke besuar në objektivat dhe përpjekjet e shtetit shqiptar për intensifikimin e ndjeshëm në luftën kundër korrupsionit, si kusht dhe detyrim thelbësor në kuadër të procesit të integrimit të vendit dhe anëtarësimin në BE dhe përballjen me sfidat e tij përmes një qasjeje të trefishtë ndërgjegjësuese, parandaluese dhe ndëshkuese;
	- Duke theksuar rëndësinë e koordinimit të suksesshëm dhe forcimin e bashkëpunimit ndërmjet institucioneve përgjegjëse ligjzbatuese në vend dhe institucioneve të pavarura, duke rritur efikasitetin e hetimeve penale apo administrative, si dhe ndëshkimin e praktikave korruptive, me qëllim arritjen e rezultateve konkrete dhe të prekshme në parandalimin dhe luftën kundër korrupsionit;
	- Duke vlerësuar gjetjet në raportet për Shqipërinë për vitet 2016 dhe 2018 të Komisionit Europian në lidhje me veprimtarinë e kryer nga ILDKPKI, progresin e shënuar në zbatimin e Strategjisë Ndërsektoriale kundër Korrupsionit 2015-2020 dhe planit të saj të veprimit, sigurimin e mbështetjes së vazhdueshme nga partnerët ndërkombëtarë për përmbushjen e objektivave dhe prioriteteve të ILDKPKI-së, si dhe arritjen e zbatimit të plotë të rekomandimeve të GRECO-s, lidhur me këtë institucion;
	- Duke inkurajuar e mbështetur këtë institucion, si organ kyç në luftën kundër korrupsionit, me forcimin e kapaciteteve administrative, financiare dhe të instrumenteve ligjore, me qëllim përmbushjen e misionit institucional për zbulimin e pasurimit korruptiv dhe praktikave të ngjashme me të, në parandalimin e konfliktit të interesave për të gjitha kategoritë e zyrtarëve, subjekte të ligjit dhe personave të lidhur, si dhe inkurajimin dhe garantimin në denoncimin e tyre;
	Kuvendi i Shqipërisë  vlerëson se për vitin 2017:
	1. Performanca e ILDKPKI-së gjatë vitit 2017 ka shënuar rritje të mëtejshme në funksionimin tërësor institucional, lidhur me zbatimin e detyrimeve kushtetuese dhe ligjore, si dhe kërkesave të Kuvendit në rezolutën e fundit të tij për vitin 2016, duke zbatuar  të gjithë kuadrin ligjor në fuqi:
	a) ligji nr. 84/2016, datë 30.8.2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”;
	b) ligji nr. 9049, datë 10.4.2003 “Për deklarimin dhe kontrollin e pasurive, të detyrimeve financiare të të zgjedhurve dhe disa nëpunësve publikë”, i ndryshuar;
	c) ligji nr. 9367, datë 7.4.2005 “Për parandalimin e konfliktit të interesave në ushtrimin e funksioneve publike”, i ndryshuar;
	ç) ligji nr. 60/2016 “Për sinjalizimin dhe mbrojtjen e sinjalizuesve”.
	2. ILDKPKI, gjatë vitit 2017, është angazhuar maksimalisht për garantimin e mbarëvajtjes së të gjithë procesit të rivlerësimit kalimtar të gjyqtarëve dhe prokurorëve dhe ka vendosur marrëdhënie institucionale me organet e rivlerësimit dhe me Operacionin Ndërkombëtar të Monitorimit, duke dorëzuar brenda afateve të përcaktuara ligjore raportet e hollësishme dhe të arsyetuara për subjektet e procesit të rivlerësimit të përfshirë në listën prioritare.
	3. ILDKPKI, si organ ndihmës për procesin e rivlerësimit kalimtar, shënon edhe indikatorët e parë të rezultateve të vendimmarrjes së Komisionit të Pavarur të Kualifikimit, i ngritur dhe në funksion të ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”, i cili, në kriterin e parë të rivlerësimit të subjektit, vlerëson pasurinë e tij duke u bazuar, ndër të tjera, edhe në raportin e arsyetuar të ILDKPKI-së.
	4. Ka arritur rezultate konkrete lidhur me zbulimin e fshehjeve të pasurisë, si dhe në zbulimin e shkeljeve të ndryshme të ligjit për deklarimin e interesave privatë, duke zbatuar skemën e kontrollit të plotë dhe hetimit administrativ për vërtetimin e saktësisë dhe vërtetësisë së të dhënave të pasurive, të ardhurave e detyrimeve të deklaruara nga zyrtarët dhe personat e lidhur me ta, konstatimin e rasteve të konfliktit të interesave, për 1335 subjekte deklaruese.
	5. Ka marrë masa ndëshkuese, duke aplikuar në total 436 masa administrative “gjobë” dhe ka depozituar 32 referime penale pranë Institucionit të Prokurorisë, strukturave të hetimit tatimor dhe Drejtorisë së Përgjithshme të Parandalimit të Pastrimit të Parave, duke kërkuar në çdo rast dhe marrjen e masave disiplinore nga institucionet ku zyrtarët shkelës të ligjit kryejnë funksionet publike.
	6. Të dhënat e raportit të ILDKPKI-së referojnë nivelin e lartë të pasurive të fituara në mënyrë të paligjshme, e cila  dyshohet se deri më 31 dhjetor 2017 arrin deri në 80 milionë euro, për të cilën ILDKPKI ka adresuar kallëzimet penale;
	7. ILDKPKI, në zbatim të ligjit nr. 9049, datë 10.4.2003 “Për deklarimin dhe kontrollin e pasurive, të detyrimeve financiare të të zgjedhurve dhe të disa nëpunësve publikë”, të ndryshuar, ka filluar procesin e ngritjes së sistemit elektronik, të deklarimit të interesave privatë, i ndihmuar nga USAID dhe Këshilli i Europës, së bashku me Bashkimin Evropian, duke siguruar mbështetjen e tyre financiare lidhur me zhvillimin e programit të sistemit dhe pajisjet për funksionimin e tij.
	8. Ka vijuar zbatimin e marrëveshjeve të bashkëpunimit me institucionet kryesore në identifikimin dhe luftën kundër korrupsionit, parandalimit të pastrimit të parave dhe krimit të organizuar, si mekanizma për lehtësimin e shkëmbimit të të dhënave. 
	9 Ka marrë masat e nevojshme institucionale, në ushtrim të kompetencës së re ligjore, në zbatim të ligjit nr. 60/2016, datë 2.6.2016 “Për sinjalizimin dhe mbrojtjen e sinjalizuesve” me ngritjen dhe funksionimin e 163 njësive përgjegjëse në sektorin publik dhe 446 në sektorin privat, si dhe aplikimin e të gjitha instrumenteve dhe kompetencave ligjore, duke raportuar treguesit e parë  lidhur me zbatimin e këtij ligji.
	10. Ka ndjekur një politikë të hapur me qytetarët, median dhe shoqërinë civile, me trajtimin në përputhje me afatet ligjore të të gjitha kërkesave të paraqitura, duke publikuar rreth 13 419 deklarata të interesave privatë gjatë vitit 2017.
	11. Çështjet e regjistrimit, trajtimit, zgjidhjes dhe monitorimit të rasteve të konfliktit të interesave kanë nevojë për përmirësime në kuadrin ligjor dhe nënligjor në fuqi.
	12. Kuvendi konstaton se shqetësimi për përmbushjen e detyrave funksionale të ILDKPKI-së, në kuadër të kontrolleve dhe hetimeve administrative, mbetet mungesa e aksesit të drejtpërdrejtë në regjistra të ndryshëm publikë, si dhe baza të dhënash, shqetësim ky i evidentuar në mënyrë të posaçme gjatë vitit 2017, në përballimin e fluksit të mbledhjes së të dhënave për subjektet e rivlerësimit, çka ndikoi në procesin e verifikimit dhe trajtimit të çështjeve.  
	Kuvendi i Shqipërisë, për vitin 2018, kërkon nga ILDKPKI-ja të ketë në fokus të punës së tij:
	- Ruajtjen dhe forcimin e pavarësisë dhe integritetit institucional, duke qenë kështu garant i paanshmërisë, transparencës dhe objektivitetit të institucionit, si faktorë që ndikojnë në rritjen e rezultateve konkrete në parandalimin dhe luftën kundër korrupsionit. 
	1. Vendosmëri në luftën kundër korrupsionit, duke garantuar me prioritet vijueshmërinë e zbatimit të detyrimeve kushtetuese dhe ligjore, në kuadër të procesit të rivlerësimit kalimtar të gjyqtarëve dhe prokurorëve (vetting-un) në hartimin dhe dërgimin pranë institucioneve të rivlerësimit dhe ONM-së të dokumentacionit të plotë, së bashku me raportet e hollësishme dhe të arsyetuara, sipas konkluzioneve të kërkuara nga neni 33 i ligjit nr. 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”.
	2. Ndjekjen dhe zbatimin e skemës së kontrollit të deklaratave të interesave privatë të subjekteve deklaruese, në përputhje me kërkesat ligjore të parashikuara nga ligji nr. 9049, datë 10.4.2003, “Për deklarimin dhe kontrollin e pasurive, të detyrimeve financiare të të zgjedhurve dhe disa nëpunësve publikë”, i ndryshuar, si dhe ligjit nr. 9367, datë 7.4.2005, “Për parandalimin e konfliktit të interesave në ushtrimin e funksioneve publike”, i ndryshuar;
	3. Zbatimin dhe monitorimin e ligjit nr. 60/2016, datë 2.6.2016 “Për sinjalizimin dhe mbrojtjen e sinjalizuesve”, në drejtim të forcimit të kapaciteteve të njësive përgjegjëse pranë organizatave të sektorit publik dhe privat, si dhe realizimin, në bashkëpunim me partnerët ndërkombëtarë, të fushatave ndërgjegjësuese.  
	4. Forcimin e marrëdhënieve bashkëpunuese me partnerët ndërkombëtarë, në përmbushje të angazhimeve të marra në kuadër të projekteve të përbashkëta, të cilat synojnë përmirësimin e sistemit aktual për plotësimin, administrimin dhe kontrollin e formularëve të deklarimit, me qëllim rritjen e eficiencës dhe cilësisë së punës të Inspektoratit të Lartë, duke përfunduar ngritjen dhe vënien në funksionim të sistemit elektronik të deklarimit e publikimit të deklaratave të interesave privatë.  
	5. Vazhdimin e ndjekjes së një politike të hapur me qytetarët, median dhe shoqërinë civile. Forcimin e mëtejshëm të urave të bashkëpunimit me median investigative. Respektimi i mekanizmave informues ligjorë e publikë, duke respektuar ligjin për të drejtën e informimit dhe atë të mbrojtjes së të dhënave personale, për publikimin e deklaratave të interesave privatë. 
	- Kuvendi dhe Këshilli i Ministrave të mbështesin institucionin me financime të nevojshme për sigurimin e qëndrueshmërisë së sistemit elektronik, të deklarimit të interesave privatë, me qëllim rritjen e efikasitetit në plotësimin, administrimin, kontrollin e pasurive, detyrimeve financiare të të zgjedhurve dhe të disa nëpunësve publikë, si dhe publikimin e të dhënave në deklaratat e interesave privatë për konsultim nga publiku, media dhe shoqëria civile apo çdo palë tjetër e interesuar. 
	- Kuvendi dhe Këshilli i Ministrave të mundësojnë sigurimin e aksesit të ILDKPKI-së në Sistemin TIMS, si një ndër instrumentet e kontrollit që ndikojnë në rezultatet e hetimit të zyrtarëve subjekt të deklarimit të pasurive dhe interesave privatë.
	- Kuvendi dhe ILDKPKI-ja të bashkëpunojnë gjatë vitit 2018  për zbatimin e duhur të Kodit të Sjelljes së Deputetëve, të miratuar më vendim të Kuvendit nr. 61/2018, duke siguruar këshillim, trajnim dhe udhëzime lidhur me mënyrat e trajtimit të konfliktit të interesit të deputetëve gjatë ushtrimit të funksionit të tyre kushtetues.

Miratuar në datën 20.9.2018

KRYETARI 
Gramoz Ruçi

DEKRET
Nr. 10879, datë 19.9.2018

PËR DHËNIE TË SHTETËSISË SHQIPTARE

Në mbështetje të nenit 92, pika “c”, dhe nenit 93, të Kushtetutës, si dhe nenit 9, pika 7, e nenit 20, të ligjit nr. 8389, datë 5.8.1998, “Për shtetësinë shqiptare, të ndryshuar,

DEKRETOJ:

Neni 1

I jepet shtetësia shqiptare, me kërkesë të tij, personit të mëposhtëm:
Atifete Ibrahim Jahjaga

Neni 2

Ky dekret hyn në fuqi menjëherë.

PRESIDENTI I REPUBLIKËS 
SË SHQIPËRISË
Ilir Meta










VENDIM
Nr. 537, datë 19.9.2018

PËR DISA NDRYSHIME DHE SHTESA NË VENDIMIN NR. 718, DATË 29.10.2004, TË KËSHILLIT TË MINISTRAVE, “PËR LISTËN E PERSONAVE TË SHPALLUR SI FINANCUES TË TERRORIZMIT”, TË NDRYSHUAR

Në mbështetje të nenit 100 të Kushtetutës, të neneve 5, pika 1; 14, pika 1; 18, pika 1; 25, pika 1, dhe 28, pika 1, të ligjit nr. 157/2013, “Për masat kundër financimit të terrorizmit”, të ndryshuar, me propozimin e ministrit për Evropën dhe Punët e Jashtme, Këshilli i Ministrave

VENDOSI:

Në listën e personave të shpallur sipas rezolutave të Këshillit të Sigurimit (lista e OKB-së), që i bashkëlidhet vendimit nr. 718, datë 29.10.2004, të Këshillit të Ministrave, të ndryshuar, të bëhen ndryshimi dhe shtesa, si më poshtë vijon:
1. Në listën e shkronjës “B”, të titulluar “Lista e kompanive që i takojnë ose bashkëpunojnë me talibanët”, çregjistrohet kompania e renditur në shkronjën “a”, sipas shtesës bashkëlidhur këtij vendimi, në listën e konsoliduar të Këshillit të Sigurimit të OKB-së, për personat që janë anëtarë, bashkëpunëtorë apo financues për talibanët.
2. Në listën e shkronjës “C”, të titulluar “Lista e individëve anëtarë ose bashkëpunëtorë me organizatat ISIL (Da’esh) dhe AI-Qaida”, shtohen individët e renditur në shkronjën “a”, sipas shtesës bashkëlidhur këtij vendimi, në listën e konsoliduar të Këshillit të Sigurimit të OKB-së, për personat që janë anëtarë, bashkëpunëtorë apo financues të organizatave ISIL (Da’esh) dhe Al-Qaida.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama





AZHURNIMI NË LISTËN E PERSONAVE TË SHPALLUR SI FINA-NCUES TË TERRORIZMIT

SIPAS REZOLUTAVE TË KËSHILLIT TË SIGURIMIT TË OKB-së
(LISTA E OKB-së)

B) LISTA E KOMPANIVE QË I TAKOJNË OSE BASHKËPUNOJNË ME TALIBANËT

a) Lista e ndryshuar në “Lista e kompanive që i takojnë ose bashkëpunojnë me talibanët”:
1. DIRECTORATE GENERAL OF GEOLOGICAL SURVEY AND MINERAL INVESTIGATION.
C) LISTA E INDIVIDËVE ANËTARË OSE BASHKËPUNËTORË ME ORGANI-ZATAT ISIL (Da’esh) dhe AL-QAIDA
a) Lista e shtuar në “Lista e individëve anëtarë ose bashkëpunëtorë me organizatat ISIL (Da’esh) dhe Al-Qaida”:
1. ADNAN; ABOU WALID; AL-SAHRAOUI.
2. MOHAMMED, YUSIP, KARIM.
3. MOHAMAD, RAFI, BIN UDIN.
4. MUHAMMED, REZA, LAHAMAN, KIRAM.

Shënim. Gjenealitetet e tjera për personin, emri i të cilit është renditur më sipër, mbahen në Drejtorinë e Përgjithshme të Parandalimit të Pastrimit të Parave.

VENDIM
Nr. 538, datë 19.9.2018

PËR NJË SHTESË FONDI NË BUXHETIN E VITIT 2018, MIRATUAR PËR MINISTRINË E TURIZMIT DHE MJEDISIT DHE MINISTRINË E KULTURËS, PËR PAGESËN E KUOTAVE TË ANËTARËSIMIT NË ORGANIZATAT NDËRKOMBËTARE

Në mbështetje të nenit 100 të Kushtetutës, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 13, të ligjit nr. 190/2017, “Për buxhetin e vitit 2018”, të ndryshuar, me propozimin e ministrit të Financave dhe Ekonomisë, Këshilli i Ministrave


VENDOSI:

1. Ministrisë së Turizmit dhe Mjedisit, në buxhetin e miratuar për vitin 2018, në programin “Planifikim, menaxhim dhe administrim”, në kategorinë e shpenzimeve korrente, i shtohet kundërvlefta në lekë e fondit prej 21 500 (njëzet e një mijë e pesëqind) eurosh, për kryerjen e pagesave të kuotave të anëtarësimit në Zyrën Ndërkombëtare të Ekspozitave (BIE).
2. Ministrisë së Kulturës, në buxhetin e miratuar për vitin 2018, në programin “Planifikim, menaxhim dhe administrim”, në kategorinë e shpenzimeve korrente, i shtohet kundërvlefta në lekë e fondit prej 48 664 (dyzet e tetë mijë e gjashtëqind e gjashtëdhjetë e katër) eurosh, për kryerjen e pagesave të kuotave të anëtarësimit në Observatorin Evropian të Medias.
3. Efekti financiar i parashikuar në pikat 1 dhe 2, të këtij vendimi, përballohet nga fondi rezervë i buxhetit të shtetit, miratuar për vitin 2018.
4. Ngarkohen Ministria e Turizmit dhe Mjedisit, Ministria e Kulturës dhe Ministria e Financave dhe Ekonomisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

VENDIM
Nr. 539, datë 19.9.2018

PËR MIRATIMIN E MARRËVESHJES SË FINANCIMIT, NDËRMJET REPUBLIKËS SË SHQIPËRISË, TË PËRFAQËSUAR NGA MINISTRIA E FINANCAVE DHE EKONOMISË (MARRËSI) DHE SHOQËRISË RAJONALE TË MENAXHIMIT TË MBETJEVE TË KORÇËS (AGJENCIA E ZBATIMIT TË PROJEKTIT), DHE KfW FRANKFURT AM MAIN (KfW), PËR PROJEKTIN “MENAXHIMI I MBETJEVE TË NGURTA NË SHQIPËRINË JUGLINDORE, MASA SHOQËRUESE, 
FAZA 2 (RAJONI KORÇË)”

Në mbështetje të nenit 100 të Kushtetutës dhe të nenit 19, të ligjit nr. 43/2016, “Për marrëveshjet ndërkombëtare në Republikën e Shqipërisë”, me propozimin e ministrit të Financave dhe Ekonomisë, Këshilli i Ministrave

VENDOSI:

Miratimin e marrëveshjes së financimit, ndërmjet Republikës së Shqipërisë, të përfaqësuar nga Ministria e Financave dhe Ekonomisë (Marrësi) dhe Shoqërisë Rajonale të Menaxhimit të Mbetjeve të Korçës (Agjencia e Zbatimit të Projektit) dhe KfW Frankfurt am Main (KfW), për financimin e projektit “Menaxhimi i mbetjeve të ngurta në Shqipërinë Juglindore, masa shoqëruese, faza 2 (Rajoni Korçë)”, nëpërmjet një granti në shumën 1 200 000 (një milion e dyqind mijë) euro, sipas tekstit bashkëlidhur këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

MARRËVESHJE FINANCIMI 
DATË 2.8.2018, NDËRMJET KfW, FRANKFURT AM MAIN (KfW) DHE
REPUBLIKËS SË SHQIPËRISË, PËRFAQËSUAR NGA MINISTRIA E FINANCAVE DHE EKONOMISË (MARRËSI) DHE SHOQËRISË RAJONALE TË MENAXHIMIT TË MBETJEVE TË KORÇËS (AGJENCIA E ZBATIMIT TË PROJEKTIT), PËR SHUMËN 1,200,000.00 EURO, MENAXHIMI I MBETJEVE TË NGURTA NË SHQIPËRINË JUGLINDORE, MASAT SHOQËRUESE, FAZA 2 (RAJONI KORÇË) 
BMZ ID 2014 701 03

Mbi bazën e Marrëveshjes së datës 28 tetor 2016 ndërmjet qeverisë së Republikës Federale të Gjermanisë dhe qeverisë së Republikës së Shqipërisë mbi “Bashkëpunimin Financiar” (Marrëveshja Qeveritare), Marrësi, Agjencia e Zbatimit të Projektit dhe KfW-ja lidhin Marrëveshjen e mëposhtme të Financimit.
Kjo Marrëveshje Financimi “Menaxhimi i Mbetjeve të Ngurta në Juglindje të Shqipërisë - Masat Shoqëruese, faza 2” është pjesë e projektit “Menaxhimi i Mbetjeve të Ngurta të Shqipërisë Juglindore” dhe projekti “Menaxhimi i Mbetjeve të Ngurta të Shqipërisë Juglindore - Masat Shoqëruese” dhe është burimi financues për mbështetje të mëtejshme institucionale në projektet e lartpërmendura. Projekti është në zbatim dhe financohet nëpërmjet kësaj Marrëveshjeje të Financimit, Marrëveshjes së Huas, Financimit dhe Projektit, të datës 28 dhjetor 2012 (Marrëveshja e Huas dhe e Financimit) dhe Marrëveshjes së Financimit të datës 28 dhjetor 2012 (Marrëveshja e Financimit - Masat Shoqëruese).

Neni 1
Shuma dhe qëllimi i kontributit financiar

1.1 KfW-ja do t’i japë Marrësit një kontribut financiar që nuk tejkalon 1,200,000.00 euro.
Ky kontribut financiar nuk do të shlyhet, përveç kur përcaktohet ndryshe në nenin 4.2.
1.2 Marrësi do t’i kanalizojë plotësisht kontributin financiar Agjencisë së Zbatimit të Projektit në përputhje me kushtet e përcaktuara në nenin 2. Agjencia e Zbatimit të Projektit do të përdorë kontributin financiar ekskluzivisht për shërbime të ekspertëve për projektin “Menaxhimi i Mbetjeve të Ngurta në Shqipërinë Juglindore (Shërbimet e Ekspertëve) për të mbështetur veten, komunat pjesëmarrëse dhe Ministrinë e Infrastrukturës dhe Energjisë (MIE) dhe, kryesisht, për të paguar kostot e këmbimit valutor. MIE, Agjencia e Zbatimit të Projektit dhe KfW-ja do të përcaktojnë detajet dhe objektin e Shërbimeve të Ekspertëve dhe mallrave dhe shërbimeve që do të financohen nga kontributi financiar me një marrëveshje të veçantë (Marrëveshja e Veçantë), e cila do të bihet dakord nga Marrësi i përfaqësuar nga Ministria e Financave dhe Ekonomisë. 
1.3 Marrësi dhe KfW-ja do të përcaktojnë hollësisht kontributet homologe që do të jepen nga Marrësi në Marrëveshjen e Veçantë. Marrësi do të japë kontributet e tij të plota dhe në kohën e duhur. Marrësi do t’i japë KfW-së, sipas kërkesës, dëshmi që provojnë masat e marra për këtë qëllim.
1.4 Taksat dhe detyrimet e tjera publike që do të lindin nga Marrësi ose Agjencia e Zbatimit të Projektit dhe detyrimet e importit nuk do të financohen nga kontributi financiar.

Neni 2
Kanalizimi i kontributit financiar në Agjencinë e Zbatimit të Projektit

2.1 Marrësi do të kanalizojë kontributin financiar në Agjencinë e Zbatimit të Projektit, si një grant të pashlyeshëm, sipas një marrëveshjeje financimi të veçantë.
2.2 Para disbursimit të parë nga kontributi financiar, Marrësi i dërgon KfW-së një përkthim të certifikuar në anglisht të Marrëveshjes së përmendur në nenin 2.1.
2.3 Kanalizimi i kontributit financiar nuk përbën përgjegjësi të Agjencisë së Zbatimit të Projektit ndaj KfW-së për detyrimet e pagesës sipas kësaj Marrëveshjeje.

Neni 3
Disbursimi

3.1 KfW-ja do të disbursojë kontributin financiar në pajtim me progresin e Shërbimeve të Ekspertëve dhe me kërkesë të Agjencisë së Zbatimit të Projektit. Me një Marrëveshje të Veçantë, e cila do të bihet dakord nga Marrësi, i përfaqësuar nga Ministria e Financave dhe Ekonomisë, Agjencia për Zbatimin e Projektit, MIE dhe KfW-ja do të përcaktojnë procedurën e disbursimit, në veçanti, dëshmitë që vërtetojnë se fondet e disbursuara përdoren për qëllimin e caktuar.
3.2 KfW-ja ka të drejtë të refuzojë kryerjen e disbursimeve pas datës 31 dhjetor 2021 ose një datë tjetër, siç mund të bihet dakord ndërmjet dy palëve.

Neni 4
Pezullimi i disbursimeve dhe shlyerja

4.1 KfW-ja nuk mund të pezullojë disbursimet, përveç në rastet kur:
a) Marrësi nuk i përmbush detyrimet e tij ndaj KfW-së për të kryer pagesa kur bëhen të kërkueshme;
b) Janë shkelur detyrimet sipas kësaj Marrëveshjeje, Marrëveshjes së Huas dhe Financimit, Marrëveshjes së Financimit - Masat Shoqëruese ose sipas marrëveshjeve të veçanta të lidhura me këto Marrëveshje;
c) Agjencia për Zbatimin e Projektit nuk mund të dëshmojë se kontributi financiar është përdorur për qëllimin e caktuar;
d) Përmbushja e detyrimeve të KfW-së sipas kësaj Marrëveshjeje shkel ligjin në fuqi; ose
e) Lindin rrethana të jashtëzakonshme që pengojnë ose rrezikojnë seriozisht zbatimin ose qëllimin e Shërbimeve të Ekspertëve.

4.2 Nëse ndonjë nga situatat e specifikuara në nenin 4.1(b), (c) ose (d) ka ndodhur dhe nuk është zgjidhur brenda një periudhe të caktuar nga KfW-ja, periudhë e cila megjithatë duhet të jetë të paktën 30 ditë, KfW-ja:
a) Në rastin e specifikuar në nenin 4.1(b) ose (d), mund të kërkojë shlyerjen e menjëhershme të të gjitha shumave të disbursuara;
b) Në rastin e përcaktuar në nenin 4.1(c), mund të kërkojë shlyerjen e menjëhershme të këtyre shumave që Agjencia e Zbatimit të Projektit nuk mund të provojë se janë përdorur për qëllimin e caktuar.

Neni 5
Shpenzimet dhe pagesat publike

Marrësi do të mbulojë të gjitha taksat dhe detyrimet e tjera publike që lindin jashtë Republikës Federale të Gjermanisë në lidhje me përfundimin dhe zbatimin e kësaj Marrëveshjeje, si dhe të gjitha kostot e transferimit dhe të konvertimit që rrjedhin në lidhje me disbursimine kontributit financiar.

Neni 6
Deklaratat kontraktuale dhe fuqia e përfaqësimit

6.1 Ministri i Financave dhe Ekonomisë dhe personat e caktuar prej tij/saj për KfW-në, dhe të autorizuar me nënshkrimet model të vërtetuara prej tij ose saj do të përfaqësojnë Marrësin në zbatimin e kësaj Marrëveshjeje. Administratori i Përgjithshëm i Agjencisë së Zbatimit të Projektit dhe personat e caktuar prej tij ose saj për KfW-në dhe të autorizuar me nënshkrime model të vërtetuara prej tij ose saj, do të përfaqësojnë Agjencinë e Zbatimit të Projektit në zbatimin e kësaj Marrëveshjeje dhe zbatimin e Shërbimeve të Ekspertëve. Kompetencat e përfaqësimit nuk do të përfundojnë derisa KfW-ja të ketë marrë revokimin e tyre të shprehur nga përfaqësuesi i autorizuar në atë kohë.
6.2 Amendamentet ose shtesat e kësaj Marrëveshjeje dhe çdo njoftim dhe deklaratë e dorëzuar nga palët kontraktuese sipas kësaj Marrëveshjeje, duhet të bëhen me shkrim. Ndryshimet e kësaj Marrëveshjeje që cenojnë vetëm marrëdhëniet juridike ndërmjet KfW-së dhe Marrësit nuk do të kërkojnë pëlqimin e Agjencisë së Zbatimit të Projektit. Ministri i Financave dhe Ekonomisë është i autorizuar të nënshkruajë çdo amendament që duhet të miratohet nga Këshilli i Ministrave. Ndryshimet në këtë Marrëveshje që ndikojnë vetëm në periudhën e disponueshmërisë (neni 3.2) nuk do të kërkojnë miratimin paraprak nga Këshilli i Ministrave. Çdo njoftim ose deklaratë që duhet të bëhet në lidhje me këtë Marrëveshje do të jetë marrë pasi të ketë mbërritur në adresën e mëposhtme të palës korresponduese kontraktuese ose në ndonjë adresë tjetër të palës kontraktuese korresponduese që i njoftohet palës tjetër kontraktuese:

Për KfW-në: 
KfW
Postfach 11 11 41
60046 Frankfurt am Main
Republika Federale e Gjermanisë
Faks: +49 69 7431-2944

Për marrësin: Ministria e Financave dhe Ekonomisë
Bulevardi “Dëshmorët e Kombit”, nr. 3
Tiranë, Shqipëri
Faks: +355 4222 8494

Për Agjencinë Zbatuese të Projektit:
“Administrimi i Mbetjeve të Qarkut Korçë” sh.a. (KRWM sh.a.)
Rruga “Bardhyl Pojani”, l.2, pallati 3, kati I/1,
Korçë, Shqipëri

Neni 7
Shërbimet e ekspertëve

7.1 Agjencia e Zbatimit të Projektit
a) Do të përgatisë dhe do të kryejë Shërbimet e Ekspertëve në përputhje me praktikat e qëndrueshme financiare dhe inxhinierike, në përputhje me standardet mjedisore dhe sociale dhe, kryesisht, në përputhje me konceptimin e rënë dakord ndërmjet Agjencisë së Zbatimit të Projektit dhe KfW-së dhe për këtë qëllim do të përfitojë nga shërbimet e inxhinierëve të pavarur të kualifikuar konsulentë;
b) Do të mbajë ose do të marrë masa për mbajtjen e librave dhe regjistrave që pasqyrojnë qartë të gjitha kostot e shkaktuara në lidhje me Shërbimet e Ekspertëve dhe që identifikojnë qartë shërbimet e financuara nga ky kontribut financiar;
c) Do t’u mundësojë përfaqësuesve të KfW-së në çdo kohë që të inspektojnë librat dhe regjistrat në fjalë dhe çdo dokumentacion tjetër të nevojshëm për Zbatimin e Shërbimeve të Ekspertëve; dhe
d) Do t’i japë KfW-së të gjithë informacionin dhe të dhënat mbi Shërbimet e Ekspertëve dhe për përparimin e tyre të mëtejshëm që mund të kërkojë KfW-ja.
7.2 Agjencia e Zbatimit të Projektit, MIE dhe KfW-ja, do të përcaktojnë detajet e lidhura me nenin 7.1 me një Marrëveshje të Veçantë, e cila do të bihet dakord nga Marrësi, i përfaqësuar nga Ministria e Financave dhe Ekonomisë.
7.3 Marrësi, nëpërmjet MIE-s dhe Agjencisë së Zbatimit të Projektit, do të:
a) Sigurojë financimin e plotë të Shërbimeve të Ekspertëve dhe, sipas kërkesës, do t’i dorëzojë KfW-së dëshmi që vërtetojnë se shpenzimet që nuk paguhen nga ky kontribut financiar janë siguruar; dhe
b) Njoftojë vullnetarisht KfW-në menjëherë për të gjitha rrethanat që pengojnë ose rrezikojnë seriozisht zbatimin ose qëllimin e Shërbimeve të Ekspertëve.
7.4 Marrësi, nëpërmjet MIE-s do të asistojë Agjencinë e Zbatimit të Projektit në përputhje me praktikat e qëndrueshme inxhinierike dhe financiare në zbatimin e Shërbimeve të Ekspertëve dhe në përmbushjen e detyrimeve të Agjencisë së Zbatimit të Projektit, sipas kësaj Marrëveshjeje dhe, në veçanti, t’i japin Agjencisë së Zbatimit të Projektit të gjitha lejet e nevojshme për zbatimin e Shërbimeve të Ekspertëve.
7.5 Për transportin e mallrave që do të financohet nga kontributi financiar do të zbatohen dispozitat e Marrëveshjes Qeveritare, të cilat njihen nga Marrësi.

Neni 8
Publikimi dhe transferimi i informacionit të lidhur me Shërbimet e Ekspertëve

8.1 Në përputhje me parimet e pranuara ndërkombëtarisht të transparencës maksimale dhe efikasitetit në bashkëpunimin për zhvillim, KfW-ja publikon informacionin e përzgjedhur (duke përfshirë raportet e vlerësimit) për Shërbimet e Ekspertëve dhe mënyrën se si financohen gjatë bisedimeve parakontraktuale, ndërsa marrëveshja/et e lidhur/a me Shërbimet e Ekspertëve është/janë duke u zbatuar dhe në një fazë pas kontraktimi (në vijim e referuar si “Periudha e Plotë”).
Informacioni publikohet rregullisht në faqen e internetit të KfW-së për fushën e saj të biznesit “KfW Development Bank”: http: // transparenz.kfw-entwicklungsbank.de.
Publikimi i informacionit (ose nga KfW-ja, ose palët e treta në pajtim me nenin 8.3 më poshtë), në lidhje me Shërbimet e Ekspertëve dhe mënyrën se si ato financohen nuk përfshin asnjë dokumentacion kontraktual ose ndonjë informacion të detajuar sensitiv financiar ose biznesi në lidhje me palët e përfshira në Shërbimet e Ekspertëve ose financimin e tyre, të tilla si:
a) Informacion për të dhëna të brendshme financiare;
b) Strategjitë e biznesit;
c) Udhëzimet dhe raportet e brendshme të korporatës;
d) Të dhënat personale të personave fizikë;
e) Vlerësimin e brendshëm të KfW-së mbi pozicionin financiar të palëve.
8.2 KfW-ja ndan informacione të përzgjedhura mbi Shërbimet e Ekspertëve dhe mënyrën se si janë financuar gjatë Periudhës së Plotë, veçanërisht për të siguruar transparencë dhe efikasitet me subjektet e poshtëpërmendura:
a) Filialet e KfW-së;
b) Republikën Federale të Gjermanisë dhe organet e saj kompetente, autoritetet, institucionet, agjencitë ose subjektet,
c) Organizata të tjera zbatuese të përfshira në bashkëpunimin dypalësh të zhvillimit gjerman, veçanërisht, Deutsche Gesellschaft für Internationale Zusammenarbeit (GIZ) GmbH,
d) Organizatat ndërkombëtare të përfshira në mbledhjen e të dhënave statistikore dhe anëtarëve të tyre, veçanërisht, Organizatës për Bashkëpunim dhe Zhvillim Ekonomik (OECD) dhe anëtarët e saj;
8.3 Gjithashtu, Republika Federale e Gjermanisë i ka kërkuar KfW-së të ndajë informacione të zgjedhura në lidhje me Shërbimet e Ekspertëve dhe mënyrën se si financohen gjatë të gjithë Periudhës së Plotë, me subjektet e mëposhtme, të cilat publikojnë pjesët e lidhura me qëllimin e caktuar;
a) Republika Federale e Gjermanisë, për qëllime të Iniciativës së Transparencës së Ndihmës Ndërkombëtare: http://www.bmz.de/de/was_wir_ machen/wege/transparenzfuermehrWirksamkeit/index.ht; 

b) Tregu dhe Investimi Gjerman (GTAI), për qëllime të informacionit të tregut: http://www.gtai.de/GTAI/Navigation/DE/t rade.FOO; 
c) OECD-ja për qëllimin e raportimit të flukseve/qarkullimeve financiare në kuadër të bashkëpunimit për zhvillim: http://stats.oecd.org/; 
d) Instituti Gjerman për Vlerësimin e Zhvillimit (DEval), për qëllime të vlerësimit të bashkëpunimit të përgjithshëm të zhvillimit gjerman për të garantuar transparencë dhe eficiencë (http://www.deval.org/de/). 
8.4 KfW-ja, gjithashtu, rezervon të drejtën për të transferuar (duke përfshirë edhe për qëllimet e publikimit) informacion në lidhje me shërbimet e ekspertëve dhe mënyrën se si financohen gjatë Periudhës së Plotë ndaj palëve të treta, me qëllim mbrojtjen e interesave të ligjshëm. 
Informacioni nuk transferohet nga KfW-ja te palët e treta, nëse interesat e ligjshëm të Marrësit dhe/ose Agjencisë së Zbatimit të Projektit në informacionin që nuk transferohet i tejkalojnë interesat e KFW-së për transferimin e këtij informacioni. Interesat e ligjshëm të Marrësit dhe/ose Agjencisë së Zbatimit të Projektit, në veçanti përfshijnë konfidencialitetin e informacioneve sensitive të përmendura në nenin 8.1, i cili përjashtohet nga publikimi. 
Gjithashtu, KfW-ja ka të drejtë të transferojë informacion për palët e treta, nëse kjo është e nevojshme për shkak të kërkesave ligjore ose rregullatore, ose për të pohuar ose për të mbrojtur pretendimet ose të drejtat e tjera ligjore në gjykatë apo procedime administrative. 

Neni 9
Dispozita të ndryshme

9.1 Marrësi, nëpërmjet MIE-s dhe Agjencisë së Zbatimit të Projektit, do të sigurojë që personat e ngarkuar me përgatitjen dhe zbatimin e Shërbimit të Ekspertëve, dhënien e ndonjë kontrate për shërbimet e ekspertëve që do të financohen, dhe me kërkesën e disbursimeve të shumave të kontributeve financiare, të mos kërkojë, marrë përsipër, ofrojë, japë, premtojë ose marrë premtim për pagesa të paligjshme ose avantazhe të tjera në lidhje me këto detyra.
9.2 Agjencia e Zbatimit të Projektit do të vërë menjëherë në dispozicion të KfW-së, me kërkesë, të gjitha informacionet dhe dokumentet që KfW-ja kërkon për të përmbushur detyrimet e saj, për të parandaluar pastrimin e parave dhe financimin e terrorizmit, si dhe për monitorimin e vazhdueshëm të marrëdhënieve të biznesit me Agjencinë e Zbatimit të Projektit, e cila është e nevojshme për këtë qëllim.
Në lidhjen dhe zbatimin e kësaj Marrëveshjeje, Agjencia e Zbatimit të Projektit vepron në emër dhe për llogari të vet. Në lidhje me ligjin gjerman ose me ligjin e vendit të themelimit të Agjencisë së Zbatimit të Projektit .
a) Burimet vetjake të Agjencisë së Zbatimit të Projektit ose shumat e investuara në financimin e Shërbimeve të Ekspertëve, nuk do të jenë me origjina të paligjshme dhe, në veçanti, ndërsa kjo listë nuk është shteruese, të cilat kanë lidhje me trafikimin e drogës, korrupsionin, aktivitetin e organizuar kriminal ose terrorizmin;
b) Kapitali aksionar i Agjencisë së Zbatimit të Projektit nuk do të jetë në asnjë kohë me origjina të paligjshme dhe, në veçanti, ndërsa kjo listë nuk është shteruese, nuk do të kenë lidhje me trafikimin e drogës, korrupsionin, aktivitetin e organizuar kriminal ose terrorizmin;
c) Agjencia e Zbatimit të Projektit nuk do të angazhohet në blerjen, zotërimin ose përdorimin e pronës me origjina të paligjshme dhe, në veçanti, ndërsa kjo listë nuk është shteruese, të cilat kanë lidhje me trafikimin e drogës, korrupsionin, krimin e organizuar ose terrorizmin; dhe 
d) Agjencia e Zbatimit të Projektit nuk do të angazhohet në financimin e terrorizmit.
9.3 Agjencia e Zbatimit të Projektit përfaqëson/garanton se nuk ruan asnjë marrëdhënie biznesi ose që nuk është angazhuar në ndonjë aktivitet tjetër:
a) Me ose në favor të personave, organizatave ose subjekteve të renditura në listën e sanksioneve të lëshuar nga Këshilli i Sigurimit i Kombeve të Bashkuara, Bashkimi Evropian ose Republika Federale e Gjermanisë (Listat e Sanksioneve); ose
b) Që do të përbënte një shkelje të embargove, rregullatore të tregtisë së jashtme ose të të ashtuquajturave sanksione financiare, të lëshuara nga institucionet e lartpërmendura (së bashku të referuara si “Sanksionet”).
Agjencia e Zbatimit të Projektit nuk do të hyjë ose nuk do të vazhdojë asnjë marrëdhënie biznesi me persona, organizata ose subjekte të renditur në Listën e Sanksioneve dhe nuk do të angazhohet në ndonjë aktivitet tjetër që do të përbënte shkelje të sanksioneve.
Agjencia e Zbatimit të Projektit do të informojë KfW-në menjëherë dhe personalisht, për çdo rast që ndodh, në cilëndo nga Agjencitë e Zbatimit të Projektit, çdo anëtar të organeve të tij të menaxhimit ose organeve të tjera qeverisëse ose ndonjë prej aksionarëve të saj që renditet në Listën e Sanksioneve.
9.4 Marrësi nuk do të hyjë në ndonjë transaksion ose nuk do të angazhohet në ndonjë aktivitet tjetër në lidhje me Shërbimet e Ekspertëve që do të përbënte shkelje të sanksioneve.
9.5 Nëse ndonjë nga dispozitat e kësaj Marrëveshjeje është e pavlefshme, të gjitha dispozitat e tjera do të mbeten të pacenuara. Çdo boshllëk që rrjedh prej tyre duhet të plotësohet nga një dispozitë që është përputhje me qëllimin e kësaj Marrëveshjeje.
9.6 Marrësi dhe Agjencia e Zbatimit të Projektit nuk mund të caktojnë/delegojnë ose transferojnë, garantojnë ose mbajnë peng/hipotekojnë asnjë kërkesë nga kjo Marrëveshje.
9.7 Kjo Marrëveshje rregullohet nga ligji i Republikës Federale të Gjermanisë. Vendi i përmbushjes do të jetë Frankfurt am Main.
9.8 Marrëdhëniet juridike të vendosura nga kjo Marrëveshje midis KfW-së, Marrësit dhe Agjencisë së Zbatimit të Projektit do të përfundojnë me përfundimin e kohëzgjatjes së shërbimeve të ekspertëve, por jo më vonë se pesëmbëdhjetë vjet pas nënshkrimit të kësaj Marrëveshjeje.
9.9 Kjo Marrëveshje Financimi do të hyjë në fuqi pasi KfW-ja të ketë marrë njoftimin me shkrim të Marrësit se procedurat e brendshme ligjore që duhet të përmbushë Marrësi janë përfunduar.
Hartuar në tre (3) origjinalë në gjuhën angleze.

Frankfurt am Main, 
më 2 gusht, 2018 
KfW 

Tiranë,
më 30 korrik 2018
Republika e Shqipërisë,
e përfaqësuar nga 
Ministria e Financave dhe Ekonomisë,
Tiranë,
më 5 korrik 2018 
Shoqëria Rajonale e Menaxhimit të 
Mbetjeve, Korçë (KRWM)
VENDIM
Nr. 540, datë 19.9.2018

PËR ORGANIZIMIN DHE FUNKSIONIMIN E SHKOLLËS SË DREJTORËVE TË INSTITUCIONEVE TË ARSIMIT PARAUNIVERSITAR DHE MËNYRËN E TRAJNIMIT E TË CERTIFIKIMIT TË TYRE 

Në mbështetje të nenit 100 të Kushtetutës dhe të pikës 2, të nenit 27/1, të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar, me propozimin e ministrit të Arsimit, Sportit dhe Rinisë, Këshilli i Ministrave 

VENDOSI:

1. Organizimin e Shkollës së Drejtorëve të Institucioneve të Arsimit Parauniversitar, publik ose privat, si person juridik, që gëzon pavarësi administrative, financiare, teknike e vendim-marrëse, me seli në Tiranë, Shqipëri. 
2. Shkolla e Drejtorëve të Institucioneve të Arsimit Parauniversitar bashkëthemelohet nga Ministria e Arsimit, Sportit dhe Rinisë (MASR) dhe Fondacioni Shqiptaro-Amerikan për Zhvillim, me emërtimin zyrtar “Albanian-American Development Foundation” (AADF). Marrëveshja e themelimit të Shkollës së Drejtorëve, e nënshkruar ndërmjet MASR-së dhe AADF-së dhe akti i themelimit të Shkollës së Drejtorëve përcaktojnë të drejtat dhe detyrimet e palëve themeluese të Shkollës së Drejtorëve të Institucioneve të Arsimit Parauniversitar. 
3. Forma ligjore e organizimit të Shkollës së Drejtorëve të Institucioneve të Arsimit Parauniversitar është organizatë jofitimprurëse, pa anëtarësi, në formën “Qendër”. Ajo krijohet dhe regjistrohet në përputhje me legjislacionin në fuqi për organizatat jofitimprurëse.
4. Organet dhe autoritetet drejtuese të Shkollës së Drejtorëve të Institucioneve të Arsimit Parauniversitar janë:
- Bordi drejtues, i përbërë nga jo më pak se 5 (pesë) anëtarë;
- Drejtori ekzekutiv. 
5. Përbërja, procedura e emërimit, shkarkimit dhe kompetencat e bordit drejtues dhe të drejtorit ekzekutiv përcaktohen në statutin e Shkollës së Drejtorëve të Institucioneve të Arsimit Parauniversitar, të miratuar nga bashkë-themeluesit e saj, në përputhje me legjislacionin në fuqi për organizatat jofitimprurëse. AADF-ja gëzon të drejtën e shumicës së thjeshtë të anëtarëve në bordin drejtues. Kryetar i bordit është njëri prej anëtarëve të emëruar nga ministri i Arsimit, Sportit dhe Rinisë.
6. Pranë Shkollës së Drejtorëve të Institu-cioneve të Arsimit Parauniversitar krijohet bordi këshillimor, si një organ konsultativ i drejtorit ekzekutiv, pa funksione vendimmarrëse. Përbërja, procedura e emërimit, shkarkimit dhe funksionet e bordit këshillimor përcaktohen në statutin e Shkollës së Drejtorëve të Institucioneve të Arsimit Parauniversitar. 
7. Shkolla e Drejtorëve të Institucioneve të Arsimit Parauniversitar kryen veprimtarinë e saj në bazë të ligjit nr. 69/2012, të ndryshuar, akteve nënligjore në fuqi, aktit të themelimit dhe statutit të saj. Ajo ka për qëllim zhvillimin profesional të drejtorit/nëndrejtorit në detyrë dhe kandidatit për drejtor/nëndrejtor të institucionit arsimor parauniversitar, publik ose privat, nëpërmjet administrimit të procesit të trajnimit të detyrueshëm përgatitor për pajisjen me certifikatë për drejtimin e institucioneve arsimore para-universitare, të procesit të trajnimit të vazhdueshëm e trajnimeve të tjera dhe të procesit të provimit e të certifikimit të drejtorit /nëndrejtorit në detyrë dhe kandidatit për drejtor/nëndrejtor të institucionit arsimor parauniversitar, publik ose privat. 
8. Shkolla e Drejtorëve të Institucioneve të Arsimit Parauniversitar gëzon ekskluzivitetin për administrimin e trajnimit e të certifikimit të detyrueshëm të drejtorëve/nëndrejtorëve, sipas parashikimeve të përcaktuara në ligj dhe në këtë vendim. 
9. Funksionet e Shkollës së Drejtorëve të Institucioneve të Arsimit Parauniversitar janë: trajnimi, certifikimi i drejtorëve/nëndrejtorëve në detyrë, i kandidatëve për drejtor/nëndrejtor të institucioneve të arsimit parauniversitar, si dhe zhvillimi i projekteve në fushën e edukimit, të cilat synojnë të përmirësojnë cilësinë e performancës së drejtimit të institucioneve të arsimit parauniversitar.
10. Në ushtrimin e funksioneve të përmendura në pikën 9 të këtij vendimi, Shkolla e Drejtorëve të Institucioneve të Arsimit Parauniversitar kryen këto detyra:
a) Vlerëson nevojat për trajnim të drejtorëve të institucioneve të arsimit parauniversitar;
b) Përcakton llojin e trajnimeve, si proces përgatitor për certifikim, trajnimeve të vazhdueshme dhe trajnimeve të tjera, si dhe krijon kurrikulat e programet përkatëse;
c) Lëshon certifikatën përkatëse të trajnimit për drejtimin e institucioneve të arsimit parauniversitar;
ç) Përcakton kriteret e përzgjedhjes dhe përzgjedhjen e kandidatëve, të cilët trajnohen nga Shkolla e Drejtorëve të Institucioneve të Arsimit Parauniversitar; 
d) Përzgjedh institucionet e arsimit të lartë apo të subjekteve të tjera për realizimin e objektit të veprimtarisë së Shkollës së Drejtorëve të Institucioneve të Arsimit Parauniversitar; 
dh) Monitoron zhvillimin e trajnimit; 
e) Ofron trajnimin e vazhduar ose trajnime të tjera, nëpërmjet kontraktimit të trajnerëve nga institucionet e arsimit të lartë apo subjekte të tjera vendëse ose të huaja; 
ë) Monitoron drejtorët/nëndrejtorët e institucioneve arsimore parauniversitare në vendet e tyre të punës, në veprimtarinë e përditshme; 
f) Krijon rrjetin e drejtorëve/nëndrejtorëve të trajnuar nga Shkolla e Drejtorëve;
g) Bashkëpunon me institucione homologe të huaja dhe organizma ndërkombëtarë; 
gj) Koncepton, zbaton e monitoron projektet dhe aktivitetet në fushën e drejtimit të arsimit parauniversitar; 
h) Propozon politikat dhe zhvillimin e studimeve, në bashkëpunim me institucionet e arsimit parauniversitar, për të gjitha fazat që ndikojnë në cilësinë e formimit e të punës së drejtorit/nëndrejtorit të institucionit të arsimit parauniversitar, si: sistemin e formimit e të certifikimit të drejtorëve/nëndrejtorëve, sistemin e përzgjedhjes e të punësimit të drejtorëve/ nëndrejtorëve, sistemin e zhvillimit profesional, sistemin e vlerësimit të performancës e të standardeve të punës së drejtorëve/ nëndrejtorëve.
11. Organizimi i programit të zhvillimit profesional të drejtorëve/nëndrejtorëve, kriteret e përzgjedhjes së trajnerëve dhe detyrat e tyre, kushtet e kriteret e përzgjedhjes së kandidatit për drejtor/nëndrejtor në programin e zhvillimit profesional të drejtorëve/nëndrejtorëve, organizimi i trajnimeve dhe vlerësimi i pjesëmarrësve, certifikimi, llojet, afatet e vlefshmërisë, aspektet përkatëse financiare dhe tarifat përcaktohen në rregulloren “Për zhvillimin profesional dhe kualifikimin e drejtorëve/nëndrejtorëve të institucioneve të arsimit parauniversitar në Shqipëri”, të miratuar nga bordi drejtues i Shkollës së Drejtorëve.
12. Kushtet dhe kriteret e përzgjedhjes për drejtorët/nëndrejtorët në detyrë, në programin e zhvillimit profesional të drejtorëve /nëndrejtorëve të institucioneve të arsimit parauniversitar në Shqipëri, miratohen nga ministri përgjegjës për arsimin, pas konsultimit paraprak me Shkollën e Drejtorëve. Trajnimi i drejtorit/nëndrejtorit në detyrë zhvillohet me kohë të pjesshme, pa shkëputje nga puna.
13. Pas kalimit me sukses të provimit përfundimtar, drejtorët/nëndrejtorët në detyrë dhe kandidatët për drejtor/nëndrejtor pajisen me certifikatën për drejtimin dhe administrimin e institucionit arsimor parauniversitar, e cila lëshohet nga Shkolla e Drejtorëve.
14. Për sigurimin e cilësisë në drejtimin e institucionit arsimor parauniversitar, ministria përgjegjëse për arsimin siguron trajnimin pranë Shkollës së Drejtorëve të punonjësve përgjegjës për inspektimin e punës së drejtorëve, në lidhje me menaxhimin dhe administrimin e këtyre institucioneve, si dhe mbulon të gjitha kostot e trajnimit të tyre.
15. Shkolla e Drejtorëve të Institucioneve të Arsimit Parauniversitar ka buxhetin e vet, të cilin e miraton dhe e administron bordi drejtues i Shkollës së Drejtorëve, në përputhje me statutin e saj.
16. Buxheti i Shkollës së Drejtorëve të Institucioneve të Arsimit Parauniversitar përbëhet nga:
a) Të ardhura nga veprimtaria e saj ekonomike, përfshirë, por pa u kufizuar në të ardhurat e përfituara nga tarifat për shërbimet e ofruara;
b) Të ardhura në formën e dhurimeve, granteve etj., të përfituara nga themeluesit e saj apo donatorë të tjerë, vendës e të huaj;
c) Fonde të përfituara nga buxheti i shtetit, institucionet shtetërore, persona juridikë privatë dhe/ose individë, vendës e të huaj, për zhvillimin dhe zbatimin e projekteve të lidhura me drejtimin në arsim;
ç) Burime të tjera financiare, të lejuara nga legjislacioni në fuqi.
17. Ministria e Arsimit, Sportit dhe Rinisë dhe AADF-ja mbështesin themelimin dhe ushtrimin e veprimtarisë së Shkollës së Drejtorëve të Institucioneve të Arsimit Parauniversitar nëpërmjet kontributeve të përcaktuara në marrëveshjen e themelimit, të nënshkruar ndërmjet AADF-së dhe Ministrisë së Arsimit, Sportit dhe Rinisë. Ministria kontribuon duke vënë në dispozicion të Shkollës së Drejtorëve të Institucioneve të Arsimit Parauniversitar ambientet e nevojshme të zyrave për ushtrimin e veprimtarisë së saj. 
18. Të ardhurat e krijuara nga Shkolla e Drejtorëve të Institucioneve të Arsimit Parauniversitar derdhen dhe mbahen në llogarinë e saj, në një bankë të nivelit të dytë në Shqipëri, dhe përdoren vetëm për kryerjen e veprimtarisë së shkollës, për të përmbushur misionin, qëllimin, funksionet dhe objektivat e saj, në përputhje me legjislacionit në fuqi, këtë vendim, aktin e themelimit dhe statutin e Shkollës së Drejtorëve. 
19. Çdo financim i AADF-së dhe çdo e ardhur e gjeneruar nga Shkolla e Drejtorëve të Institucioneve të Arsimit Parauniversitar, sipas përcaktimeve të ligjit, të këtij vendimi dhe në statutin e saj, nuk konsiderohen fonde publike. Fondet e financuara nga AADF-ja nuk janë objekt i kontrollit të Kontrollit të Lartë të Shtetit. 
20. Struktura dhe organika e Shkollës së Drejtorëve të Institucioneve të Arsimit Parauniversitar përcaktohen në rregulloren e brendshme të Shkollës së Drejtorëve dhe miratohen nga bordi drejtues. 
21. Punonjësit e Shkollës së Drejtorëve të Institucioneve të Arsimit Parauniversitar përzgjidhen nga Shkolla e Drejtorëve, sipas procedurave të saj të brendshme. Drejtori ekzekutiv i Shkollës së Drejtorëve të Institucioneve të Arsimit Parauniversitar emërohet nga bordi drejtues dhe përfaqëson Shkollën e Drejtorëve në marrëdhënie me palët e treta, si dhe është përfaqësuesi ligjor i saj në marrëdhëniet e punës me punonjësit e Shkollës së Drejtorëve. 
22. Produktet e pronësisë intelektuale dhe industriale të Shkollës së Drejtorëve të Institucioneve të Arsimit Parauniversitar gëzojnë mbrojtje nga legjislacioni për pronësinë intelektuale dhe industriale. 
23. Shkolla e Drejtorëve të Institucioneve të Arsimit Parauniversitar ka markën tregtare dhe vulën e saj, të cilat miratohen nga bordi drejtues i shkollës dhe përcaktohen në statutin e saj.
24. Të gjitha aktet nënligjore apo dispozitat e tjera të parashikuara në akte nënligjore, që vijnë në kundërshtim me këtë vendim, shfuqizohen. 
25. Ngarkohet Ministria e Arsimit, Sportit dhe Rinisë për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 
KRYEMINISTRI
Edi Rama

VENDIM
Nr. 541, datë 19.9.2018

PËR MIRATIMIN E STRATEGJISË SË DREJTËSISË PËR TË MITUR DHE TË PLANIT TË VEPRIMIT 2018–2021
 
Në mbështetje të nenit 100 të Kushtetutës, me propozimin e ministrit të Drejtësisë, Këshilli i Ministrave

VENDOSI:

1. Miratimin e Strategjisë së Drejtësisë për të Mitur dhe të Planit të Veprimit 2018–2021, sipas tekstit që i bashkëlidhet këtij vendimi dhe është pjesë përbërëse e tij.
2. Ngarkohen Ministria e Drejtësisë, ministritë e linjës dhe institucionet e drejtësisë për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
KRYEMINISTRI
Edi Rama

Hyrje

Mbrojtja dhe garantimi i të drejtave të të miturve është një ndër prioritetet kyçe të Ministrisë së Drejtësisë, e jetësuar në Programin e Qeverisë Shqiptare nën objektivin madhor: “Zbatimi i reformimit të sistemit të drejtësisë për të miturit në konflikt me ligjin, duke forcuar sistemin e drejtësisë restauruese dhe mbrojtjen efektive procedurale”.
Ministria e Drejtësisë, mbështetur në kuadrin ligjor vendës dhe ndërkombëtar që rregullon fushën e të drejtave të fëmijëve vlerëson se interesi më i lartë i fëmijës është një parim i rëndësishëm, i cili duhet të gjejë zbatim së pari në të drejtën penale, por edhe atë administrative dhe civile. Ky vlerësim gjen konkretizim në angazhimin për hartimin dhe finalizimin e një dokumenti të nevojshëm politikash për të miturit në konflikt me ligjin, të shoqëruar më një plan veprimi me prioritete, objektiva, masa dhe indikatorë gjithëpërfshirës, të matshëm dhe që kanë impakt të plotë në përmirësimin e të gjithë sistemit të drejtësisë që trajton çështjet e të miturve. 
Mbrojtja e të drejtave të të miturve nëpërmjet garantimit të ofrimit të shërbimeve në sistemin gjyqësor ka qenë një nga rregullimet bazë të paketës më të fundit ligjore të normimit të sistemit të drejtësisë, në kuadër të reformës në drejtësi. Konkretisht, të miturit në sistemin e drejtësisë penale përbëjnë një kategori vulnerabël dhe garantimi i procedurave ligjore të shpejta, efektive dhe cilësore ka qenë synimi më i rëndësishëm i reformës në sistemin e drejtësisë penale, e konkretizuar kjo me miratimin e Kodit të Drejtësisë Penale për të Mitur dhe Ligjin për të Drejtat dhe Mbrojtjen e Fëmijëve, si edhe një sërë normash të tjera materiale e procedurale. 
Kjo paketë ligjore, lidhur me të drejtat e të miturve, ka pasur në fokus përmirësimin e mëtejshëm të përmbajtjes dhe formës në mënyrën e trajtimit të të miturve në sistemin gjyqësor, si dhe trajtimin e specializuar që u ofrohet të miturve në komunitet, duke ofruar mbështetje nga njëra anë subjektit të veprës penale që në këtë rast është i mitur dhe nga ana tjetër edhe viktimës dhe dëshmitarit të mitur. Ndër të tjera, fasha e mbrojtjes ligjore është zgjeruar, duke përfshirë në këto rregulla edhe të rinjtë deri në moshën 21 vjeç.
Për sa më sipër, si dhe në vazhdim të detyrimit institucional për garantimin e të drejtave të të miturve, prezantohet për herë të parë dokumenti politik “Strategjia e drejtësisë për të mitur”, i  shoqëruar me planin e veprimit për periudhën afatgjatë 2018–2021. Strategjia e Drejtësisë për të Mitur është hartuar në përputhje me Strategjinë Kombëtare për Zhvillim dhe Integrim 2015–2020, Strategjinë Ndërsektoriale e Drejtësisë 2017– 2020, si dhe Agjendën Kombëtare për të Drejtat e Fëmijëve 2017–2020. Miratimi i Dokumentit të Strategjisë dhe i Planit të Veprimit ka qenë një ndër masat e parashikuara në udhërrëfyesin e prioritetit nr. 5, “Të drejtat e njeriut”, masa 4.8.1, “Përfshirja e veprime në fushën e drejtësisë për të miturit në strategjitë dhe planet e veprimit që trajtojnë të drejtat e fëmijëve”, të miratuar me vendimin nr. 330, datë 28.5.2014, të Këshillit të Ministrave “Për miratimin e udhërrëfyesit për 5 prioritet e rekomanduara nga Komisioni Evropian, 2013”, si dhe në dokumentin e Planit të Masave Afatshkurtra të planifikuara për përmbushjen e 5 Prioriteteve të Komisionit Evropian për Shqipërinë, e përfshirë në prioritetin nr. 5, “Të drejtat e njeriut”, rekomandimi nr. 3, “Legjislacioni mbi drejtësinë për të miturit duhet përshtatur me standardet ndërkombëtare. Shërbimet për viktimat e dhunës në familje duhen përmirësuar në kualitet, masë, mundësi aksesi dhe mbulim gjeografik”.
Raporti i Komisionit Evropian për Shqipërinë për vitin 2018, të prezantuar më 17 prill 2018, theksohet se shprehimisht, se: “Strategjia e Drejtësisë për të Miturit” që përfshin edhe drejtësinë për të miturit dhe aksesin e barabartë në drejtësi të fëmijëve është ende në pritje të miratimit”.
Për hartimin e këtij dokumenti është ngritur me urdhrin nr. 966, datë 3.2.2016, të ministrit të Drejtësisë, “Për ngritjen e grupit të punës për hartimin e strategjisë së drejtësisë për të miturit”, grupi i punës i përbërë nga ekspertët të Ministrisë së Drejtësisë. Strategjia e drejtësisë për të miturit dhe plani i veprimit të saj janë hartuar nën ekspertizën profesionale të UNICEF-it dhe ka reflektuar gjetjet dhe rekomandimet e dhëna në të gjitha dokumentet kombëtare dhe ndërkombëtare në këtë fushë. 
Qëllimi i Strategjisë së Drejtësisë për të Miturit 2018–2021 është promovimi dhe mbrojtja më efektive e të drejtave dhe nevojave në proceset gjyqësore dhe alternativat ndaj këtyre procedurave, për të miturit në konflikt me ligjin, viktima, dëshmitar të veprave penale, të miturit nën moshë për t’u ndjekur penalisht dhe të miturit pjesëmarrës në proceset gjyqësore, kryesisht atyre penale, nëpërmjet implementimit të standardeve kombëtare dhe ndërkombëtare të të drejtave të fëmijëve. Strategjia përmban një qasje ndërdisiplinore, që do të integrohet me të gjitha dokumentet e tjera ekzistuese kombëtare, e shoqëruar me aktivitete konkrete.

KAPITULLI I
ASPEKTET LIGJORE DHE KUSHTET AKTUALE

I.1 ASPEKTET LIGJORE
Strategjia Kombëtare për Zhvillim dhe Integrim 2016–2020, në kuadër të synimit për qeverisje të mirë, garantimin e demokracisë dhe shtetit të së drejtës, parashikon: “Reformimin e përgjithshëm të sistemit të drejtësisë dhe cilëson sistemin e drejtësisë për të miturit si një sfidë të rëndësishme”. 
Strategjia Ndërsektoriale e Drejtësisë 2017–2020 parashikon planin konkret me vizion: “Shteti ligjor garantohet nga Kushtetuta dhe ligjet e Republikës së Shqipërisë, çka promovon konsolidimin e demokracisë dhe zhvillimin e qëndrueshëm politik, ekonomik dhe social në vend”. Misioni i kësaj strategjie është: “Zbatimi i suksesshëm i reformave në sektorin e drejtësisë për të siguruar një sistem gjyqësor efektiv, efikas, të pavarur dhe transparent, në përputhje me praktikat më të mira evropiane”. Kjo strategji përcakton 8 objektiva:
- forcimi i pavarësisë, efikasitetit, efektivitetit dhe llogaridhënies së institucioneve të sistemit të drejtësisë;
- konsolidimi i arsimit ligjor dhe trajnimit, si dhe specializimi i magjistratëve dhe personelit të gjykatave;
- përmirësimi i operimit të sistemit gjyqësor, duke forcuar efikasitetin, transparencën dhe qasjen e tij, në përputhje me standardet evropiane;
- rritja e efikasitetit të sistemit gjyqësor penal dhe masave antikorrupsion përmes konsolidimit të misionit, statusit dhe funksioneve të institucioneve të drejtësisë penale;
- përmirësimi i funksionimit të sistemit të drejtësisë, duke siguruar sisteme moderne elektronike dhe lehtësira për zhvillimin e bashkëpunimit të fuqishëm ndërkombëtar;
- shtimi i mbrojtjes së të drejtave të njeriut në sistemin ndëshkimor;
- përmirësimi i funksionimit të Ministrisë së Drejtësisë dhe institucioneve të saj vartëse;
- përmirësimi i cilësisë së shërbimit të profesioneve ligjore dhe vendosja e një kuadri ligjor për arbitrazhin.
Ndërkohë që Strategjia e Drejtësisë për të Miturit synon që të përfshijë në kuadër të këtyre objektivave të mëdhenj, objektivat për garantimin e parimeve themelore të drejtësisë për të mitur. 
Në Agjendën Kombëtare për të Drejtat e fëmijëve 2017–2020, të miratuar me VKM-në nr. 372, datë 26.4.2017, citohet se: “Sistemi i drejtësisë në Shqipëri ende ka një përqasje ndëshkuese ndaj të miturve në konflikt me ligjin. Në një masë të madhe nuk arrin të marrë parasysh nevojat e tyre për mbrojtje, në respekt të të drejtave të tyre njerëzore dhe dinjitetit megjithëse ka pasur disa përmirësime gjatë viteve të fundit. Që në vitin 2009, me prezantimin e Shërbimit të Provës, jepen dënime alternative deri në 58% të rasteve të të miturve. Numri i fëmijëve që kanë kaluar nga paraburgimi gjatë viteve të mëparshme përgjithësisht ka qenë i paqëndrueshëm. Megjithatë, në vitin 2015 (208 raste) ka pasur një rënie të dukshme (rreth 40%) në krahasim me vitin 2014 (338 raste). Ditët e qëndrimit aty kanë pësuar rënie vetëm në vitin 2015 me një mesatare prej 125 ditësh (krahasuar me 140 në 2014) 40. Gjithashtu, jo rrallë procesi i drejtësisë për të miturit nuk është i përshtatshëm dhe miqësor për fëmijët. Janë bërë përpjekje për të ngritur kapacitetet e gjyqtarëve, prokurorëve dhe oficerëve të policisë, megjithatë kanë qenë sporadike. Gjithashtu, me qëllim promovimin e dhënies së dënimeve alternative për të miturit dhe riintegrimin e tyre në shoqëri, është e nevojshme të hartohen programe integrimi në komunitet, të forcohen më tej zyrat e shërbimit të provës përmes ngritjes/përmirësimit të kapaciteteve të punonjësve të shërbimit të provës. Realizimi i programeve integruese dhe riintegruese të qëndrueshme ka si qëllim uljen e nivelit të recidivizmit për fëmijët e përfshirë në sistemin e paraburgimit. 
Për të gjitha arsyet e lartpërmendura, lind nevoja e përmirësimit të përmbajtjes dhe procedurave të administrimit të drejtësisë për fëmijë”.
Progresraporti vjetor i Komisionit Evropian për Shqipërinë (2014) ka evidentuar, për sa i përket drejtësisë për të mitur, mungesën e dhomave të veçanta për fëmijët nën 14 vjeç në rajonet e policisë dhe pengimin e aksesit të të miturve në sistemin e drejtësisë përmes tarifave gjyqësore. 
Për sa i takon cilësisë së drejtësisë, Komisioni deklaron se sistemi audioincizues, i cili është element i rëndësishëm për drejtësinë e të miturve është instaluar në të gjitha gjykatat e shkallës së parë dhe të apelit, me përjashtim të Gjykatës Administrative të Gjirokastrës, por duhet punuar për përdorimin i tij efektiv. Problematikë tjetër e evidentuar është pamjaftueshmëria e alokimeve buxhetore për gjykatat mbi teknologjinë e informacionit (TI),[footnoteRef:1] ndërkohë që ngritja dhe funksionimi i sistemeve online do të ndihmojë në adresimin e drejtësisë për të mitur.  [1:  Përmbledhje e Raportit, f. 73.] 

Raportprogresi i Komisionit Evropian për Shqipërinë 2016 në kapitullin 23, “Gjyqësori dhe të drejtat e njeriut” thekson se: “Nevojiten përpjekje të mëtejshme për të përafruar legjislacionin ekzistues me standardet ndërkombëtare dhe për t’u tërhequr nga metoda ndëshkuese për të rinjtë që shkelin ligjin. Janë rishikuar një sërë ligjesh në kuadër të reformës në drejtësi, për të përafruar gjykimin e të rinjve në përputhje me standardet e Kombeve të Bashkuara. Po hartohen një kod i veçantë juridik për të rinjtë dhe një strategji për drejtësinë e fëmijëve. Në vitin 2015, 130 fëmijë më pak se sa në vitin 2014 janë dërguar në mjediset e paraburgimit dhe koha mesatare e mbajtjes në paraburgim është reduktuar. Gjithsesi, ende mungojnë planifikimi, buxhetimi dhe riedukimi i përshtatshëm i bazuar në komunitet dhe programet e riintegrimit të fëmijëve që shkelin ligjin. Disa kategori të fëmijëve, siç janë ato nga minoritetet etnike, fëmijët me aftësi të kufizuara, vajzat dhe fëmijët që jetojnë në zonat rurale, përballen me sfida në marrjen e mbrojtjes juridike”. Në vijim të raportit, Komisioni Evropian rekomandon “... Në vitin e ardhshëm, Shqipëria duhet, në veçanti: të përmirësojë mekanizmat institucionalë për mbrojtjen e fëmijëve; ... të përmirësojë përpjekjet për të sjellë legjislacionin ekzistues për drejtësinë e të miturve në përputhje me standardet ndërkombëtare ...”. 
Në raportin e Komisionit Evropian për Shqipërinë për vitin 2018, të prezantuar më 17 prill 2018, theksohet se (....) hapa të rëndësishëm janë bërë në drejtim të drejtësisë për të miturit (...) Kodi i Drejtësisë Penale për të Mitur, i marsit 2017, siguroi përputhshmërinë de jure me standardet ndërkombëtare të drejtësisë për të miturit në Shqipëri. “Strategjia e Drejtësisë për të Miturit” që përfshin edhe drejtësinë për të miturit dhe aksesin e barabartë në drejtësi të fëmijëve është ende në pritje të miratimit. Ligji i ri për ndihmën juridike të miratuar në dhjetor 2017 synon të sigurojë aksesin e fëmijëve në ndihmën ligjore. Në Ministrinë e Drejtësisë është ngritur një sektor për çështjet e drejtësisë penale për të miturit dhe do të zhvillojë një sistem online për gjurmimin e çështjeve me të mitur që kanë kryer vepra penale (...)
Në kuadër të reformës në drejtësi është miratuar ligji nr. 37/2017, datë 30.3.2017, “Kodi i Drejtësisë Penale për të Mitur” dhe ligji nr. 18/2017, “Për të drejtat dhe mbrojtjen e fëmijëve” që rregullojnë organizimin dhe funksionimin e institucioneve për trajtimin dhe mbrojtjen e të drejtave të fëmijëve. 
Në datën 1 janar 2018 hyri në fuqi ligji nr. 37/2017, datë 30.3.2017, “Kodi i Drejtësisë Penale për të Mitur”, i cili përmban norma të posaçme ligjore lidhur me përgjegjësinë penale të të miturve, rregulla procedurale lidhur me hetimin, ndjekjen penale, procesin gjyqësor, ekzekutimin e vendimit të dënimit penal, rehabilitimin ose të çdo masë tjetër që përfshin një të mitur në konflikt me ligjin, një të mitur viktimë dhe/ose dëshmitar të veprës penale, si dhe rregulla për të rinjtë nga grup-mosha 18 deri në 21 vjeç. Ky ligj përbën një risi dhe zhvillon standardet e legjislacionit shqiptar në mbrojtjen e të drejtave të fëmijëve në tërësi dhe të të miturve në konflikt me ligjin në veçanti. Kodi është një ligj i veçantë për shkak të përmbajtjes së tij, pasi përmbledh të gjitha dispozitat që referojnë të miturin në Kodin Penal, Kodin e Procedurës Penale, ligjin “Për të drejtat dhe trajtimin e të dënuarve me burgim dhe të paraburgosurve”, si dhe ligje të tjera referuese të sistemit të drejtësisë penale për të mitur. Ky Kod siguron përafrimin e legjislacionit shqiptar me direktivën 2011/93/BE datë 13.12.2011, përveç përputhjes me standardet ndërkombëtare dhe rajonale.[footnoteRef:2] Në zbatim të plotë të këtij Kodi janë parashikuar një seri masash në Planin e Veprimit të saj, të Strategjisë së Drejtësisë për të Mitur. [2:  Direktiva 2011/93 EU, datë 13.12.2011, Fletore Zyrtare nr. 335, datë 17.12.2011, si dhe standardet dhe rregullat për drejtësinë për të mitur në nivelin e OKB-së dhe Këshillit të Evropës.] 

Kështu, në sektorin e drejtësisë, mbrojtja e të drejtave të fëmijëve trajtohet në 3 drejtime kryesore: 
- përmirësimi i aksesit në drejtësi;
- informim dhe edukim ligjor; dhe 
- parandalim, riintegrim dhe rehabilitim.
[bookmark: _Toc515610111]I.2 KUSHTET AKTUALE
[bookmark: _Toc515610112]I.2.1 Të miturit në konflikt me ligjin dhe ata viktima dhe dëshmitarë të veprave penale
Kushtet aktuale në trajtimin dhe sigurimin e të drejtave të fëmijëve fokusohet në dy grupe të margjinalizuara: i. të miturit në konflikt me ligjin; dhe ii. të miturit viktima dhe dëshmitarë të veprave penale.
Komisioni i Posaçëm Parlamentar për Reformën në Sistemin e Drejtësisë analizoi gjendjen aktuale të organizimit dhe funksionimit të sistemit të drejtësisë, me qëllim identifikimin e problemeve dhe nevojave për përmirësim. Dokumenti strategjik “Strategjia e reformës në Sistemin e Drejtësisë”, i hartuar nga Komisioni i Posaçëm Parlamentar për Reformën në Sistemin e Drejtësisë për objektivat në reformën e sistemit të drejtësisë, i cili parashikon në objektivin VIII, “Reformimin e sistemit të drejtësisë për të miturit në konflikt me ligjin, duke forcuar sistemin e drejtësisë restauruese dhe mbrojtjen efektive të drejtave të tyre procedurale”[footnoteRef:3]. Ky dokument udhëheqës i reformës në drejtësi, jep orientimin për: [3: http://reformanedrejtesi.al/sites/default/files/draft_strategjia_versioni_shqip.pdf ] 

- miratimin e një Plani Strategjik për Drejtësinë për të Miturit, i cili të jetë në përputhje me rekomandimet dhe standardet evropiane; 
- grupimin e dispozitave të posaçme për të miturit në Kodin e Drejtësisë Penale për të Mitur; krijimin e strukturave të specializuara në institucionet e drejtësisë penale, të pajisura me kapacitetet, infrastrukturën, si dhe burimet e nevojshme (si financiare, ashtu edhe njerëzore) përgjegjëse për trajtimin e të miturve në konflikt me ligjin; 
- si dhe zhvillimin e programeve të trajnimit për përfaqësuesit e institucioneve të sistemit të drejtësisë penale (prokurorë, gjyqtarë, punonjës të Shërbimit të Provës dhe administratës së burgjeve), në lidhje me të drejtat e fëmijëve dhe trajtimin e të miturve në konflikt me ligjin.
Raporti i Prokurorit të Përgjithshëm “Mbi gjendjen e kriminalitetit për vitin 2017” citon se: “hyrja në fuqi më 1 janar 2018 e ligjit nr. 37/2017, “Kodi i Drejtësisë Penale për të Mitur”, kërkojnë angazhim për rritjen e profesionalizmit të organeve kompetente në administrimin e çështjeve të drejtësisë penale për të mitur. Në çdo fazë të procedimit penal me të miturit në konflikt me ligjin, si dhe gjatë pyetjes së të miturit viktimë ose dëshmitar, pavarësisht nga mosha mbi ose nën 14 vjeç, prania e psikologut është e detyrueshme. Aktualisht, kanë në strukturën e tyre psikolog, prokuroritë e shkallës së parë Tiranë e Durrës. Zbatimi me sukses dhe arritja e qëllimit të ndryshimeve ligjore, kërkojnë si angazhimin personal të çdo prokurori, angazhimin institucional, bashkëpunimin me aktorët e tjerë që veprojnë në fushën e të drejtave të njeriut ashtu edhe rritjen e kapaciteteve njerëzore në prokurori. Në muajin janar 2018, në Prokurorinë e Përgjithshme u ngrit një strukturë e posaçme për ndihmën ndaj subjekteve me status të posaçëm me përbërje prokurorë dhe ndihmës/ psikologë, megjithatë pers a u paraqit edhe më lart, është i nevojshëm shtimi i burimeve njerëzore në prokurori. Gjithashtu, vlerë të rëndësishme në fushën e mbrojtjes së të drejtave të njeriut, të drejtat në kuadër të procesit penal, garantimin e një procesi që mbron interesin më të lartë të të miturit marrin trajnimet dhe tryezat e përbashkëta me gjithë aktorët e përfshirë në sistemin penal”. 
Në raportin e Prokurorit të Përgjithshëm “Mbi gjendjen e kriminalitetit për vitin 2017” deklarohet se në lidhje me të pandehurit e mitur, nga të dhënat statistikore të vitit 2015 rezultojnë 978 të pandehur të mitur; në vitin 2016 rezultojnë 753 të pandehur të mitur të hetuar që përbën një ulje prej 23% krahasuar me një vit më parë dhe në vitin 2017 rezultojnë 510 të pandehur të mitur të hetuar që përbën një ulje prej 32,3% krahasuar me një vit më parë. Pra vërehet një ulje nga viti në vit i numri të të miturve të moshës 14 deri 18 vjeç të përfshirë në një hetim penal. 
Të miturit dërguar gjyqit në vitin 2017 janë 386 ose 36,5% më pak se në vitin 2016, gjatë të cilit janë dërguar në gjykatë 608 të pandehur të mitur. 
Në lidhje me të pandehurit e mitur të dënuar nga gjykata, nga të dhënat statistikore rezulton se gjatë vitit 2017 janë dënuar 393 të pandehur të mitur që përbën ulje prej 48,4 % në krahasim me vitin 2016 gjatë të cilit janë dënuar 762 të pandehur të mitur. Vjedhja e pasurisë përbën grup-veprat penale të kryera më së shumti nga të miturit 14 deri 18 vjeç, e konkretisht nga 44% e të pandehurve të mitur. Megjithatë në vitin 2017 numri i të miturve të hetuar për këto grup-vepra rezulton me ulje prej 24%. Një vepër tjetër penale problematike, për të cilën janë hetuar 21% e të pandehurve të mitur është ajo e “drejtimit të automjeteve në mënyrë të parregullt”. Lidhur me veprat penale kundër personit, rezulton se 15% e të miturve kanë kryer vepra penale drejtuar personit. Për veprat penale lidhur me narkotikët rezultojnë 9% e të pandehurve të mitur. Për veprat penale të parashikuara nga neni 278 i Kodit Penal, “Prodhimi dhe mbajtja pa leje e armëve luftarake dhe municionit” dhe neni 279 i Kodit Penal, “Prodhimi, mbajtja, blerja apo shitja pa leje e armëve të ftohta” janë hetuar 2% e të pandehurve të mitur. Pjesa tjetër e të miturve të regjistruar e hetuar kanë kryer vepra penale të tjera të cilat të veçuara nuk kanë peshë specifike të veçantë brenda totalit. 
Lidhur me caktimin e dënimit për të pandehurit e mitur 14 deri 18 vjeç gjatë vitit 2017, rezulton se është kërkuar për 53% të të pandehurve të mitur caktimi i dënimeve alternative, kryesisht pezullimi i vendimit të dënimit me burg dhe vënia në prove, ndërsa në vitin 2016 është kërkuar caktimi i dënimeve alternative për 48,4% të të miturve të dënuar. Ndërsa, kërkesat e prokurorit për caktimin e dënimit me burg kanë ardhur duke u ulur çdo vit. 
Situata e dy–tri viteve të fundit paraqet një përmirësim të dukshëm, krahasuar me periudhën e mëparshme.
“Vlerësimi i impaktit të reformave në fushën e drejtësisë për fëmijët në disa vende (2006–2012)”, ndërmarrë nga UNICEF-i edhe në Shqipëri, veç 10 vendeve të tjera (draft 2015), evidentonte se ende Shqipëria mbetej vendi me përqindjen më të lartë të dhënies së dënimit me burg për fëmijët, siç paraqitet në grafikun e mëposhtëm:




Po ashtu, ky vlerësim vinte në dukje përdorimin e shpeshtë të paraburgimit për të miturit në Shqipëri. Kështu, në të njëjtin vit krahasimi (2012), Shqipëria rezultonte me 186 të mitur në paraburgim, teksa vende si Mali i Zi, Armenia apo Azerbajxhani rezultonin me përkatësisht 2 fëmijë në paraburgim, 10 dhe 26. Shifrat e vitit 2016 të raportuara nga Drejtoria e Përgjithshme e Burgjeve, paraqesin 191 fëmijë në paraburgim në vitin 2016, në Shqipëri, me një shkallë burgimi/paraburgimi prej 10.97[footnoteRef:4] . [4:  Shkalla e burgimit/paraburgimit për fëmijët u llogarit në bazë të formulës së mëposhtme: 
] 

Veç kësaj, edhe kohëzgjatja mesatare e qëndrimit të fëmijëve në paraburgim në Shqipëri, krahasuar me të dhjetë vendet e tjera ku u zhvillua vlerësimi i sipërpërmendur paraqitej më e larta, si në tabelën më poshtë:

	Vendi
	Viti 2012

	Shqipëria
	202 ditë

	Armenia
	45 ditë

	Azerbajxhani
	132 ditë

	Gjeorgjia
	180 ditë

	Kazakistani
	125 ditë

	Kosova[footnoteRef:5] [5:  Sipas Rezolutës së Këshillit të Sigurisë të Kombeve të Bashkuara 1244.] 

	56 ditë

	Kirgizstani
	60 ditë

	Mali i Zi
	15 ditë

	Moldavia
	90 ditë

	Ukraina
	30 ditë




Edhe pse ky kohëqëndrim mesatar ka rënë në 92 ditë në vitin 2016, ka ende shumë për të bërë për të arritur së paku nivelin e vendeve fqinje, si Mali i Zi dhe Kosova. Për këto arsye, Strategjia ka parashikuar aktivitete për ndërgjegjësimin e përdorimit të masave alternative, si dhe masave të tjera të drejtësisë restauruese, me qëllim progresin e mëtejshëm. 
Profesionistë të sektorit të drejtësisë kanë konkluduar se për 77% të të miturve, të cilët bien në kontakt me sistemin gjyqësor shkaqet lidhen me dhunën, abuzimin dhe neglizhencën në familje.[footnoteRef:6] Rekomandime për marrjen e masave për trajtimin e viktimave të abuzimit seksual, viktimave të trafikimit dhe viktimave të mitura të dhunës në familje janë bërë edhe nga progresraportet e Komisionit Evropian.[footnoteRef:7] Duke marrë parasysh këtë situatë, në muajin janar 2016, Prokuroria e Përgjithshme ka ngritur Zyrën e Ndihmës së Viktimave me objekt të punës sigurimin e informimit dhe këshillimit të viktimave të krimit me fokus të veçantë viktimat në moshë të mitur apo me aftësi të kufizuara, viktimat e dhunës në familje, viktimat e dhunës ose shfrytëzimit seksual, trafikimit të qenieve njerëzore dhe terrorizmit.[footnoteRef:8] [6:  UNICEF “Children’s Equitable Access to Justice: Central and Eastern Europe and Central Asia”. E mundshme në: https://www.unicef.org/ceecis/Equitable_access_to_justice_for_children_in_Central_and_Eastern_Europe_and_Central_Asia_-_v2_1.pdf, aksesuar dhjetor 2016, f. 52.]  [7:  Progresraporti i KE-së të 2014-ës dhe ai i 2016-ës.]  [8:  Raport i Prokurorisë së Përgjithshme mbi gjendjen e kriminalitetit për vitin 2015 i mundshëm në: https://www.parlament.al/wp-content/uploads/2016/03/Raporti-PP-2015-FINAL.pdf aksesuar në dhjetor 2016.] 

Shqetësime të tjera të reflektuara në progresraportin e 2015 janë niveli i lartë i përsëritjes së shkeljeve nga të miturit, mungesa e mundësive për ofrimin e riedukimit dhe mungesa e koordinimit ndërmjet drejtësisë dhe sistemeve të mbrojtjes së të miturve që dalin nga sistemi i drejtësisë, të cilët kanë nevojë për mbështetje që të riintegrohen në shoqëri. Forcimi i Programit të Riintegrimit të miturve rekomandohet, gjithashtu, nga analiza e përgatitur në kuadër të Konventës për Integrimin Evropian, bazuar në të dhënën se 90% e të miturve kthehen në recidivistë.[footnoteRef:9] Edhe në raportin “Për vlerësimin e kushteve dhe trajtimit në institucionet e ndalimit, paraburgimit dhe burgimit”, përgatitur nga Avokati i Popullit më 2016-ën, deklarohet se aktualisht nuk ka shërbime rehabilitimi ose riintegrimi për fëmijët që kryejnë dënimet e tyre.[footnoteRef:10] Mungojnë edhe shërbimet specifike për fëmijët që janë nën moshën e përgjegjësisë penale por që bien në kontakt me veprën penale. Duhet të ekzistojë një qasje më sociale dhe jo t’i jepet përparësi ndëshkimit por edukimit.[footnoteRef:11] [9:  Konventa për Integrimin Evropian, Vlerësime dhe Rekomandime 2015–2016, “Lëvizja Evropiane në Shqipëri “Gjyqësori dhe të drejtat themelore”, kapitulli 23, f. 27–29.]  [10:  Raporti “Me zërin e të miturve të privuar nga liria-vlerësimi i kushteve dhe trajtimit në institucionet e ndalimit, paraburgimit dhe burgimit”. Avokati i Popullit dhe Observatori për të drejtat e fëmijëve, me mbështetjen e UNICEF-it, dhjetor 2016, f. 22.]  [11: Konventa për Integrimin Evropian, Vlerësime dhe Rekomandime 2015–2016, “Lëvizja Evropiane në Shqipëri “Gjyqësori dhe të drejtat themelore”, kapitulli 23, f. 27–29.] 

Në zbatim të akteve ligjore të miratuara për mbrojtjen e të drejtave të fëmijëve ku përmendim ligjin 37/2017, “Kodi i Drejtësisë Penale për të Mitur”, ka sjellë përparësi në mënyrën e trajtimit dhe të mbrojtjes së të drejtave të fëmijëve, për mbështetjen e fëmijëve viktimë apo të akuzuar në procesin penal, si dhe në trajtimin dhe mbrojtjen e të miturve, në  lidhje me:
- garantimin e respektit dhe efektshmërinë në zbatimin e të drejtave të fëmijëve nëpërmjet drejtësisë miqësore;
- aksesueshmërinë, përshtatjen e sistemit të drejtësisë në përputhje me nevojat dhe moshën e të miturve;
- pjesëmarrjen në proces gjyqësore, si dhe respektimin e jetës private dhe familjare;
- bashkëpunimin e vazhdueshëm të organeve të sistemit të drejtësisë që garantojnë mbrojtjen e të drejtave të fëmijëve, jo vetëm në parandalimin e krimit por edhe në përcaktimin e masave restauruese të përshtatshme për të miturit në konflikt me ligjin, si dhe për rehabilitimin e tyre. 
Kryesisht, veprat e kryera nga të miturit janë vjedhje, por vitet e fundit konstatohet përfshirja e të miturve në vepra penale të rënda, si plagosjet, vrasjet, tregtimi i lëndëve narkotike etj. Bazuar në këto të dhëna del si domosdoshmëri realizimi i analizave që trajtojnë fenomenet në mënyrë ndërdisiplinore, për të kuptuar cilat 



janë shkaqet dhe për të përcaktuar rrugët për përmirësimin e situatës.[footnoteRef:12] Mungesa e një plani kombëtar për parandalimin e përfshirjes së fëmijëve në krim është sjellë në vëmendje edhe nga Avokati i Popullit.[footnoteRef:13] [12:  Konventa për Integrimin Evropian, Vlerësime dhe rekomandime 2015–2016, “Lëvizja Evropiane në Shqipëri “Gjyqësori dhe të drejtat themelore”, kapitulli 23, f. 27.]  [13:  Raporti “Me zërin e të miturve të privuar nga liria-vlerësimi i kushteve dhe trajtimit në institucionet e ndalimit, paraburgimit dhe burgimit”, Avokati i Popullit, observatori për të drejtat e fëmijëve, me mbështetjen e UNICEF-it, dhjetor 2016, f. 22.] 

Komiteti i Helsinkit në Shqipëri, në raportet e ti,j ka evidentuar mungesë psikologësh e punonjësish socialë të specializuar për të punuar posaçërisht me fëmijët e dënuar.[footnoteRef:14] Psikologët janë me profil të përgjithshëm dhe intervistat e tyre nuk trajtojnë nevojat specifike të fëmijëve.[footnoteRef:15] [14:  Raport “Mbi situatën e të drejtave të njeriut të personave të privuar nga liria në komisariatet e policisë së shtetit, në institucionet e paraburgimit dhe të ekzekutimit të vendimeve penale dhe në spitalet psikiatrike”, korrik 2015–janar 2016, Komiteti Shqiptar i Helsinkit.]  [15:  Konventa për Integrimin Evropian, Vlerësime dhe Rekomandime 2015–2016, “Lëvizja Evropiane në Shqipëri ‘Gjyqësori dhe të drejtat themelore’”, kapitulli 23, f. 27–29.] 

[bookmark: _Toc515610113]I.2.2 Aksesi i barabartë i fëmijëve në drejtësi
Raporti vjetor i Progresit i Komisionit Evropian për Shqipërinë (2014) thekson se aksesi i fëmijëve në drejtësi pengohet nga tarifat gjyqësore. Aksesi në drejtësi referohet, gjithashtu, si problematikë në raportin e progresit të vitit 2015. 
Në raportin e Komisionit Evropian për Shqipërinë për vitin 2018, të prezantuar më 17 prill 2018, theksohet në mënyrë të posaçme çështja e aksesit të barabartë të fëmijëve në drejtësisë dhe miratimi i ligjit të ri i ndihmës juridike të miratuar që synon të sigurojë aksesin e fëmijëve në ndihmën ligjore.
Sipas raporteve të ndryshme të organizatave të tjera ndërkombëtare, po ashtu, një çështje e tillë është raportuar si një çështje e mbetur pezull që kërkon zgjidhje përfundimtare. Në klasifikimin global të shteteve nga Rrjeti Ndërkombëtar i të Drejtave të Fëmijëve (CRIN), Shqipëria renditet e 155-ta, duke u garantuar akses në drejtësi për vetëm 59.4% të fëmijëve.[footnoteRef:16]  [16:  E disponueshme në adresën: https://www.crin.org/en/access-justice-children-global-ranking, e aksesuar në dhjetor 2016.] 

Raporti i UNICEF-it “Aksesi i Barabartë i Fëmijëve në Drejtësi: Evropa Qendrore, Lindore dhe Azia Qendrore”, i cili fokusohej te Shqipëria, Mali i Zi, Gjeorgjia dhe Kirgistani, transmeton perceptimet e mëposhtme të profesionistëve të drejtësisë në lidhje me pengesat ndaj aksesit në drejtësi për fëmijët në situata vulnerabël.[footnoteRef:17] [17:  UNICEF-i, aksesi i barabartë i fëmijëve në drejtësi: Evropa Qendrore dhe Lindore dhe Azia Qendrore, e disponueshme në adresën: https://www.unicef.org/ceecis/Equitable_access_to_justice_for_children_in_Central_and_Eastern_Europe_and_Central_Asia_-_v2_1.pdf , December 2016.] 


[image: ]


Ofrimi i ndihmës juridike falas është një element që nuk vlerësohet ende efektiv nga raportet ndërkombëtare.[footnoteRef:18] Komisioni Shtetëror për Ndihmën Juridike, pohon raporti, nuk ka zhvilluar ende mekanizma efektivë për shtrirje dhe qasje në shërbimet e tij, duke përfshirë edhe në nivel rajonal, gjë që reflektohet edhe në përqindjen e fëmijëve që kanë vështirësi për të aksesuar drejtësinë. Mekanizmi i veçantë për ankesa ende mungon, megjithëse ligji për ndihmë juridike përmban dispozita në lidhje me të. Megjithatë, po punohet për reformimin e sistemit të ndihmës juridike. [18:  Raporti i progresit i BE-së për vitin 2016.] 

Në Strategjinë e Reformës në Sistemin e Drejtësisë është evidentuar problematika të sistemit shqiptar për sa i takon drejtësisë për të mitur, duke cituar afatin e paarsyeshëm të mbajtjes në ambientet e strukturës së policisë të fëmijëve, ambientet e papërshtatshme, mungesën e psikologëve, domosdoshmërinë për trajnimin e profesionistëve të sistemit të drejtësisë që punojnë me të miturit. Për më tepër është vënë re mungesa e qasjeve multidisiplinore (bashkëpunimi mes shërbimit social, arsimor, policisë së shtetit, shërbimit të provës, prokurorisë etj.). Barrierat financiare janë parë, gjithashtu, si penguese për aksesin e fëmijëve, prindërve/kujdestarëve të tyre për adresimin e problemeve që lidhen me shkeljen e të drejtave të fëmijëve, këto të sferës penale, civile, familjare, administrative.

KAPITULLI II
VIZIONI, PRIORITETET DHE OBJEKTIVAT STRATEGJIKË
[bookmark: _Toc515610115]
II.1 VIZIONI 
Vizioni i Strategjisë së Drejtësisë për të Miturit është “Përmirësimi i drejtësisë për të mitur që garanton një drejtësi miqësore për fëmijë dhe që mbron interesin më të lartë të tyre”. 
Ky vizion është në të njëjtën linjë me vizionin mbi sektorin e drejtësisë të deklaruar në Strategjinë Kombëtare për Zhvillim dhe Integrim 2015–2020, se: “Shqipëria: një vend i bazuar te shteti ligjor, garantuese e të drejtave të njeriut dhe lirive themelore, me një sistem drejtësie të hapur dhe të barabartë që garanton drejtësi për të gjithë” dhe me vizionin e deklaruar nga Strategjia Ndërsektoriale e Drejtësisë 2017–2020, se: “Forcimi i shtetit ligjor është një kusht themelor për konsolidimin e demokracisë dhe zhvillimin e qëndrueshëm politik, ekonomik dhe social në vend. Suksesi i reformave të drejtësisë varet në shkallë të madhe nga ndërveprimi mes institucioneve të pavarura gjyqësore dhe bashkëpunimi i ngushtë me palët e interesuara dhe shoqërinë civile”.
[bookmark: _Toc515610116]II.2 Prioritetet
Prioritetet në realizimin e vizionit strategjik fokusohen në qasjen te një drejtësi miqësore për të mitur, e cila u referohet sistemeve të drejtësisë të cilat garantojnë respektimin dhe implementimin efektiv të të drejtave të fëmijëve, duke pasur parasysh parimet e mëposhtme dhe duke mbajtur në konsideratë nivelin e pjekurisë së fëmijës dhe rrethanat e çështjes. E ndarë në komponentë nënkupton drejtësi të aksesueshme, të përshtatshme me moshën, të shpejtë, efektive, të përshtatur dhe të fokusuar në nevojat dhe të drejtat e fëmijëve, ku përfshihet e drejta për proces të rregullt, e drejta për të marrë pjesë në gjykim dhe për të kuptuar procedurat, si dhe e drejta për respektimin e jetës private dhe familjare, integritetit dhe dinjitetit të fëmijës.
[bookmark: _Toc515610117]II.3 Objektivat strategjikë
Strategjia e Drejtësisë për të Miturit evidenton domosdoshmërinë për përmirësim në fushat e mëposhtme:
- përmirësime legjislative të normave që rregullojnë sektorin e drejtësisë për të mitur;
- përmirësime infrastrukturore të institucioneve mbështetëse të drejtësisë për të mitur;
- rritje të kapaciteteve të profesionistëve që merren me të miturit. 
Këto sfida, strategjia i adreson në mënyrë pragmatike dhe pozitive me objektivat strategjikë, konkretë, si më poshtë:
Objektivi strategjik 1. Garantimi i aksesit të të miturve në drejtësi
Strategjia parashikon se aksesi në drejtësi do të garantohet duke dhënë rezultate konkrete të matshme me: i. numrin e e strukturave dhe i profesionistëve që ofrojnë ndihmë juridike; ii. numrin e mjediseve të rikonstruktuara në përshtatje me nevojat e të miturve; dhe iii. numrin e aktiviteteve sensiblizuese për drejtësinë për të miturit. Ky aspekt lidhet me kapacitetin e të miturve për t’i aksesuar shërbimet e drejtësisë për të miturit dhe përfshin ndërgjegjësimin dhe ofrimin e ndihmës juridike falas, si aktivitet konkrete të të cilave do të konkretizohen në kapitullin vijues.
Objektivi strategjik 2. Garantimi i procesit të rregullt ligjor për të miturit
Duke mbajtur në konsideratë detyrimin e vendit për të respektuar dhe për të garantuar të drejtat e parashikuara nga Konventa Evropiane për të Drejtat e Njeriut, strategjia ka parashikuar aktivitete konkrete me qëllim garantimin e kësaj të drejte për të miturit e përfshirë në procese gjyqësore. Në fokus të strategjisë është garantimi i gjykimit brenda një kohe të arsyeshme, përmirësimi i kuadrit ligjor që normon të drejtat e fëmijëve dhe mbështetja e të miturit në çdo proces nga profesionistë të trajnuar dhe të specializuar. Strategjia parashikon se ky objektiv do të garantohet duke dhënë rezultate konkrete, në lidhje me: i. numrin e seksioneve të specizializuara për të miturit në gjykata dhe prokurori; ii. numrin e profesionistëve të trajnuar për çështjet e drejtësisë për të miturit; iii. numrin e institucioneve që hedhin të dhëna në Sistemin e Integruara të të Dhënave të Drejtësisë Penale për të Miturit; dhe iv. numrin e akteve ligjore/nënligjore të miratuara në fushën e drejtësisë për të miturit.
Objektivi strategjik 3. Parandalimi i ripërfshirjes në krime të të miturve/të rinjve në krime
Mënyra më e mirë për reduktimin e numrit të të miturve në konflikt me ligjin është parandalimi.[footnoteRef:19] Ky sugjerim vjen edhe nga Komenti i Përgjithshëm nr. 10 i Komitetit për të Drejtat e Fëmijës.[footnoteRef:20] [19:  Penal Reform International, Protecting children’s rights in criminal justice systems, Chapter 2, e mundshme në: https://www.penalreform.org/wp-content/uploads/2013/11/Childrens-rights-training-manual-Final%C2%ADHR.pdf, aksesuar në dhjetor 2016.]  [20:  The Committee on the Rights of the Child’s General Comment No. 10, gjendet në: http://www.2.ohchr.org/english/bodies/crc/docs/CRC.C.GC.10.pdf, aksesuar në dhjetor 2016.] 

Për realizimin e këtij objektivi planifikohet të analizohen faktorët e riskut dhe masat mbrojtëse. Duke pasur parasysh se kjo është strategjia e parë për drejtësinë për të mitur, objektivi fokusohet në mënyrë të veçantë te ngritja dhe vënia në funksionim e Qendrës për Parandalimin e Krimeve të të Miturve dhe të Rinjve, si dhe te programet për parandalimin e ripërfshirjes së të miturve në vepra penale (recidivizmit), të cilat do të kenë në qendër të vëmendjes mbështetjen për fëmijët dhe familjet, veçanërisht, fëmijët nën moshën e përgjegjësisë penale dhe grupeve në risk apo të cenueshme (vulnerabël). Parandalimi i krimit është zgjidhja më e mirë për fëmijët, familjet e tyre, komunitetet dhe shoqërinë në tërësi. 
Objektivi strategjik 4. Rishoqërizimi, riintegrimi dhe rehabilitimi i të miturve në kontakt ose konflikt me ligjin
Strategjia synon riintegrimin dhe përfshirjen sociale të të miturve autorë të veprave penale dhe përfshirjen efektive të tyre në komunitet. Ky proces nuk lidhet domosdoshmërisht me kohën pas dënimit penal, por duhet të jetë një proces gjithëpërfshirës që në momentet e para kur fëmija gjendet në konflikt me ligjin. Për realizimin e këtij objektivi strategjik është i domosdoshëm dhe parashikohet ndërveprim dhe bashkëpunim proaktiv mes institucioneve të ndryshme shtetërore, veçanërisht, të atyre që kanë fushë të veprimtarisë së tyre mbrojtjen e të drejtave të fëmijëve; bashkëpunim dhe koordinim midis organeve të sistemit të drejtësisë dhe institucioneve shtetërore: Ministrisë së Drejtësisë, Shërbimit të Provës, Policisë, Prokurorisë, organeve të vetëqeverisjes vendore dhe njësive për mbrojtjen e fëmijës, Shërbimit Social, institucioneve të arsimit, shëndetësisë dhe aktorëve të tjerë me ndikim në komunitet.
Një ndër masat e parashikuara nga legjislacioni vendës janë masat edukuese, për ekzekutimin e të cilave strategjia parashikon ngritjen e institucioneve për ofrimin e këtij shërbimi, ndërsa për të miturit e dënuar planifikohet ngritja e qendrave të veçanta (vetëm për të mitur).
Qëllimi i këtij objektivi është rehabilitimi i të miturve, inkurajimi dhe zhvillimi, në kuptim të përgjegjësisë së të miturit, e ndjenjës së respektimit të të drejtave të të tjerëve, nxitja dhe mundësimi i zhvillimit të shëndoshë fizik, mendor, shpirtëror, moral dhe shoqëror i të miturit dhe për ta përgatitur atë që të rikthehet në shoqëri.
Strategjia parashikon që realizimin e këtij objektivi ta masë nëpërmjet: i. numrit të fëmijëve dhe të familjeve të përfshira në programet e riintegrimit; ii. numrit të fëmijëve të dënuar me burgim dhe me masa alternative dhe numrin e fëmijëve ndaj të cilëve janë zbatuar masat alternative të shmangies nga ndjekja penale. 
Objektivi strategjik 5. Forcimi i bashkëpunimit të institucioneve të sistemit të drejtësisë për të miturit
Vlerësohet se kusht thelbësor për implementimin në mënyrën e duhur dhe efektive të të drejtave dhe garancive të fëmijëve është bashkëpunimi, ndërveprimi dhe bashkërendim i institucioneve dhe i autoriteteve në nivel qendror dhe vendor të përfshira në administrimin e drejtësisë për të mitur. Rrjedhimisht, strategjia parashikon ngritjen dhe funksionimin e rrjetit ndërinstitucional në nivel qendror dhe funksionimin e komunitetit të praktikantëve në nivel vendor.
[bookmark: _Toc515610118]KAPITULLI III
POLITIKAT

Objektivat strategjikë do të adresohen nëpërmjet politikave të mirëmenduara dhe të programuara me qëllim dhënien e impaktit pozitiv dhe qëndrueshëm në respektimin, promovimin dhe mbrojtjen e të drejtave të fëmijëve në marrëdhënie me organet e sistemit të drejtësisë, të konkretizuara si më poshtë:
Objektivi strategjik 1: Garantimi i aksesit të të miturve në drejtësi
Ky objektiv strategjik do të arrihet përmes zbatimit të objektivave specifikë të mëposhtëm:
1.1 Ofrimi i ndihmës juridike për përfituesit e mitur që ky shërbim të jetë i shpejtë, profesional dhe efektiv;
1.2 Krijimi i kushteve infrastrukturore të përshtatshme me nevojat e të miturve;
1.3 Organizimin e fushatave sensibilizuese për aksesin e të miturve në drejtësi dhe të shërbimeve që ofron sistemi për ta.
Në vitin 2020 pritet të kemi një skemë të re të ofrimit të ndihmës nga shteti, rritje të % së përdorimit dhe cilësisë së ndihmës juridike falas nga të miturit, numër të mjaftueshëm avokatëve, kryesisht të specializuar/të trajnuar për të miturit në konflikt me ligjin, infrastrukturë të përshtatur që mundëson aksesueshmërinë fizike të ambienteve të policisë, prokurorisë dhe gjykatave nga të miturit me aftësi të kufizuara, si dhe informacion dhe aktivitete sensiblizuese për fëmijët, në lidhje me proceset ligjore në të cilat përfshihen.
Objektivi strategjik 2. Garantimi i procesit të rregullt ligjor për të miturit
Ky objektiv strategjik do të arrihet përmes zbatimit të objektivave specifikë të mëposhtëm:
2.1 Seksione të specializuara për gjykimin e çështjeve të drejtësisë për të miturit;
2.2 Profesionistë të specializuar në drejtësinë për të miturit;
2.3 Shqyrtimi i drejtë dhe në kohë i çështjeve të drejtësisë për të miturit;
2.4 Përmirësimi i kuadrit ligjor të drejtësisë civile, penale dhe administratave që normon të drejtat e të miturve në sistemin e drejtësisë.
Deri në vitin 2020 pritet të kemi seksione të specializuara për të miturit në gjykata dhe prokurori, profesionistë të trajnuar dhe të specializuar, harmonizim të legjislacionit për mbrojtje më të mirë të të drejtave të fëmijës.
Deri në vitin 2021 pritet të jenë zhvilluar trajnime sistematike dhe të jetë konsoliduar rrjeti i profesionistëve që merren me fëmijët në konflikt/ kontakt me ligjin.
Gjithashtu, planifikohet të merren masa për krijimin dhe funksionimin e bazave të të dhënave të çështjeve gjyqësore që përfshijnë të miturit në konflikt me ligjin, të miturit viktima dhe dëshmitarë të veprave penale dhe bërjen e të dhënave të aksesueshme. 
Në vitin 2018 është planifikuar plotësimi i kuadrit nënligjor të drejtësisë penale për të mitur në zbatim të ligjit nr. 37/2017, datë 30.3.2017, “Kodi i Drejtësisë Penale për të Mitur”. 
Objektivi strategjik 3. Parandalimi i ripërfshirjes së të miturve/të rinjve në krime
Ky objektiv strategjik do të arrihet përmes objektivit specifik për parandalimin e kriminalitetit dhe shkelje të ligjit, duke e konkretizuar me aktivitete që lidhet me krijimin e Qendrës për Parandalimin e Kriminalitetit të Fëmijëve dhe të Rinjve pranë Ministrisë së Drejtësisë, vlerësimin e kriminaliteti për të miturit nën 14 vjeç, identifikimin e grupeve në risk, si dhe sigurimin e kuadrit infrastrukturor për zbatimin e programeve të parandalimit. 
Në vitin 2019 pritet të funksionojë Qendra për Parandalimin e Krimeve të të Miturve dhe të Rinjve pranë Ministrisë së Drejtësisë, do të hartohen memorandume bashkëpunimi në nivel lokal, me qëllim parandalimin e përfshirjes në krime të të miturve, si dhe të hartohet Programi i Rehabilitimit për Fëmijët nën 14 vjeç dhe të ketë filluar implementimi. Pritet që në vitin 2019 numri i të miturve recidivistë të jetë ulur me 40%.
Objektiv strategjik 4. Rishoqërizimi, riintegrim dhe rehabilitimi i të miturve në kontakt ose në konflikt me ligjin 
Ky objektiv strategjik do të arrihet përmes zbatimit të objektivave specifikë të mëposhtëm:
4.1 Aplikimi i programeve të drejtësisë restauruese/të ndërmjetësimit;
4.2 Zhvillimi i planeve të këshillimit për të miturit dhe/ose familjen e tij;
4.3 Nxitja e aplikimit të masës alternative të shmangies nga ndjekja penale;
4.4 Inkurajimi i aplikimit të masave alternative nga dënimi; 
4.5 Garantimi i një kuadri institucional që nxit dhe lehtëson edukimin, rehabilitimin dhe riintegrimin e të miturve në institucionet e paraburgimit dhe të burgimit
Pritet që deri në vitin 2019 të jetë rritur numri i masave alternative të dhëna për të miturit dhe të aplikimit të drejtësisë restauruese. 
Në vitin 2021 do të jenë ngritur programe/ qendra të edukimit dhe riintegrimit për fëmijët në konflikt me ligjin. Për prindërit e të miturve autorë, të miturve nën moshë për t’u ndjekur penalisht dhe viktima të veprave të paligjshme, do të jenë vënë në zbatim programet e këshillimit dhe të rehabilitimit.
Objektivi strategjik 5. Rritje e kapaciteteve të strukturave të sistemit të drejtësisë për të mitur
Ky objektiv strategjik do të arrihet përmes zbatimit të objektivit specifik të forcimit të bashkëpunimit ndërinstitucional që përfshin krijimin e rrjetit ndërinstitucional me përfaqësues në nivel teknik nën drejtimin e MD-së dhe mbledhjen e drejtuesve të institucioneve në nivel vendor që trajtojnë çështjet e të miturve.
[bookmark: _Toc457209139]Një rrjet ndërsektorial do të jetë ngritur në nivel të qeverisjes qendrore, i cili do të kontribuojë në bashkëpunimin dhe bashkërendimin e punës së institucioneve në nivel qendror, si dhe për të nxitur vënien në zbatim dhe mbikëqyrur mbarëvajtjen e këtij bashkëpunimi edhe në nivel vendor.
[bookmark: _Toc515610119]
KAPITULLI IV
BURIMET FINANCIARE, HENDEKU FINANCIAR DHE MENAXHIMI I RISKUT

Në këtë kapitull trajtohen në mënyrë të përmbledhur analiza që lidhen me nevojat për përdorimin e burimeve financiare, të nevojshme për zbatimin e Strategjisë së Drejtësisë për të Mitur. Qëllimi i kësaj analize është të paraqesë kostot e Planit të Veprimit 2018–2021, si dhe burimet financiare të alokuara nga buxheti i shtetit, donatorë dhe burime të tjera për zbatimin e tij.
[bookmark: _Toc515610120]IV.1 Metodologjia e kostimit të aktiviteteve të planit të veprimit

Metodologjia e zbatuar për llogaritjen e kostove paraqet një kombinim të dy metodave që mund të përdoren në rastet e strategjive ndërsektoriale. Metoda e parë është vlerësimi i kostove bazuar, kryesisht, në të ashtuquajturën qasje nga lart poshtë. Sipas kësaj metode kostot operative dhe ato të investimeve janë vlerësuar në bazë të të dhënave të agreguara në nivel institucioni. Kjo qasje është e pranueshme për të identifikuar nivelin e shpenzimeve pa marrë parasysh hollësi për masa të veçanta. Metoda e dytë është kostimi i bazuar në aktivitete - metodë e përdorur për kostimin e aktiviteteve, duke alokuar burime për të gjitha zërat e shpenzimeve në bazë të konsumit aktual për secilin aktivitet.
Për llogaritjen e shpenzimeve është vepruar si më poshtë:
- Burime njerëzore: llogaritja e shpenzimeve bazohet në kohën e punës që nevojitet për zbatimin e masës dhe pagën mujore bruto sipas kategorisë.
- Trajnime: në llogaritjen e shpenzimeve për trajnime është mbajtur në konsideratë kostoja e trajnimit për një person. Si kosto për njësi janë përdorur kostot e aplikuara për trajnime të ngjashme në të shkuarën nga institucionet përgjegjëse.
- Shpenzime për shërbime: kostot janë llogaritur duke marrë parasysh kostot e shërbimeve për njësi të institucioneve përkatëse, bazuar në standardet e miratuara.
- Ngritja e institucioneve: llogaritja e shpenzimeve për funksionimin e strukturave të përhershme është realizuar duke mbajtur parasysh shpenzimet e vazhdueshme që do të ndodhin për pagat, kontributet e sigurimeve shoqërore, shpenzimet operative dhe investimet kapitale.
- Llogaritja e shpenzimeve për “masa specifike” është bazuar kryesisht në natyrën e masave dhe kostot që ofron tregu për shërbime të tilla.
- Për ato masa ku informacioni nuk ishte i plotë është ndjekur metoda e vlerësimit për analogji ose janë marrë në konsideratë shpenzimet e bëra për masa të ngjashme dhe/ose produkte të ngjashme në PBA 2017–2019.
- Për disa masa janë marrë në konsideratë kostot e llogaritura për zbatimin e Kodit të Drejtësisë Penale për të Mitur.
[bookmark: _Toc515610121]IV.2 Buxheti dhe burimet financiare për zbatimin e planit të veprimit
Strategjia ndërsektoriale e Drejtësisë për të Mitur dhe PV do të zbatohet në periudhën 2018–2021. Për të mundësuar zbatimin e saj janë llogaritur shpenzimet e nevojshme për zbatimin e secilit aktivitet dhe objektiv specifik. 
Buxheti i përgjithshëm për zbatimin e strategjisë është reflektuar në disa forma:
- buxheti i përgjithshëm sipas viteve buxhetore për secilin aktivitet, objektiv strategjik dhe objektiv specifik;
- buxheti i detajuar sipas aktiviteteve, burimeve të financimit dhe institucioneve përgjegjëse[footnoteRef:21]; [21:  Për të dhëna të detajuara shih aneksin 2 dhe shtojcën në Excel.] 

- mbështetur në informacionin e disponueshëm janë identifikuar fondet e angazhuara nga buxheti i shtetit dhe organizmat ndërkombëtarë ose donatorët, si dhe fondet që nevojiten për t’u alokuar shtesë nga buxheti apo për t’u siguruar nga donatorë dypalësh dhe shumëpalësh;
- buxheti i detajuar sipas llogarive të shpenzimeve. 
Shpenzimet e nevojshme për zbatimin e planit të veprimit, me burime financimi nga buxheti i shtetit, fondet e donatorëve dhe organizatave jofitimprurëse, janë rreth 681,335,963.00 lekë ose afërsisht 5.1 milionë euro[footnoteRef:22]. [22:  Kursi i këmbimit 1 euro = 137.3 lekë.] 
























Nga muaji korrik 2017, ka filluar të implementohet programi: “Forcimi i kapaciteteve të agjencive ligjzbatuese dhe gjykatave shqiptare për përmbushjen e standardeve të të drejtave të njeriut në drejtësinë për të miturit - një qasje gjithëpërfshirëse e zinxhirit të drejtësisë”, i financuar nga Agjencia Suedeze për 
Bashkëpunimin për Zhvillimin Ndërkombëtar (SIDA), nëpërmjet Ambasadës Suedeze në Tiranë, me vlerë financimi 3 (tre) milionë euro. Objektivi i programit është: forcimi i kapaciteteve të agjencive ligjzbatuese dhe gjykatave shqiptare për të përmbushur standardet ndërkombëtare të të drejtave të njeriut, me qasje të integruar të të gjitha agjencive ligjzbatuese në zinxhirin e drejtësisë. Programi filloi në korrik 2017 dhe mbaron në qershor 2020.
Tabela 1 paraqet buxhetin që nevojitet për zbatimin e planit të veprimit, për periudhën 2018–2021. Buxheti që duhet të alokohet për zbatimin e planit të veprimit nuk ka një shtrirje uniforme për periudhën 2018–2021, pasi pjesa më e madhe e shërbimeve të reja, trajnimeve dhe investimeve janë planifikuar për periudhën 2019–2021.

Tabela 1. Shpenzimet sipas objektivave, periudha 2018–2021

	PËRSHKRIMI
	Buxheti 2018–2021

	OBJEKTIVAT, AKTIVITETET
	VITI 2018
	VITI 2019
	VITI 2020
	VITI 2021
	TOTALI

	Objektivi nr. 1. Garantimi i aksesit të të miturve në drejtësi
	2,020,060.00
	9,241,860.00
	8,751,800.00
	8,541,800.00
	28,555,520.00

	Objektivi nr. 2. Garantimi i procesit të rregullt ligjor për të miturit
	7,956,198.00
	115,820,225.50
	163,758,187.50
	162,524,200.00
	450,058,811.00

	Objektivi nr. 3. Parandalimi i përfshirjes së të miturve/të rinjve në krime
	0.00
	9,860,956.00
	8,729,064.00
	8,729,064.00
	27,319,084.00

	Objektivi nr. 4. Rishoqërizimi, riintegrimi dhe rehabilimi i të miturve në kontakt me ligjin
	30,227,901.00
	48,442,749.00
	48,442,749.00
	43,535,229.00
	170,648,628.00

	Objektivi nr. 5. Forcimi i bashkëpunimit të institucioneve të sistemit të drejtësisë për të mitur
	1,188,480.00
	1,188,480.00
	1,188,480.00
	1,188,480.00
	4,753,920.00

	TOTALI (1+2+3+4+5)
	41,392,639.00
	184,554,270.50
	230,870,280.50
	224,518,773.00
	681,335,963.00

	
	
	
	
	
	

	Në %
	6.1%
	27.1%
	33.9%
	33.0%
	100.0%



Tabela nr. 2. Burimet e financimit sipas objektivave 
	PËRSHKRIMI
	FINANCUAR NGA
	
	NEVOJAT PËR

	OBJEKTIVAT, AKTIVITETET
	QEVERIA
	DONATORËT
	TOTALI
	FONDE, LEKË

	Objektivi nr. 1. Garantimi i aksesit të të miturve në drejtësi
	25,165,520.00
	0.00
	25,165,520.00
	3,390,000.00

	Objektivi nr. 2. Garantimi i procesit të rregullt ligjor për të miturit
	447,077,171.00
	1,107,000.00
	448,184,171.00
	1,874,640.00

	Objektivi nr. 3. Parandalimi i përfshirjes së të miturve/të rinjve në krime
	326,832.00
	0.00
	326,832.00
	26,992,252.00

	Objektivi nr. 4. Rishoqërizimi, riintegrimi dhe rehabilimi i të miturve në kontakt me ligjin
	120,911,604.00
	0.00
	120,911,604.00
	49,737,024.00

	Objektivi nr. 5. Rritje e kapaciteteve të strukturave të sistemit të drejtësisë për të mitur
	4,753,920.00
	0.00
	4,753,920.00
	0.00

	TOTALI (1+2+3+4+5)
	598,235,047.00
	1,107,000.00
	599,342,047.00
	81,993,916.00

	
	
	
	
	

	Në %
	87.8%
	0.2%
	100.00%
	12.0%








Tabela 3. Buxheti sipas llogarive të shpenzimeve
	PËRSHKRIMI
	LLOGARIA E SHPENZIMEVE

	OBJEKTIVAT, AKTIVITETET
	600–601
	602–608
	230–231

	Objektivi 1. Garantimi i aksesit të të miturve në drejtësi
	1,040,120.00
	6,390,000.00
	21,125,400.00

	Objektivi 2. Garantimi i procesit të rregullt ligjor për të miturit
	444,911,201.00
	3,919,110.00
	1,228,500.00

	Objektivi 3. Parandalimi i përfshirjes së të miturve/të rinjve në krime
	24,981,907.60
	2,337,176.40
	0.00

	Objektivi nr. 4. Rishoqërizimi, riintegrimi dhe rehabilimi i të miturve në kontakt me ligjin
	164,210,123.20
	83,838,504.80
	0.00

	Objektivi 5. Rritje e kapaciteteve të strukturave të sistemit të drejtësisë për të mitur
	4,575,648.00
	178,272.00
	0.00

	TOTALI (1+2+3+4+5)
	639,718,999.80
	96,663,063.20
	22,353,900.00

	
	
	
	

	Në %
	93.9%
	14.2%
	3.3%



[bookmark: _Toc515610122]IV.3 Hendeku financiar dhe menaxhimi i riskut
	Objektivat/objektivat specifikë
	Në % brenda objektivit
	Në % ndaj totalit
	Nevoja për fonde (në lekë)
	Nevoja për fonde në % brenda objektivit

	Objektivi nr. 1. Garantimi i aksesit të të miturve në drejtësi 

	Totali: Objektivi 1
	100.0%
	4.2%
	3,390,000.00
	100.0%

	Objektivi nr. 2 . Garantimi i procesit të rregullt ligjor për të miturit

	Totali: Objektivi 2
	100.0%
	66.1%
	1,874,640.00
	0.0%

	Objektivi 3: Parandalimi i përfshirjes së të miturve në krime

	Totali: Objektivi 3
	100.0%
	4.0%
	26,992,252.00
	100.0%

	Objektivi nr. 4. Rishoqërizimi, riintegrimi dhe rehabilitimi i të miturve në kontakt ose konflikt me ligjin

	Totali: Objektivi 4
	100.0%
	25.0%
	49,737,024.00
	100.0%

	Objektivi 5. Forcimi i bashkëpunimit të institucioneve të sistemit të drejtësisë për të mitur

	Totali: Objektivi 5
	100.0%
	0.7%
	0.00
	

	Totali: Plani i veprimit (lekë)
	681,335,963.00
	100.00%
	81,993,916.00
	

	Totali: Plani i veprimit (euro)
	5,122,826.79
	
	616,495.61
	

	
	
	
	12.3%

IV.4 Vlerësimi i riskut 
Mekanizmi monitorues i strategjisë do të jetë përgjegjës për monitorimin e rreziqeve dhe përditësimin e rregullt të kësaj analize gjatë zbatimit.
Në nivel strategjik, rreziqet kryesore përfshijnë, kryesisht, çështje që u referohen investimeve në përshtatjen e ambienteve të institucioneve ligjzbatuese, pasi kjo çështje lidhet ngushtësisht edhe me riorganizimin e ri të gjykatave dhe të prokurorisë, duke përfshirë edhe seksionet e të miturve në këto institucione sipas hartës së re gjyqësore. Nga ana tjetër, zbatimi i programeve rehabilituese/riintegruese/korrigjuese dhe edukuese për të miturit duhet të shoqërohet edhe me ngritjen e institucioneve dhe qendrave të posaçme për ta, veçanërisht për fëmijët dhe të rinjtë e grupeve vulnerabile dhe me aftësi të kufizuara.
Brenda objektivave, mjaftueshmëria e kapaciteteve njerëzore dhe financiare, bashkëpunimi dhe koordinimi ndërmjet organizatave dhe institucioneve do të jenë faktorë kyç që ndikojnë te rezultatet.
Në nivel aktiviteti, aksesi te burimet dhe zbatimi në kohë i ligjeve dhe rregulloreve do të jenë ndikimet kryesore në progresin e arritshëm. Përveç zbatimit të ligjeve, njohuritë e zotëruara nga persona që zbatojnë iniciativat do të jenë vendimtare në arritjen e aktiviteteve.
[bookmark: _Toc515610124]IV.5 Përputhshmëria e prioriteteve strategjike me planifikimin buxhetor afatmesëm
Strategjia e Drejtësisë për të Mitur dhe Plani i Veprimit lidhen me disa programe buxhetore. Plani i veprimit do të zbatohet nga Ministria e Drejtësisë dhe Institucionet e varësisë së saj, Gjykatat, Prokuroritë, Policia e Shtetit, Shkolla e Magjistraturës, Dhoma Kombëtare e Avokatisë, OJF etj. PBA-ja është dokumenti kryesor për të parë përputhshmërinë e prioriteteve strategjike me planin buxhetor afatmesëm.
[bookmark: _Toc515610125]
KAPITULLI V
MONITORIMI, LLOGARIDHËNIA, ANALIZË VLERËSUESE
[bookmark: _Toc515610126]
V.1 Sistemet e kontrollit/monitorimi i zhvilluar nga ministria 
Ministria e Drejtësisë menaxhon mekanizmin institucional për monitorimin e Strategjisë së Drejtësisë për të Mitur. Mekanizmi institucional për monitorimin e strategjisë mbledh dhe analizon raportet periodike për zbatimin e planit të veprimit të këtij dokumenti strategjik. Çdo institucion raporton çdo 6 muaj dhe në bazë vjetore për nivelin e zbatimit të çdo objektivi strategjik dhe aktiviteti, problemet e hasura dhe vlerësimin e progresit të strategjisë në tërësi. Mekanizmi mund të vendosë më pas për masat korrigjuese, institucionin përgjegjës për korrigjimin dhe sanksionet e duhur. Për këtë qëllim, mekanizmi do të analizojë çdo aktivitet, treguesit e performancës, si për shembull, raporte vlerësimi, rekomandime, pyetësorë të plotësuar, pasojat. 
Raportimi periodik njëvjeçar i monitorimit të zbatimit të strategjisë publikohet në faqen zyrtare të internetit të Ministrisë së Drejtësisë. 
Mekanizmi institucional për monitorimin e kësaj strategjie do të sigurohet nëpërmjet krijimit të një strukture të posaçme, me përbërjen e mëposhtme: 
- Zëvendësministri i Drejtësisë;
- 3 përfaqësues nga Ministria e Drejtësisë;
- 1 përfaqësues nga Këshilli i Ministrave që mbulon çështjet e koordinimit të dokumenteve strategjike;
- 1 përfaqësues nga Ministria e Brendshme;
- 1 përfaqësues nga Ministria e Shëndetësisë dhe Mbrojtjes Sociale; 
- 1 përfaqësues nga Arsimit, Sportit dhe Rinisë;
- 1 përfaqësues nga Ministria e Financave dhe Ekonomisë;
- 1 përfaqësues nga Agjencia Shtetërore për të Drejtat dhe Mbrojtjen e Fëmijës;
- 1 përfaqësues nga Drejtoria e Përgjithshme e Burgjeve
- 1 përfaqësues nga Drejtoria e Përgjithshme e Shërbimit të Provës
- 1 përfaqësues nga Komisioneri për të Drejtën e Informimit dhe Mbrojtjen e të Dhënave Personale;
- 1 përfaqësues nga Komisioneri kundër Diskriminimit;
- 1 përfaqësues nga Këshilli i Lartë Gjyqësor; 
- 1 përfaqësues nga Këshilli i Lartë i Prokurorisë;
- 1 përfaqësues nga Prokuroria e Përgjithshme; 
- 1 përfaqësues nga Shkolla e Magjistraturës;
- 1 përfaqësues nga Akademia e Sigurisë;
- 1 përfaqësues nga Zyra e Avokatit të Popullit; 

- 1 përfaqësues nga Dhoma Kombëtare e Avokatisë; 
- 1 përfaqësues nga Dhoma Kombëtare e Ndërmjetësve. 
Gjithashtu, përfaqësues nga projekte dhe donatorë të huaj që ndihmojnë institucionet e sistemit të drejtësisë për të miturit, si edhe përfaqësues të shoqërisë civile që veprojnë në fushën e të drejtave të të miturve ftohen që të marrin pjesë në takimet e grupit të monitorimit.
[bookmark: _Toc515610127]V.2 Mekanizmat e monitorimit në nivel teknik
Në nivelin më të detajuar, Ministria e Drejtësisë dhe agjencitë e tjera ligjzbatuese do të jenë përgjegjëse për zbatimin e monitorimit të treguesve në kompetencën e tyre, duke krahasuar objektivat e treguesve të performancës të planifikuar me ata aktualë.
Mekanizmi do të mbështetet nga një sekretariat teknik, ndërsa në rolin e tij si drejtues i këtij mekanizmit, Ministria e Drejtësisë do të kërkojë kontributin e të gjitha institucioneve të përfshira në strategji për monitorimin e saj.
Sekretariati teknik, me mbështetjen e institucioneve të përfaqësuara në mekanizmin monitorues, si dhe me anë të kontributit të institucioneve të pavarura përmbush aktivitetet si më poshtë për monitorimin dhe zbatimin e strategjisë:
i. mbledh projektraportet e monitorimit për çdo aktivitiet dhe çdo indikator nga institucionet;
ii. shqyrton projektraportet e veprimit të dorëzuara nga institucionet për zbatimin dhe rekomandon në përputhje me rrethanat, miratimin e tyre, ndryshimin apo testimin;


iii. u komunikon institucioneve vendimet e mekanizmit monitorues së bashku me udhëzimet e lëna nga ky i fundit;
iv. harton raportin e zbatimit të integruar çdo gjashtë muaj dhe në bazë vjetore;
v. i komunikon publikut vendimet e marra dhe dokumentet e miratuara.
Në aspektin cilësor të monitorimit, sekretariati teknik mund të sugjerojë ose mund t’i caktohet nga mekanizmi koordinues të përdorë metodat e mëposhtme për monitorimin dhe vlerësimin e zbatimit të strategjisë:
i. përditësimin e përmbushjes apo jo të masave, sipas planit të veprimit (aneks 1) dhe në bazë të vetëvlerësimit të institucioneve;
ii. vlerësime tematike (sipas objektivave specifikë), sipas udhëzimeve të mekanizmit vlerësues, lidhur me efektivitetin e veprimeve të ndërmarra;
iii. përdorimin e analizës statistikore apo cilësore, duke përdorur të dhëna krahasuese përtej atyre të vetëraportimeve të institucioneve;
iv. përdorimin e raporteve të tjera nga organizma vendës dhe të huaj që lidhen me vlerësimin e situatës të të miturve;
v. komunikimin me palë të treta dhe shoqërinë civile për vlerësimin e masave të zbatuara;
vi. dokumentimin e arritjeve dhe të praktikave të mira.
Mjetet dhe mënyrat e raportimit mund të rishikohen dhe të miratohen të përditësuara nga mekanizmi koordinues.
Raportet e monitorimit duhet të publikohen në bazë vjetore dhe gjerësisht, duke raportuar gjithmonë arritjet, mangësitë në zbatim, si dhe rekomandimet e dhëna për institucionet nga mekanizmi koordinues.














	Objektivi
	Standardet/pikat kryesore
	Objektivat për vitin 2018
	Objektivat për vitin 2021

	Garantimi i aksesit të të miturve në drejtësi (objektivi strategjik nr. 1)
	Mekanizëm institucional i dobët në ofrimin e ndihmës juridike falas 
	Ngritja e Drejtorisë për Ndihmën Juridike Falas
	Ofrimi i ndihmës juridike falas i shpejtë, profesional dhe efektiv

	Garantimi i procesit të rregullt ligjor për të miturit (objektivi strategjik nr. 2)
	Përballja e sistemit të drejtësisë me parashikimet e reja të legjislacionit penal për të miturit 
	Plotësimi i kuadrit të nevojshëm nënligjor
	Gjurmim efektiv i çështjeve të të miturve në të gjitha hallkat e sistemit gjyqësor

	Parandalimi i ripërfshirjes së të miturve/të rinjve në krime (objektivi strategjik nr. 3)
	Mungesa e shërbimeve dhe e programeve të institucionalizuara për parandalimin e kriminalitetit
	Planifikimi financiar dhe administrativ për funksionimin e Qendrës për Parandalimin e Krimeve te të Miturit dhe të Rinjtë
	Programe dhe plane të standardizuara për vlerësimin e riskut familjar/shoqëror të të miturve dhe të rinjve në konflikt me ligjin

	Rishoqërizimi, riintegrimi dhe rehabilitimi i të miturve në kontakt ose konflikt me ligjin (objektivi strategjik nr. 4)
	Mangësi në ofrimin e shërbimeve dhe programeve të institucionalizuara për riintegrimin dhe rehabilitimin e të miturve në konflikt me ligjin
	Iniciimi i projekteve pilot për zbatimin e masave alternative të shmangies dhe të krijimit të qendrave për riintegrimin dhe mbikëqyrjen
	Funksionimi i qendrave/institucioneve edukuese/korrigjuese/rehabili-tuese për të miturit në konflikt me ligjin

	Forcimi i bashkëpunimit të institucioneve të sistemit të drejtësisë për të mitur (objektivi strategjik nr. 5)
	Mungesa e koordinimit ndërinstitucional për çështjet e drejtësisë për të miturit
	Ngritja e rrjetit ndërinstitucional në nivel qendror
	Funksionimi efikas i komunitetit të praktikantëve pranë çdo seksioni gjyqësor të specializuar për të miturit




[bookmark: _Toc502248447]ANEKS 1
PLANI I VEPRIMIT TË STRATEGJISË SË DREJTËSISË PËR TË MITUR

	Nr. 
	Objektivat specifikë
	Aktivitetet
	
Afati i realizimit
	Efektet financiare dhe burimet në lekë
	Komente
	Institucionet përgjegjëse 
	Indikatorët e zbatimit

	
	
	
	
	Shpenzime korrente
	Shpenzime kapitale
	Nevojat për fonde
	
	
	

	
Objektivi nr. 1. Garantimi i aksesit të të miturit në drejtësi

Indikatorët: Numri i strukturave dhe i profesionistëve që ofrojnë ndihmë ligjore:
·  numri i institucioneve të rikostruktuara në përshtatje me nevojat e të miturve;
·  numri i aktiviteteve senbizilizuese për drejtësinë për të miturit;
·  numri i fëmijëve që marrin ndihmë ligjore.


	1.
	Ofrimi i ndihmës juridike për përfituesit e mitur që ky shërbim të jetë i shpejtë, profesional dhe efektiv. 
	1.1 Krijimi i kuadrit rregullator për ofrimin e ndihmës juridike për përfituesit e mitur.




	2018–2019
	1,040,120.00
	0.00
	0.00
	Ligji nr. 111/2017 për ndihmën juridike të garantuar nga shteti hyn në fuqi në datën 1 qershor 2018.

	MD
Drejtoria e Ndihmës Juridike Falas 

	Miratimi i 2 (dy) formularëve të vetë-deklarimit për përfitimin e ndihmës juridike, për:
1. Viktimat e mitura; 
2 Të miturit në konflikt me ligjin.

	
	
	1.2 Përmirësimi i kuadrit profesional në ofrimin e ndihmës juridike për përfituesit e mitur.
	2019–2021
	390,000.00
	
	390,000.00
	
	Drejtoria e Ndihmës Juridike Falas (MD)
DHKA
DPA
OJF/Donatorët
	Zhvillimi i 2 (dy) trajnimeve në vit për punonjësit që do të ofrojnë ndihmë falas parësore dhe dytësore për të mitur, si dhe të përfaqësuesve proceduralë nga punonjësit e mbrojtjes së fëmijëve.

	2.
	Krijimi i kushteve infrastrukturore të përshtatshme me nevojat e të miturve.
	2.1 Përshtatja e mjediseve në polici, prokurori, gjykata dhe në institucione të tjera ligjzbatuese.
	2019–2021
	
	21,125,400.00
	21,125,400.00







	
	MD
MB 
DPB
DPPSH
DPSHP
KLGJ
KLP

	Përshtatja sipas nevojave të të miturve në ambientet e policisë, gjykata dhe prokurori.

	3. 
	Fushata sensibilizuese për aksesin e të miturve në drejtësi dhe të shërbimeve që ofron sistemi për ta
	3.1. Zhvillimi i aktiviteteve sensibilizuese në lidhje me të drejtat e të miturve autor, viktima, dëshmitar dhe shërbimet që mund të përfitojnë nëpërmjet garantimit të së drejtës së fëmijës për informacion e këshillim ligjor përmes përfshirjes në kurrikulat shkollore të moduleve të edukimit ligjor.
	2018–2021
	6,000,000.00
	
	3,000,000.00












	
	Drejtoria e Ndihmës Juridike Falas (MD)
DHKA
Gjykata/ KLGJ
Prokurori/ KLP
MB
AP
DPPSH
MSHMS
MASR
ASHDMF
OJF/
Donatorët
	1. Hartimi i 1 (një) plani ndërgjegjësimi 

2. Zhvillimi i 10-20 në vit i aktiviteteve sensibilizuese pranë institucioneve arsimore, shëndetësore, vendore, penitenciare, gjyqësore dhe të tjera. 

	
Objektivi nr. 2. Garantimi i procesit të rregullt ligjor për të miturit

Indikatorët: Numri i seksioneve në gjykata dhe prokurori për të miturit:
·  numri i gjyqtarëve/prokurorëve/oficerëve të policisë/avokatëve/psikologëve/ndërmjetësve/punonjësve të sistemit penitenciar të trajnuar për çështjet e të miturve;
·  numri i punonjësve të mbrojtjes së fëmijëve dhe përfaqësuesve proceduralë; 
·  numri i institucioneve që hedhin të dhëna në Sistemin e Integruar të të Dhënave të Drejtësisë Penale për të Mitur;
·  numri i akteve ligjore/nënligjore të miratuara me qëllim bashkërendimin e punës në një mjedis të përshtatur për fëmijët.


	1.
	Seksione të specializuara për gjykimin e çështjeve të drejtësisë për të miturit
	1.1 Hartimi dhe miratimi i kuadrit rregullator për ngritjen e seksioneve për të miturit në gjykata dhe prokurori.
	2019–2020
	520,060.00
	0.00
	0.00
	
	MD
KM
KLGJ
KLP
	Miratimi i 1 (një) vendimi të KM-së për përcaktimin e hartës së re gjyqësore. 



	
	
	1.2 Fuqizimi i seksioneve për të miturit në gjykata dhe prokurori
	2019–2021
	434,484,000.00
	0.00
	0.00
	
	KLGJ
KLP

	Numri i seksioneve në gjykata dhe prokurori për të miturit dhe specializimi 100–150 magjistratë dhe oficerë të policisë gjyqësore për çështjet e të miturve.

	2.



	Profesionistë të specializuar në drejtësinë për të miturit
	2.1 Specializimi dhe trajnimi i profesionistëve që mbulojnë të drejtat e fëmijëve në çështjet e drejtësisë. 
	2018–2021
	2,361,240.00
	0.00
	674,640.00
	
	MD
SHM
AS
ASHMDF
UP/Punonjësit Social
DHKA, DHKNd,
DPB
Shërbimi i Provës,
IML
KSHB
OJF/Donatorët
	1. Hartimi i kurrikulave/ programe trajnimi, për:
- oficer policie; 
- gjyqtarë; 
- prokurorë;
- punonjës të NJMF-së; 
- punonjës të shërbimit të provës; 
- burgjeve; 
- avokat; 
- ndërmjetës; 
- psikolog.
Përfaqësuesit proceduralë:
- profesionistë të tjerë
2. Trajnimi/specializimi i 150–200 punonjësve.

	
	
	2.2 Zhvillimi i programeve për menaxhimin e rasteve për të miturit nga sistemi i drejtësisë.
	2019–2021
	1,427,855.00
	0.00
	1,200,000.00
	
	MD
OJF/Donatorët
	Hartimi i 1 (një) - 2 (dy) udhërrëfyesve/manualeve për profesionistët që mbulojnë të drejtat e fëmijëve në çështjet e drejtësisë

	3. 
	Shqyrtimi i drejtë dhe në kohë i çështjeve të drejtësisë për të miturit. 
	3.1 Krijimi dhe funksionimi i Sistemit të Integruar të të Dhënave të Drejtësisë Penale për të Mitur.






	2018–2021
	1,196,760.00
	1,228,500
	0.00
	
	 MD
MB
AKSHI
DPB
DPSHP
KLGJ/gjykata
KLP/prokurori
UNICEF
	1. Ngritja e Sistemit të Integruar të të Dhënave të Drejtësisë Penale për të Mitur.
2. Zhvillimi i 1 (një) trajnimi për hedhjen e të dhënave në sistem.
3. Raport vjetor 1-vjeçar (njëvjeçar) mbi numrin e çështjeve të hedhura në sistem dhe ecurinë e shqyrtimit të tyre. 

	4.
	Përmirësimi i kuadrit ligjor që normon të drejtat e të miturve në sistemin e drejtësisë.
	4.1 Plotësimi i kuadrit nënligjor në zbatim të Kodit të Drejtësisë Penale për të Miturit.

	2018 
	6,760,780.00
	0.00
	0.00
	
	KM
MD
MASR
UNICEF
	13 akte nënligjore të miratuara në zbatim të Kodit të Drejtësisë Penale për të Miturit.



	
	
	4.2 Ndryshime në aktet ligjore civile, penale dhe administrative sipas nevojës së identifikuar.
	2019–2021
	2,080,240.00
	0.00
	0.00
	
	Kuvend
KM
MD

	1. Hartimi i 2 (dy) studimeve/analizave për identifikimin e ndryshimeve në Kodin e Familjes dhe Kodin Penal.
2. Hartimi i 2 (dy) projektligjeve për ndryshime/shtesa në Kodin Penal dhe Kodin e Familjes.

	
Objektivi nr. 3. Parandalimi i ripërfshirjes së të miturve/të rinjve në krime
Indikatorët: Ngritja e Qendrës për Parandalimin e Krimeve të të Miturve dhe të Rinjve:
·  numri i fëmijëve të përfshirë në programet e parandalimit.


	1.

	Parandalimi i kriminalitetit dhe të shkeljeve të ligjit.
	1.1 Krijimi dhe funksionimi i Qendrës për Parandalimin e Krimeve të të Miturve dhe të rinjve.

	2019 
	13,274,956.00
	0.00
	13,274,956.00
	Qendra për Parandalimin e Krimeve të të Miturve dhe të Rinjve fillon funksionimin në datën 1 janar 2019








	MD
DAP
MFE
KM

	Ngritja e Qendrës për Parandalimin e Krimeve të të Miturve dhe të Rinjve

	
	
	1.2 Vlerësimi i kriminalitetit të të miturve nën moshën e përgjegjësisë penale.
	2019–2021
	315,000.00
	0.00




	315,000.00
	
	MD/QPKMR
OJF/Projekte







	Hartimi i 1 (një) raporti vjetor mbi kriminalitetin e të miturve nën moshën e përgjegjësisë penale dhe grupeve në risk.


	
	
	1.3 Identifikimi i grupeve në risk të të miturve të moshës së përgjegjësisë penale.
	2019–2021
	326,832.00
	0.00



	0.00
	
	
	

	
	
	1.4 Sigurimi i kuadrit infrastrukturor dhe institucional për zbatimin e programeve të parandalimit.
	2019–2021
	13,402,296.00
	0.00




	13,402,296.00
	
	MD/DPKMR
OJF/Projekte




	 Zbatimi i 2 (dy) programeve për veprimtari rehabilituese që lidhen: a) me mbështetjen pas lirimit; dhe b) me mbikëqyrjen pas kryerjes së dënimit.

	
Objektivi nr. 4 – Rishoqërizimi, riintegrimi dhe rehabilitimi i të miturve në kontakt ose konflikt me ligjin

Indikatorët: Numri i fëmijëve dhe i prindërve të përfshirë në programet e riintegrimit:
·  numri i fëmijëve të dënuar me burgim dhe me masa alternative; 
·  numri i fëmijëve ndaj të cilëve janë zbatuar masat alternative të shmangies nga ndjekja penale.


	1.
	Aplikimi i programeve të drejtësisë restauruese/të ndërmjetësimit. 

	1.1 Përmirësimi i kuadrit institucional për zbatimin e programeve të drejtësisë restauruese dhe të ndërmjetësimit.

	2018–2020

	815,040.00
	0.00
	815,040.00
	
	MD
DPSHP
ASHMDF
NJMF
DHKNd
Gjykata/KLGJ
Prokurori/KLP
OJF/Projekte
	Zbatimi i 2 (dy) programeve për: i. drejtësinë restauruese; dhe ii. ndërmjetësimin për të miturin dhe viktimën.

	2.
	Zhvillimi i planeve të këshillimit për të miturit dhe/ ose familjen e tij.
	2.1 Ngritja e kuadrit institucional për zbatimin e planeve të këshillimit për të miturit dhe familjen. 
	2019–2021
	7,200,000.00
	0.00
	7,200,000.00
	
	MD
ASHMDF
DPB
DPSHP
NJMF
MASR
OJF/Projekte
	1. Zbatimi i 1 (një) programi këshillimi për të miturit dhe familjen.

	3. 



	Nxitja e aplikimit të masës alternative të shmangies nga ndjekja penale.
	3.1 Ngritja e kuadrit infrastrukturor për zbatimin e masës së shmangies.
	2018–2021
	10,500,000.00
	0.00
	10,500,000.00
	
	MD
DPSHP
NJMF
OJF/Projekte
	Funksionimi i 10 (dhjetë) ambienteve pranë qendrave komunitare për zbatimin e masës së shmangies.

	4.
	Inkurajimi i aplikimit të masave alternative të dënimit.
	4.1 Fuqizimi i mekanizmave dhe strukturave për zbatimin e masave alternative të dënimit.
	2018–2021
	120,287,604,00
	0.00
	0.00
	
	MD
DPSHP
Polici
OJF/Projekte
	Numri i strukturave organizative/punonjësve të caktuar në shërbim prove që mbulojnë çështjet e të miturve.

	5.




















	Garantimi i një kuadri institucional që nxit dhe lehtëson edukimin, rehabilitimin dhe riintegrimin e të miturve në institucionet e paraburgimit dhe burgimit.
	5.1 Krijimi i kuadrit infrastrukturor për zbatimin e masave të kufizimit të lirisë.
	2019–2020
	9,000,000.00
	0.00
	9,000,000.00
	


	MD
DPB
OJF/Projekte
	Pilotimi i 1 (një) qendre edukuese/rehabilituese për të miturit me kufizim lirie.

	
	
	5.2 Përmirësimi i praktikës në zbatimin masave të dënimit me burgim. 
	2019–2021
	7,821,984.00
	0.00



	7,821,984.00
	
	MD
DPB
OJF/Projekte
	Standardizimi i 3 (tri) formateve të planeve që hartojnë punonjësit e IEVP/paraburgimit.

	
	
	5.3 Përmirësimi i programeve që lidhen me arsimimin, formimin profesional, punësimin, sportin, argëtimin dhe programe të tjera.
	2018–2021
	14,400,000.00
	0.00





	14,400,000.00
	
	MD
DPB
MASR
MFE
OJF/Projekte
	Zbatimi i 11 (dhjetë) i programeve/aktiviteteve në institucionet e sistemit penitenciar:
- arsimimit;
- formimit profesional;
- punësimit;
- menaxhimi i sjelljes e agresivitetit, përmes promovimit të aftësive pro-sociale;
- zgjidhja e konflikteve dhe parandalimi i dhunës; 
- forcimit të marrëdhënieve me familjen; 
- program për parandalimin e bulizmit; 
- ndërhyrjes gjithëpërfshirëse të komunitetit;
- rekreative dhe sportive;
- edukuese, kulturore dhe fetare;
- radikalizmit dhe terrorizmit.

	
	
	5.4 Përgatitja e materialeve informuese për të drejtat e të miturve në institucionet e sistemit penitenciar.
	2018–2021
	624,000.00
	0.00
	0.00
	
	MD
DPB
OJF/Projekte
	Përgatitja e 2 (dy) formateve pamflete/dokumente informuese në vit për të miturin dhe prindin/të afërmin.

	
Objektivi nr. 5. Forcimi i bashkëpunimit të institucioneve të sistemit të drejtësisë për të mitur

Indikatorët: Numri i institucioneve dhe përfaqësuesve të angazhuar në nivel qendror dhe vendor në çështjet e drejtësisë për të miturit


	1.
	Forcimi i bashkëpunimit ndërinstitucional.
	1.1 Ngritja dhe funksionimi i rrjetit ndërinstitucional në nivel qendror për çështjet e drejtësisë për të miturit.
	2018–2021
	891,360.00
	0.00





	0.00
	Në zbatim të strategjisë dhe Kodit do të ngrihet dhe funksionojë rrjeti i përfaqësuesve për adresimin e çështjeve që lidhen me drejtësinë për të miturit.
	MD
MB
MFE
MASR
MSHMS
ASHDMF
PP
(prokuroria)
KLGJ (gjykata)
KDIMDHP
KMK
Avokati i Popullit
UP
UNICEF
OJF/Projekte

	Krijimi i 1 (një) rrjeti funksional ndërinstitucional për çështjet e drejtësisë për të miturit.

	
	
	1.2 Ngritja e komunitetit të praktikantëve në nivel vendor.
	2018–2021
	3,862,000.00
	0.00
	0.00
	
	Polici
Gjykata
Prokurori
Shërbim Prove
IEVP
NJMF
OJF/Projekte
	Funksionimi i 10 (dhjetë) grupeve të komunitetit të praktikantëve në nivel vendor.















ANEKSI 2
PROJEKT FINANCIMI 
	PËRSHKRIMI
	
	FINANCUAR NGA
	
	NEVOJAT PËR
	LLOGARIA E SHPENZIMEVE

	OBJEKTIVAT, AKTIVITETET
	VITI 2018
	VITI 2019
	VITI 2020
	VITI 2021
	TOTALI
	QEVERIA
	DONATORËT
	TOTALI
	FONDE,  LEKË
	600–601
	602–608
	230–231

	Objektivi nr. 1. Garantimi i aksesit të të miturve në drejtësi
	
	
	

	Objektivi specifik 1. Ofrimi i ndihmës juridike për përfituesit e mitur që ky shërbim të jetë i shpejtë, profesional dhe efektiv

	1.1 Krijimi i kuadrit rregullator për ofrimin e ndihmës juridike për përfituesit e mitur.
	1,040,120.00
	1,040,120.00
	0.00
	0.00
	1,040,120.00
	1,040,120.00
	0.00
	1,040,120.00
	0.00
	1,040,120.00
	0.00
	0.00

	1.2 Fuqizimi i kuadrit institucional profesional dhe efektiv në ofrimin e ndihmës juridike për përfituesit e mitur.
	0.00
	180,000.00
	210,000.00
	0.00
	390,000.00
	0.00
	0.00
	0.00
	390,000.00
	0.00
	390,000.00
	0.00

	Objektivi specifik 2. Krijimi i kushteve infrastrukturore të përshtatshme me nevojat e të miturve

	2.1 Përshtatja e mjediseve në polici, prokurori, gjykata dhe në institucione të tjera ligjzbatuese 
	0.00
	7,041,800.00
	7,041,800.00
	7,041,800.00
	21,125,400.00
	21,125,400.00
	0.00
	21,125,400.00
	0.00
	0.00
	0.00
	21,125,400.00

	Objektivi specifik 3. Fushata sensibilizuese për aksesin e të miturve në drejtësi dhe të shërbimeve që ofron sistemi për ta

	3.1 Zhvillimi i aktiviteteve sensibilizuese në lidhje me të drejtat e të miturve autor,  viktima, dëshmitar dhe shërbimet që mund të përfitojnë.
	1,500,000.00
	1,500,000.00
	1,500,000.00
	1,500,000.00
	6,000,000.00
	3,000,000.00
	0.00
	3,000,000.00
	3,000,000.00
	0.00
	6,000,000.00
	0.00

	Totali: Objektivi 1
	2,020,060.00
	9,241,860.00
	8,751,800.00
	8,541,800.00
	28,555,520.00
	25,165,520.00
	0.00
	25,165,520.00
	3,390,000.00
	1,040,120.00
	6,390,000.00
	21,125,400.00

	Objektivi nr. 2. Garantimi i procesit të rregullt ligjor për të miturit

	Objektivi specifik 1. Seksione të specializuara për gjykimin e çështjeve të drejtësisë për të miturit

	1.1 Hartimi dhe miratimi i kuadrit rregullator për ngritjen e seksioneve për të miturit në gjykata dhe prokurori.
	260,030.00
	260,030.00
	0.00
	0.00
	520,060.00
	520,060.00
	0.00
	520,060.00
	0.00
	390,045.00
	130,015.00
	0.00

	1.2 Fuqizimi i seksioneve për të miturit në gjykata dhe prokurori.
	0.00
	112,644,000.00
	160,920,000.00
	160,920,000.00
	434,484,000.00
	434,484,000.00
	0.00
	434,484,000.00
	0.00
	434,484,000.00
	0.00
	0.00

	Totali: Objektivi specifik (1)
	260,030.00
	112,904,030.00
	160,920,000.00
	160,920,000.00
	435,004,060.00
	435,004,060.00
	0.00
	435,004,060.00
	0.00
	434,874,045.00
	130,015.00
	0.00

	Objektivi specifik 2. Profesionistë të specializuar në drejtësinë për të miturit

	2.1 Specializimi/trajnimi i specialistëve që mbulojnë të drejtat e fëmijëve në çështjet e drejtësisë.
	337,320.00
	674,640.00
	674,640.00
	674,640.00
	2,361,240.00
	1,686,600.00
	0.00
	1,686,600.00
	674,640.00
	0.00
	2,361,240.00
	0.00

	2.2 Zhvillimi i programeve për menaxhimin e rasteve për të miturit nga sistemi i drejtësisë.
	0.00
	713,927.50
	713,927.50
	0.00
	1,427,855.00
	227,855.00
	0.00
	227,855.00
	1,200,000.00
	0.00
	1,427,855.00
	0.00

	Totali: Objektivi specifik (2)
	337,320.00
	1,388,567.50
	1,388,567.50
	674,640.00
	3,789,095.00
	1,914,455.00
	0.00
	1,914,455.00
	1,874,640.00
	0.00
	3,789,095.00
	0.00

	Objektivi specifik 3. Shqyrtimi i drejtë dhe në kohë i çështjeve të drejtësisë për të miturit

	3.1 Krijimi dhe funksionimi i Sistemit të Integruar të të Dhënave të Drejtësisë Penale për të Mitur.
	598,068.00
	1,007,568.00
	409,500.00
	409,500.00
	2,424,636.00
	1,317,636.00
	1,107,000.00
	2,424,636.00
	0.00
	1,196,136.00
	0.00
	1,228,500.00

	Totali: Objektivi specifik (3)
	598,068.00
	1,007,568.00
	409,500.00
	409,500.00
	2,424,636.00
	1,317,636.00
	1,107,000.00
	2,424,636.00
	0.00
	1,196,136.00
	0.00
	1,228,500.00

	Objektivi specifik 4. Përmirësimi i kuadrit ligjor që normon të drejtat e të miturve në sistemin e drejtësisë

	4.1 Plotësimi i kuadrit nënligjor në zbatim të Kodit të Drejtësisë Penale për të Miturit
	6,760,780.00
	0.00
	0.00
	0.00
	6,760,780.00
	6,760,780.00
	0.00
	6,760,780.00
	0.00
	6,760,780.00
	0.00
	0.00

	4.2 Analiza e mangësive të legjislacionit shqiptar civil, penal dhe administrativ
	0.00
	520,060.00
	520,060.00
	0.00
	1,040,120.00
	1,040,120.00
	0.00
	1,040,120.00
	0.00
	1,040,120.00
	0.00
	0.00

	4.3 Ndryshime në aktet ligjore sipas nevojës së identifikuar
	0.00
	0.00
	520,060.00
	520,060.00
	1,040,120.00
	1,040,120.00
	0.00
	1,040,120.00
	0.00
	1,040,120.00
	0.00
	0.00

	Totali: Objektivi specifik (4)
	6,760,780.00
	520,060.00
	1,040,120.00
	520,060.00
	8,841,020.00
	8,841,020.00
	0.00
	8,841,020.00
	0.00
	8,841,020.00
	0.00
	0.00

	Totali: Objektivi 2
	7,956,198.00
	115,820,225.50
	163,758,187.50
	162,524,200.00
	450,058,811.00
	447,077,171.00
	1,107,000.00
	448,184,171.00
	1,874,640.00
	444,911,201.00
	3,919,110.00
	1,228,500.00

	Objektivi 3.  Parandalimi i përfshirjes së të miturve në krime

	Objektivi specifik 1. Parandalimi i kriminalitetit dhe të shkeljeve të ligjit

	1.1 Krijimi dhe funksionimi i Qendrës për parandalimin e krimeve të të miturve dhe të rinjve.
	0.00
	4,961,692.00
	4,156,632.00
	4,156,632.00
	13,274,956.00
	0.00
	0.00
	0.00
	13,274,956.00
	13,274,956.00
	0.00
	0.00

	1.2 Vlerësimi i kriminalitetit të të miturve nën moshën e përgjegjësisë penale.
	0.00
	105,000.00
	105,000.00
	105,000.00
	315,000.00
	0.00
	0.00
	0.00
	315,000.00
	315,000.00
	0.00
	0.00

	1.3 Identifikimi i grupeve në risk të të miturve të moshës së përgjegjësisë penale.
	0.00
	326,832.00
	0.00
	0.00
	326,832.00
	326,832.00
	0.00
	326,832.00
	0.00
	0.00
	326,832.00
	0.00

	1.4 Sigurimi i kuadrit infrastrukturor dhe institucional për zbatimin e programeve të parandalimit.
	0.00
	4,467,432.00
	4,467,432.00
	4,467,432.00
	13,402,296.00
	0.00
	0.00
	0.00
	13,402,296.00
	11,391,951.60
	2,010,344.40
	0.00

	Totali: Objektivi specifik (1)
	0.00
	9,860,956.00
	8,729,064.00
	8,729,064.00
	27,319,084.00
	326,832.00
	0.00
	326,832.00
	26,992,252.00
	24,981,907.60
	2,337,176.40
	0.00

	Totali: Objektivi 3
	0.00
	9,860,956.00
	8,729,064.00
	8,729,064.00
	27,319,084.00
	326,832.00
	0.00
	326,832.00
	26,992,252.00
	24,981,907.60
	2,337,176.40
	0.00

	Objektivi nr. 4. Rishoqërizimi, riintegrimi dhe rehabilitimi i të miturve në kontakt ose konflikt me ligjin

	Objektivi specifik 1. Aplikimi i programeve të drejtësisë restauruese/ndërmjetësimit

	1.1 Përmirësimi i kuadrit institucional për zbatimin e programeve të drejtësisë restauruese dhe të ndërmjetësimit.
	0.00
	407,520.00
	407,520.00
	0.00
	815,040.00
	0.00
	0.00
	0.00
	815,040.00
	780,040.00
	35,000.00
	0.00

	Totali: Objektivi specifik (1)
	0.00
	407,520.00
	407,520.00
	0.00
	815,040.00
	0.00
	0.00
	0.00
	815,040.00
	780,040.00
	35,000.00
	0.00

	Objektivi specifik 2. Zhvillimi i planeve të këshillimit për të miturit dhe/ose familjen e tij

	2.1 Ngritja e kuadrit institucional për zbatimin e planeve të këshillimit për të miturit dhe familjen.
	0.00
	2,400,000.00
	2,400,000.00
	2,400,000.00
	7,200,000.00
	0.00
	0.00
	0.00
	7,200,000.00
	7,200,000.00
	0.00
	0.00

	Totali: Objektivi specifik (2)
	0.00
	2,400,000.00
	2,400,000.00
	2,400,000.00
	7,200,000.00
	0.00
	0.00
	0.00
	7,200,000.00
	7,200,000.00
	0.00
	0.00

	Objektivi specifik 3. Nxitja e aplikimit të masës alternative të shmangies nga ndjekja penale

	3.1 Ngritja e kuadrit institucional për zbatimin e masës së shmangies.
	0.00
	3,500,000.00
	3,500,000.00
	3,500,000.00
	10,500,000.00
	0.00
	0.00
	0.00
	10,500,000.00
	52,800,000.00
	35,100,000.00
	0.00

	Totali: Objektivi specifik (3)
	0.00
	3,500,000.00
	3,500,000.00
	3,500,000.00
	10,500,000.00
	0.00
	0.00
	0.00
	10,500,000.00
	52,800,000.00
	35,100,000.00
	0.00

	
Objektivi specifik 4. Inkurajimi i aplikimit të masave alternative nga dënimi
	

	4.1 Fuqizimi i mekanizmave dhe strukturave organizative për zbatimin e masave alternative të dënimit.
	30,071,901.00
	30,071,901.00
	30,071,901.00
	30,071,901.00
	120,287,604.00
	120,287,604.00
	0.00
	120,287,604.00
	0.00
	96,230,083.20
	24,057,520.80
	0.00

	Totali: Objektivi specifik (4)
	30,071,901.00
	30,071,901.00
	30,071,901.00
	30,071,901.00
	120,287,604.00
	120,287,604.00
	0.00
	120,287,604.00
	0.00
	96,230,083.20
	24,057,520.80
	0.00

	
Objektivi specifik 5. Garantimi i një kuadri institucional që nxit dhe lehtëson edukimin, rehabilitimin dhe riintegrimin e të miturve  në institucionet e paraburgimit dhe burgimit

	5.1 Krijimi i kuadrit infrastrukturor për zbatimin e masave të kufizimit të lirisë.
	0.00
	4,500,000.00
	4,500,000.00
	0.00
	9,000,000.00
	0.00
	0.00
	0.00
	9,000,000.00
	7,200,000.00
	1,800,000.00
	0.00

	5.2 Përmirësimi i praktikës në zbatimin e masave të dënimit me burgim.
	0.00
	2,607,328.00
	2,607,328.00
	2,607,328.00
	7,821,984.00
	0.00
	0.00
	0.00
	7,821,984.00
	0.00
	7,821,984.00
	0.00

	5.3 Përmirësimi i programeve që lidhen me arsimimin, formimin profesional, sportin,  argëtimin dhe programe të tjera.
	0.00
	4,800,000.00
	4,800,000.00
	4,800,000.00
	14,400,000.00
	0.00
	0.00
	0.00
	14,400,000.00
	0.00
	14,400,000.00
	0.00

	5.4 Përgatitja e materialeve informuese për të drejtat e të miturve në institucionet e kufizimit të lirisë.
	156,000.00
	156,000.00
	156,000.00
	156,000.00
	624,000.00
	624,000.00
	0.00
	624,000.00
	0.00
	0.00
	624,000.00
	0.00

	Totali: Objektivi specifik (5)
	156,000.00
	12,063,328.00
	12,063,328.00
	7,563,328.00
	31,845,984.00
	624,000.00
	0.00
	624,000.00
	31,221,984.00
	7,200,000.00
	24,645,984.00
	0.00

	Totali: Objektivi 4
	30,227,901.00
	48,442,749.00
	48,442,749.00
	43,535,229.00
	170,648,628.00
	120,911,604.00
	0.00
	120,911,604.00
	49,737,024.00
	164,210,123.20
	83,838,504.80
	0.00

	Objektivi 5. Forcimi i bashkëpunimit të institucioneve të sistemit të drejtësisë për të mitur

	Objektivi specifik 1. Forcimi i bashkëpunimit ndërinstitucional

	1.1 Ngritja dhe funksionimi i rrjetit ndërinstitucional në nivel qendror për çështjet e drejtësisë për të miturit.
	222,840.00
	222,840.00
	222,840.00
	222,840.00
	891,360.00
	891,360.00
	0.00
	891,360.00
	0.00
	713,088.00
	178,272.00
	0.00

	1.2 Ngritja e  komunitetit të praktikantëve në nivel vendor.
	965,640.00
	965,640.00
	965,640.00
	965,640.00
	3,862,560.00
	3,862,560.00
	0.00
	3,862,560.00
	0.00
	3,862,560.00
	0.00
	0.00

	Totali: Objektivi specifik (1)
	1,188,480.00
	1,188,480.00
	1,188,480.00
	1,188,480.00
	4,753,920.00
	4,753,920.00
	0.00
	4,753,920.00
	0.00
	4,575,648.00
	178,272.00
	0.00

	Totali: Objektivi 5
	1,188,480.00
	1,188,480.00
	1,188,480.00
	1,188,480.00
	4,753,920.00
	4,753,920.00
	0.00
	4,753,920.00
	0.00
	4,575,648.00
	178,272.00
	0.00

	TOTAL (1+2+3+4+5)
	41,392,639.00
	184,554,270.50
	230,870,280.50
	224,518,773.00
	681,335,963.00
	598,235,047.00
	1,107,000.00
	599,342,047.00
	81,993,916.00
	639,718,999.80
	96,663,063.20
	22,353,900.00

VENDIM
Nr. 542, datë 19.9.2018

PËR ORGANIZIMIN DHE FUNKSIONIMIN E AGJENCISË KOMBËTARE TË FALIMENTIMIT

Në mbështetje të nenit 100 të Kushtetutës, të pikës 3, të nenit 202, të ligjit nr. 110/2016, “Për falimentimin”, dhe të nenit 6, të ligjit nr. 90/2012, “Për organizimin dhe funksionimin e administratës shtetërore”, me propozimin e ministrit të Drejtësisë, Këshilli i Ministrave

VENDOSI:

1. Agjencia Kombëtare e Falimentimit, më poshtë “Agjencia”, është person juridik publik, në varësi të ministrit të Drejtësisë.
2. Agjencia ka stemën, logon dhe vulën e saj zyrtare. Stema e Agjencisë përbëhet nga stema e Republikës së Shqipërisë dhe ka shënimet “Republika e Shqipërisë, Ministria e Drejtësisë, Agjencia Kombëtare e Falimentimit”, në përputhje me përcaktimet e vendimit nr. 474, datë 10.7.2003, të Këshillit të Ministrave, “Për mënyrën e përdorimit të stemës së Republikës së Shqipërisë, si dhe raportin e përmasave të saj”, të ndryshuar.
Vula e Agjencisë ka formën dhe elementet e përcaktuara në vendimin nr. 390, datë 6.8.1993, të Këshillit të Ministrave, “Për rregullat e prodhimit, administrimit, kontrollit dhe ruajtjen e vulave zyrtare”. Vulat prodhohen, administrohen dhe ruhen në përputhje me legjislacionin në fuqi.
3. Agjencia ka si mision sigurimin dhe përdorimin e mjeteve efikase për të ruajtur ligjshmërinë e procedurave të falimentimit, duke mbikëqyrur aktivitetin e administratorëve të falimentimit. 
4. Agjencia, për të realizuar misionin e përcaktuar në pikën 3, të këtij vendimi, kryen funksione administrative dhe detyrat e mëposhtme:
a) Siguron zbatimin e kuadrit ligjor dhe rregullator që është efikas dhe eficient në fushën e falimentimit;
b) Zhvillon ndërgjegjësimin në lidhje me të drejtat dhe detyrimet e të gjithë aktorëve të përfshirë në fushën e falimentimit;
c) Mbikëqyr dhe drejton procesin e falimentimit duke inkurajuar zbatimin eficient e të shpejtë në përputhje me ligjin;

ç) Kthimin e Agjencisë në institucionin e vetëm publik informues për çështjet e falimentimit në Shqipëri.
5. Agjencia përmbush objektivat, kryen detyrat dhe ushtron përgjegjësitë, në përputhje me përcaktimet e ligjit nr. 110/2016, “Për falimentimin”.
6. Agjencia drejtohet dhe përfaqësohet nga drejtori i Agjencisë, i cili organizon dhe drejton të gjithë veprimtarinë e Agjencisë dhe i raporton ministrit të Drejtësisë.
7. Struktura dhe organika e Agjencisë miratohen me urdhër të Kryeministrit, sipas përcaktimeve në legjislacionin në fuqi për organizimin dhe funksionimin e administratës shtetërore.
8. Rregullorja për metodat e brendshme të punës dhe për sjelljen e personelit të Agjencisë miratohet nga ministri i Drejtësisë, pas propozimit të drejtorit të Agjencisë.
9. Marrëdhëniet e punës së drejtorit dhe të nëpunësve të Agjencisë rregullohen në bazë të dispozitave të legjislacionit për nëpunësin civil. Marrëdhëniet e punës së punonjësve administrativë rregullohen në bazë të dispozitave të Kodit të Punës të Republikës së Shqipërisë. 
10. Në rastin e mbylljes dhe të ristrukturimit të institucionit, për nëpunësit civilë aktualë të Agjencisë së Mbikëqyrjes së Falimentit zbatohen dispozitat e legjislacionit për nëpunësin civil. 
11. Për realizimin e detyrave, Agjencia ka buxhetin e saj, si zë i veçantë në buxhetin e Ministrisë së Drejtësisë.
12. Buxheti krijohet dhe përdoret sipas legjislacionit në fuqi për menaxhimin e sistemit financiar dhe buxhetor. Të gjitha donacionet ose të ardhurat e tjera të ligjshme përdoren sipas rregullave dhe procedurave të përcaktuara në legjislacionin në fuqi për menaxhimin e sistemit financiar dhe buxhetor. 
13. Agjencia mban dhe përditëson në formë shkresore dhe elektronike, regjistrin e administratorëve të certifikuar të falimentimit. Formati dhe përmbajtja e regjistrit përcaktohen me urdhër të ministrit të Drejtësisë, me propozimin e drejtorit të Agjencisë.
14. Agjencia, nën kujdesin e Ministrisë së Drejtësisë, organizon dhe zhvillon provimin për administratorët e falimentimit. Rregulla më të hollësishme për procedurat dhe afatet e organizimit të provimit përcaktohen me urdhër të ministrit të Drejtësisë.
15. Agjencia ka të drejtë të mbikëqyrë dhe të kontrollojë, periodikisht, në çdo kohë, subjektet e licencuara prej saj, si dhe të kërkojë të verifikojë çdo informacion, të cilin e konsideron të nevojshëm për ushtrimin e funksioneve të ngarkuara me ligj. Rregulla më të hollësishme për procedurat e mbikëqyrjes dhe të kontrollit miratohen nga ministri i Drejtësisë, me propozimin e drejtorit të Agjencisë.
16. Numri i punonjësve dhe fondet e miratuara për Agjencinë e Mbikëqyrjes së Falimentimit i kalojnë Agjencisë, sipas këtij vendimi.
17. Deri në fillimin e funksionimit të plotë të Agjencisë Kombëtare të Falimentimit, sipas këtij vendimi, Agjencia e Mbikëqyrjes së Falimentimit të vazhdojë funksionimin e saj, sipas strukturës dhe organikës që është aktualisht në fuqi.
18. Vendimi nr. 852, datë 21.10.2010, i Këshillit të Ministrave, “Për mënyrën e organizimit dhe të funksionimit të Agjencisë së Mbikëqyrjes së Falimentimit”, shfuqizohet.
19. Ngarkohen Ministria e Drejtësisë, Ministria e Financave dhe Ekonomisë dhe Agjencia Kombëtare e Falimentimit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

VENDIM
Nr. 543, datë 19.9.2018

PËR MIRATIMIN E KODIT TË ETIKËS PËR ADMINISTRATORËT E FALIMENTIMIT

Në mbështetje të nenit 100 të Kushtetutës dhe të pikës 1, të nenit 204, të ligjit nr. 110/2016, “Për falimentimin”, me propozimin e ministrit të Drejtësisë, Këshilli i Ministrave

VENDOSI:

1. Miratimin e Kodit të Etikës për Administratorët e Falimentimit, sipas tekstit bashkëlidhur këtij vendimi.
2. Vendimi nr. 125, datë 6.2.2013, i Këshillit të Ministrave, “Për miratimin e Kodit të Etikës për Administratorët e Falimentimit”, shfuqizohet.
3. Ngarkohet Agjencia Kombëtare e Falimentimit për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

KODI I ETIKËS
PËR ADMINISTRATORËT E FALIMENTIMIT

Neni 1
Qëllimi

Kodi i Etikës ka për qëllim përcaktimin e rregullave të sjelljes që duhen respektuar nga administratori i falimentimit, pavarësisht cilësimit të tij gjatë procedurave të falimentimit, në zbatim të akteve ligjore dhe nënligjore në fuqi.

Neni 2
Fusha e zbatimit

Zbatimi i rregullave të sjelljes, të parashikuara në këtë Kod, është i detyrueshëm për të gjithë administratorët e falimentimit që ushtrojnë veprimtarinë e tyre në territorin e Republikës së Shqipërisë. Administratori i falimentimit duhet të jetë në gjendje që të tregojë, në çdo kohë, se veprimet dhe sjelljet e tij janë në pajtim me këtë Kod.
Neni 3
Parimet bazë të etikës

Administratori i falimentimit kryen veprimtarinë e tij, në përputhje me:
a) Parimin e ligjshmërisë;
b) Parimin e përgjegjshmërisë;
c) Parimin e integritetit;
ç) Parimin e profesionalizmit dhe të kujdesit të duhur;
d) Parimin e objektivitetit, pavarësisë, sjelljes së paanshme;
dh) Parimin e konfidencialitetit;
e) parimin e eliminimit të konfliktit të interesit.
Neni 4
Parimi i ligjshmërisë

Administratori i falimentimit, gjatë ushtrimit të veprimtarisë së tij duhet të respektojë ligjin dhe të kryejë detyrat e tij në përputhje me legjislacionin në fuqi.
Neni 5
Parimi i përgjegjshmërisë

1. Administratori i falimentimit duhet të ushtrojë veprimtarinë e tij në mënyrë të përgjegjshme, pasi përveç përgjegjësisë administrative ka edhe përgjegjësi penale.
2. Çdo administrator falimentimi e konsideron veten të përgjegjshëm në përputhje me funksionin ose detyrën që kryen dhe duhet të ketë aftësinë të jetë i kuptueshëm, i besueshëm, i hapur dhe transparent në marrëdhënie me palët e interesuara.
3. Administratori i falimentimit, në kryerjen dhe përmbushjen e detyrave me profesionalizëm, zbaton njohuritë, aftësitë dhe eksperiencën e duhur.

Neni 6
Parimi i integritetit

1. Administratori i falimentimit duhet të jetë i drejtpërdrejtë dhe i ndershëm në të gjitha marrëdhëniet e tij profesionale.
2. Administratori i falimentimit nuk duhet të marrë në konsideratë dhe të përfshihet në raportet, komunikimet apo informacionet e tjera, kur krijon bindjen se këto informacione:
a) Përmbajnë deklarime të pavërteta ose deklarime të cilat nuk pasqyrojnë në mënyrë korrekte realitetin e fakteve;
b) Përmbajnë pasqyra financiare ose informacione në lidhje me procedurën e falimentimit, për të cilat nuk është verifikuar saktësia e tyre;
c) Nuk përfshijnë, me qëllim, të gjitha të dhënat dhe faktet e kërkuara për të paraqitur një raportim sa më të saktë.
3. Administratori i falimentimit, i cili i merr në konsideratë të dhënat e mësipërme, por krahas tyre paraqet një raport të veçantë shpjegues, nuk konsiderohet të ketë shkelur parimin e integritetit.

Neni 7
Parimi i profesionalizmit dhe i kujdesit të duhur

1. Administratori i falimentimit duhet të përmirësojë në vazhdimësi aftësitë e tij profesionale, nëpërmjet trajnimeve, konferencave dhe aktiviteteve të tjera të organizuara nga Agjencia Kombëtare e Falimentimit, nga aktorë të tjerë në fushën e falimentimit, si dhe nëpërmjet rritjes individuale profesionale.
2. Bazuar në parimin e profesionalizmit dhe të kujdesit të duhur, administratori i falimentimit duhet:
a) Të zotërojë njohuri dhe aftësi në nivelin që kërkohet, për të garantuar gjatë ushtrimit të veprimtarisë së tij shërbime profesionale kundrejt palëve të interesuara; dhe
b) Të veprojë me kujdes dhe në përputhje me standardet teknike dhe profesionale të zbatueshme.
3. Administratori i falimentimit duhet të respektojë ligjet dhe rregullat e vendosura dhe të mënjanojë çdo veprim që cenon integritetin e tij profesional.
4. Administratori i falimentimit nuk duhet të përfshihet në veprimtari që i kompromentojnë aftësinë për të kryer detyrat profesionale ose që rrezikojnë integritetin e tij personal.
5. Administratori i falimentimit duhet të deklarojë shërbimet që është në gjendje të ofrojë dhe të sigurojë informacione të sakta mbi kompetencën e tij profesionale.
6. Administratori i falimentimit nuk duhet të bëjë referenca të padrejta ose të pavërteta për punën e administratorëve të tjerë të falimentimit.

Neni 8
Parimi i objektivitetit, pavarësisë dhe sjelljes së paanshme

1. Administratori i falimentimit duhet të jetë i ndershëm, objektiv, i pavarur dhe i paanshëm gjatë kryerjes së veprimtarisë së tij.
2. Administratori i falimentimit, gjatë realizimit të detyrave të ngarkuara, duhet të mbështetet në ligj për mbledhjen, vlerësimin, gjykimin dhe komunikimin e informacioneve me profesionalizëm, pa u ndikuar nga interesi i tij ose i të tjerëve.
3. Ndershmëria është një element bazë për të arritur sukses dhe për të pasur gjykim dhe vlerësim të drejtë. Administratori i falimentimit duhet të aplikojë parimet e barazisë, të drejtësisë dhe të moralit në realizimin e detyrave, duke parandaluar çdo sjellje që ka të bëjë me akte korruptive dhe shpërdorim të detyrës.


Neni 9
Parimi i konfidencialitetit

1. Administratori i falimentimit, pas marrjes në dorëzim dhe në disponim të dokumenteve të debitorit, mund të ndeshet me të dhëna personale dhe konfidenciale. Ai duhet t’i përdorë ato vetëm për qëllime profesionale dhe vetëm nëse i nevojiten për realizimin e detyrave funksionale. Këto të dhëna nuk duhet të ndahen me personat e familjes apo edhe me të tjerët, duke respektuar parashikimet e legjislacionit në fuqi.
2. Administratori i falimentimit respekton vlerën e informacionit që disponon dhe nuk e bën atë publik, përveçse kur:
a) Ekziston një e drejtë e ligjshme;
b) Autorizohet me shkrim nga personi të cilit i referohet informacioni;
c) Ekziston një detyrim ose një e drejtë e ligjshme;
ç) Përbën objekt kontrolli nga Agjencia Kombëtare e Falimentimit;
d) Mbrohen interesat profesionalë dhe personalë të një administratori falimentimi në një seancë gjyqësore;
dh) Parashikohet me ligje të tjera të posaçme.
3. Për të përcaktuar nëse duhet të japë ose jo një informacion konfidencial, administratori i falimentimit duhet të mbajë parasysh:
a) Interesat e palëve në proces;
b) Vërtetësinë e informacionit që raporton;
c) Në rastet e fakteve të paverifikuara dhe informacioneve jo të plota, administratori i falimentimit përdor gjykimin profesional për të vendosur përdorimin ose jo të këtyre të dhënave;
ç) Llojin e komunikimit që do të përdorë dhe kujt i adresohet. Administratori i falimentimit duhet të jetë i bindur që palët të cilave u adresohet informacioni janë përfituesit e duhur.
4. Administratori i falimentimit duhet të marrë të gjitha masat e nevojshme për t’u siguruar që personeli që është nën kontrollin e tij dhe personat prej të cilëve janë marrë këshilla e ndihmë, respektojnë detyrimin që ka administratori i falimentimit për të ruajtur konfidencialitetin.
5. Administratori i falimentimit është përgjegjës për parandalimin dhe marrjen e masave për mbrojtjen e informacionit. Informacioni dhe të dhënat konfidenciale nuk duhet të lihen në vendin e punës të pambrojtura dhe duhet të merren masat e nevojshme që të respektohen detyrimet e përcaktuara në ligj për publikimin e këtij informacioni.
6. Çdo administrator falimentimi gëzon lirinë e opinionit personal, por duhet të ketë parasysh ruajtjen e konfidencialitetit, jo vetëm në qëndrimet apo deklaratat për mediat e shkruara dhe elektronike, por edhe gjatë gjithë kohës së ushtrimit të detyrës.
7. Nevoja e respektimit të parimit të konfidencialitetit vazhdon edhe pasi administratori i falimentimit përfundon veprimtarinë e tij në një procedurë falimentimi.

Neni 10
Parimi i eliminimit të konfliktit të interesit

1. Administratori i falimentimit duhet të marrë të gjitha masat e nevojshme për të identifikuar ato rrethana që mund ta përballin atë me një konflikt interesi.
2. Administratori i falimentimit do të kryejë detyrat në mënyrë të tillë që veprimtaria e tij të mos ndikohet nga interesat personalë.
3. Konflikti i interesit konsiderohet se ekziston kur administratori i falimentimit ka një interes vetjak që ndikon ose mund të ndikojë në kryerjen e detyrave të tij.
4. Në qoftë se rrethanat e krijuara tregojnë për një konflikt të mundshëm interesi, administratori i falimentimit duhet të njoftojë menjëherë gjykatën dhe mbledhjen/komitetin e kreditorëve.
5. Administratori i falimentimit nuk duhet të kërkojë ose të marrë shpërblime apo përfitime të tjera për shërbimet e ofruara si administrator falimentimi, përveç masës së shpërblimit të përcaktuar në përputhje me legjislacionin në fuqi.
6. Administratori i falimentimit nuk do të paguajë ose ofrojë, drejtpërdrejt ose tërthorazi, komisione ose shpërblime të tjera me qëllim sigurimin e veprimtarisë së tij.
7. Administratori i falimentimit nuk duhet të ushtrojë veprimtarinë e tij për përfitime personale apo në favor të të tretëve, qoftë drejtpërdrejt ose tërthorazi, në dëm të masës së falimentimit.
8. Administratori i falimentimit, gjatë procedurave të falimentimit për shitjen e aktiveve të debitorit, nuk duhet t’u shesë, drejtpërdrejt ose tërthorazi, këto aktive, familjarëve ose personave të tjerë që kanë marrëdhënie personale apo biznesi me administratorin e falimentimit.
9. Administratori i falimentimit duhet të veprojë me ndershmëri në të gjitha aspektet e kryerjes së punës së tij dhe të ruajë paanshmërinë në raport me interesat e palëve në proces.

Neni 11
Emërimi i administratorit të falimentimit

1. Përpara se të pranojë emërimin e tij në një procedurë falimentimi, administratori i falimentimit duhet të vlerësojë nëse ky pranim do të krijonte apo jo cenim ndaj respektimit të parimeve themelore. Cenimet e mundshme ndaj integritetit ose sjelljes profesionale mund të krijohen kur jemi në rastet e konfliktit të interesit.
2. Administratori i falimentimit nuk duhet të pranojë emërimin nga gjykata, në rast se ai nuk është në gjendje të kryejë detyrat me kompetencë dhe në kohën e duhur, për shkak të detyrimeve të tjera të ndërmarra.
3. Një administrator falimentimi duhet të pranojë të japë vetëm ato shërbime për të cilat ka kompetencën për t’i kryer.
4. Administratori i falimentimit duhet të njoftojë për shpërblimet që ai merr gjatë veprimtarisë së tij, duke qartësuar që shpërblimi nuk ka ardhur si pasojë e veprimeve favorizuese të njëanshme nga ana e tij.

Neni 12
Raporti me gjykatën dhe palët pjesëmarrëse në procedurën e falimentimit

1. Administratori i falimentimit ka për detyrë që gjithmonë të respektojë autoritetin e gjykatës dhe palët në proces, pranë të cilave jep ndihmë profesionale.
2. Me paraqitjet e tij pranë gjykatës, administratori i falimentimit duhet të arsyetojë dhe të krijojë bindjen se është bashkëpunëtor në zbatimin e ligjit dhe në mbrojtjen e të drejtave themelore të të gjitha palëve në proces.

Neni 13
Dhuratat dhe mikpritja

1. Administratorit të falimentimit ose një anëtari të ngushtë apo të drejtpërdrejtë të familjes së tij mund t’i ofrohen nga palët e interesuara në një procedurë falimentimi dhurata dhe mikpritje, të tilla që mund të çojnë në cenimin e respektimit të parimeve themelore. Në këto raste, në qoftë se nga një prej palëve të interesuara në proces pranohet një dhuratë, atëherë parimi i objektivitetit mund të kërcënohet nga frika që lind se këto oferta mund të bëhen publike.
2. Rëndësia e këtyre cenimeve do të varet nga natyra, vlera dhe qëllimi që qëndron pas ofertës. Në rastin kur janë bërë dhurata apo është dhënë mikpritje nga një palë e tretë e interesuar, e cila ka njohuri për informacionet përkatëse, do të konsiderohen si të parëndësishme nga administratori i falimentimit, kur ai arrin në përfundimin se oferta është bërë në kushtet normale të veprimtarisë së tij dhe nuk paraqet ndonjë qëllim specifik për të influencuar vendimmarrjen ose për të marrë informacion. Në këto raste, administratori i falimentimit mund të arrijë në përfundimin se nuk kemi të bëjmë me një cenim të rëndësishëm kundrejt respektimit të parimeve themelore.
3. Në qoftë se cenimet e vlerësuara nuk janë krejt të parëndësishme, atëherë duhet që të merren parasysh e të zbatohen masat e nevojshme mbrojtëse për t’i eliminuar ose për t’i zvogëluar ato në një nivel të pranueshëm. Në rastin kur cenimet, me gjithë zbatimin e masave të nevojshme mbrojtëse, nuk mund të eliminohen ose të zvogëlohen në një nivel të pranueshëm, administratori i falimentimit nuk duhet t’i pranojë këto oferta.

Neni 14
Ushtrimi i profesionit dhe papajtueshmëritë

1. Administratori i falimentimit, gjatë ushtrimit të veprimtarisë së tij, duhet të njohë dhe të respektojë rregullat etike, aktet ligjore dhe nënligjore në lidhje me të drejtat dhe kufizimet, të cilave ai duhet t’u nënshtrohet, në mënyrë që të arrijë rezultate dhe eficiencë gjatë punës së tij.
2. Funksioni i administratorit të falimentimit është i papajtueshëm me çdo angazhim ose akt të natyrës që dëmton, drejtpërdrejt ose tërthorazi, veprimtarinë, pavarësinë dhe ndershmërinë e tij.
3. Administratori i falimentimit nuk duhet të ushtrojë detyrë tjetër publike apo private në rastet kur:
a) Ndalohet me ligj;

b) Pozicioni në detyrën tjetër pengon veprimtarinë e tij në aspektin mendor, fizik apo kohor, për arritjen e rezultateve të pritshme në punën e tij.
4. Administratori i falimentimit, gjatë ushtrimit të veprimtarisë së tij, duhet të jetë në gjendje të identifikojë dhe të realizojë shmangien nga aktivitetet e papajtueshme me funksionin e tij. Për këtë, administratori i falimentimit duhet t’u referohet legjislacionit në fuqi, akteve nënligjore, Kodit të Etikës, si dhe rasteve të mundshme në praktikë, kur ekziston mundësia të identifikojë të gjithë faktorët, për të parashikuar papajtueshmëritë e mundshme apo konfliktet e interesit lidhur me detyrën e tij.

Neni 15
Sanksionet

1. Të gjithë administratorët e falimentimit janë të detyruar të zbatojnë dispozitat e këtij Kodi.
2. Moszbatimi i Kodit të Etikës do të vlerësohet dhe do të ndiqet sipas procedurës së parashikuar nga aktet ligjore në fuqi.

VENDIM
Nr. 544, datë 19.9.2018

PËR DISA NDRYSHIME NË VENDIMIN NR. 408, DATË 8.5.2013, TË KËSHILLIT TË MINISTRAVE, “PËR DËMSHPËRBLIMIN PËR KAFSHËT E ELIMINUARA”, TË NDRYSHUAR

Në mbështetje të nenit 100 të Kushtetutës dhe të nenit 49, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar, me propozimin e ministrit të Bujqësisë dhe Zhvillimit Rural, Këshilli i Ministrave

VENDOSI:

Në vendimin nr. 408, datë 8.5.2013, të Këshillit të Ministrave, të ndryshuar, bëhen ndryshimet, si më poshtë vijon:
1. Në të gjithë tekstin e vendimit, emërtimi “Struktura përgjegjëse për veterinarinë në institucionin përkatës” zëvendësohet me “Agjencia Rajonale e Shërbimit Veterinar dhe Mbrojtjes së Bimëve (ARSHVMB)”. 
2. Pika 1.1. ndryshohet, si më poshtë vijon: 
“1.1 Pronarët e kafshëve, që kanë ngordhur si pasojë e prekjes nga sëmundja e Dermatozës Nodulare të Gjedhit, gjatë viteve 2016 e 2017, dhe nuk janë dëmshpërblyer fizikisht me kafshë, do të shpërblehen në masën e vlerës së dëmit, sipas pikës 13, të këtij vendimi.”. 
3. Në pikën 6, fjalët “... në shërbimin veterinar të qeverisjes vendore …” zëvendësohen me “.... në strukturën përgjegjëse të njësive të vetëqeverisjes vendore …”. 
4. Në pikën 9, fjalia “Ky komision kryen edhe vlerësimin e dokumentacionit në rastin e dëmshpërblimit fizikisht me kafshë” shfuqizohet. 
5. Në pikën 13, fjalia “Dëmshpërblimi fizik me kafshë do të bëhet në përputhje me procedurat e prokurimit publik, sipas legjislacionit në fuqi” shfuqizohet. 
6. Pika 14 ndryshohet, si më poshtë vijon: 
“14. Titullari i ARSHVMB-së nxjerr aktin për dëmshpërblimin e pronarit të kafshës, që duhet të zbatohet nga ARSHVMB-ja brenda 30 (tridhjetë) ditëve nga dalja e aktit të dëmshpërblimit.”. 
7. Pika 17 ndryshohet, si më poshtë vijon: 
“17. Ngarkohen Ministria e Bujqësisë dhe Zhvillimit Rural, agjencitë rajonale të shërbimit veterinar dhe mbrojtjes së bimëve dhe strukturat përgjegjëse të njësive të vetëqeverisjes vendore për zbatimin e këtij vendimi.”.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

VENDIM
Nr. 545, datë 19.9.2018

PËR MIRATIMIN E NDRYSHIMIT TË STATUSIT, NGA KATEGORIA E RESURSIT “TOKË BUJQËSORE” NË “TOKË URBANE”, TRUALL, TË PASURIVE ME NUMËR 11/50 DHE 11/52, ZONA KADASTRALE 1159, 
BASHKIA SHKODËR

Në mbështetje të nenit 100 të Kushtetutës dhe të pikës 5/2, të nenit 11/1, të ligjit nr. 8752, datë 26.3.2001, “Për krijimin dhe funksionimin e strukturave për administrimin dhe mbrojtjen e tokës”, të ndryshuar, me propozimin e ministrit të Bujqësisë dhe Zhvillimit Rural, Këshilli i Ministrave
VENDOSI:

1. Miratimin e ndryshimit të statusit, nga kategoria e resursit “tokë bujqësore” në “tokë urbane”, truall, të pasurive me numër 11/50 dhe 11/52, zona kadastrale 1159, Bashkia Shkodër, sipas certifikatave të pasurive dhe hartave treguese që i bashkëlidhen këtij vendimi. 
2. Drejtoria e Administrimit dhe e Mbrojtjes së Tokës, qarku Shkodër, të pasqyrojë në dokumentacionin kadastral (LN) ndryshimin e statusit, nga kategoria e resursit “tokë bujqësore” në “tokë urbane”, truall, të pasurive me numër 11/50 dhe 11/52, zona kadastrale 1159, Bashkia Shkodër.
3. Ngarkohen Ministria e Bujqësisë dhe Zhvillimit Rural, Këshilli i Qarkut Shkodër dhe Zyra Vendore e Regjistrimit të Pasurive të Paluajtshme Shkodër për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 
KRYEMINISTRI
Edi Rama

VENDIM
Nr. 546, datë 19.9.2018

PËR DISA NDRYSHIME DHE SHTESA NË VENDIMIN NR. 72, DATË 7.2.2018, TË KËSHILLIT TË MINISTRAVE, “PËR PËRCAKTIMIN E KRITEREVE BAZË TË SEKTORËVE QË DO TË MBËSHTETEN DHE TË MASËS SË FINANCIMIT NGA FONDI I PROGRAMIT PËR BUJQËSINË DHE ZHVILLIMIN RURAL, PËR VITIN 2018”, TË NDRYSHUAR

Në mbështetje të nenit 100 të Kushtetutës, të pikës 3, të nenit 6, të ligjit nr. 9817, datë 22.10.2007, “Për bujqësinë dhe zhvillimin rural”, të nenit 18, të ligjit nr. 64/2012, “Për peshkimin”, të ndryshuar, dhe të ligjit nr. 109/2017, “Për buxhetin e vitit 2018”, të ndryshuar, me propozimin e ministrit të Bujqësisë dhe Zhvillimit Rural, Këshilli i Ministrave

VENDOSI:

I. Në vendimin nr. 72, datë 7.2.2018, të Këshillit të Ministrave, të ndryshuar, bëhen ndryshimet dhe shtesat, si më poshtë vijon:
Në nënndarjen “iii”, të shkronjës “c”, të nënpikës 2.1, hiqen fjalët “... sipas specifikimeve të shkronjës “b”, të nënpikës 2.1 ...”.
2. Në shkronjën “a”, të nënpikës 2.2, pas fjalëve “... për krerë të lindur ...” shtohen “... dhe tufën bazë ...”.
3. Pas nënpikës 2.7 shtohet nënpika 2.8, me këtë përmbajtje:
“2.8. Përfituesve të financimit nga masat e mbështetjes të përcaktuara në shkronjat “b” e “ç”, të nënpikës 2.1, në nënndarjet “i”, “ii”, “iii”, “iv” dhe “v”, të nënpikës 2.2, në shkronjën “b”, të nënpikës 2.4, dhe në nënpikën 2.7, pas lidhjes së kontratës u paguhet paraprakisht 30% e masës së financimit të kontraktuar, kundrejt garancisë së parapagesës, të lëshuar nga shoqëri sigurimi dhe/ose banka, si dhe situacione pjesore të punimeve të kryera dhe/ose blerje të makinerive dhe pajisjeve, të vërtetuara kundrejt dokume-ntacionit përkatës.”. 




II. Ngarkohen Ministria e Bujqësisë dhe Zhvillimit Rural dhe Ministria e Financave dhe Ekonomisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

VENDIM
Nr. 547, datë 19.9.2018

PËR RISHPËRNDARJE FONDESH BUXHETORE BRENDA PROGRAMEVE TË MIRATUARA NË BUXHETIN E VITIT 2018 PËR MINISTRINË E SHËNDETËSISË DHE MBROJTJES SOCIALE

Në mbështetje të nenit 100 të Kushtetutës, të nenit 44, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 18, të ligjit nr. 109/2017, “Për buxhetin e vitit 2018”, të ndryshuar, me propozimin e ministrit të Shëndetësisë dhe Mbrojtjes Sociale, Këshilli i Ministrave

VENDOSI:

1. Në buxhetin e vitit 2018, miratuar për Ministrinë e Shëndetësisë dhe Mbrojtjes Sociale, bëhet rishpërndarja e fondeve, si më poshtë vijon:
a) Në programin buxhetor 07220, “Shërbimet e kujdesit parësor”, në artikullin 604, “Të tjera transferime korrente të brendshme”, të pakësohet fondi prej 300 000 000 (treqind milionë) lekësh;
b) Në programin buxhetor 07330, “Shërbimet e kujdesit dytësor”, në artikullin 604, “Të tjera transferime korrente të brendshme”, të shtohet fondi prej 300 000 000 (treqind milionë) lekësh.
2. Ngarkohen Ministria e Shëndetësisë dhe Mbrojtjes Sociale, Ministria e Financave dhe Ekonomisë dhe Fondi i Sigurimit të Detyrueshëm të Kujdesit Shëndetësor për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama
UDHËZIM
Nr. 12, datë 30.7.2018

PËR ORGANIZIMIN DHE FUNKSIONIMIN E BORDIT TË QIRADHËNIES, TË KOMISIONIT TË SHQYRTIMIT TË ANKESAVE, KRITERET E VLERËSIMIT DHE MËNYRA E PËRLLOGARITJES SË OFERTAVE, SI DHE KRITERET DHE MËNYRA E LLOGARITJES SË VLERËS SË QIRASË, NË PROCESIN E MARRJES ME QIRA TË TOKËS BUJQËSORE NË PRONËSI TË SHTETIT

Në zbatim të nenit 102, pika 4, të Kushtetutës, të pikës 9 dhe 16 të kreut IV dhe të pikës 3, të kreut V, të vendimit të Këshillit të Ministrave nr. 373, datë 20.6.2018, “Për përcaktimin e kritereve, të rregullave, procedurave dhe kontratës tip për dhënien me qira të tokave bujqësore, në pronësi të shtetit”, 

UDHËZOJ:

I. ORGANIZIMI DHE FUNKSIONIMI I BORDIT TË QIRADHËNIES
1. Përbërja e Bordit të qiradhënies përcaktohet me urdhër të Ministrit, sipas pikës 3, të kreut III, të vendimit të Këshillit të Ministrave nr. 373, datë 20.6.2018, anëtarët e të cilit duhet të jenë specialistë të fushave sipas natyrës së kërkesës për qiradhënie.
2. Bordi thirret në mbledhje nga kryetari, në vendin, datën dhe orën e përcaktuar në njoftimin sipas pikës 6, të kreut IV, vendimit të Këshillit të Ministrave nr. 373, datë 20.6.2018, për hapjen e ofertave, sa herë që paraqiten kërkesa për qiramarrje, si dhe për realizimin e procedurës së vlerësimit të ofertave. 
3. Bordi merr vendim me votim, kur janë të pranishëm të gjithë anëtarët e tij. Vota e secilit anëtar të Bordit pasqyrohet në procesverbal, së bashku me arsyetimin respektiv. 
4. Vendimet e Bordit merren me votim të hapur dhe quhen të vlefshme kur për to votojnë më shumë se gjysma e numrit të përgjithshëm të anëtarëve. 
5. Në vendin, ditën dhe orën e hapjes së ofertave, marrin pjesë më shumë se gjysma e anëtarëve të bordit dhe subjektet e interesuara për qiramarrjen ose përfaqësuesit e tyre, të pajisur me prokurë dhe dokument identifikimi, të cilët ia paraqesin Bordit ofertat me zarf të mbyllur. Bordi, në prani të subjekteve të interesuara për qiramarrjen ose përfaqësuesve të tyre të pajisur me prokurë dhe dokument identifikimi, bën verifikimin e ofertave për plotësimin e kushteve për kualifikim. 
6. Një nga anëtarët e Bordit, i caktuar nga kryetari, mban procesverbalin për zhvillimin e procedurës konkurruese, në të cilën përcaktohen ofertuesit, dokumentacioni i paraqitur prej tyre, si dhe ofertat e skualifikuara për mungesë dokumentacioni. 
7. Bordi vijon vlerësimin e ofertave, në bazë të kritereve të vlerësimit, të përcaktuara në kreun III të këtij udhëzimi, pa praninë e subjekteve të interesuara për qiramarrjen ose përfaqësuesve të tyre të pajisur me prokurë dhe dokument identifikimi.
8. Bordi, brenda 10 (dhjetë) ditëve kalendarike nga data e hapjes së procedurës konkurruese, shqyrton ofertat e kualifikuara si të rregullta, vlerëson me pikë ofertën, sipas kritereve të vlerësimit dhe harton vendimin për renditjen e ofertueseve. 
9. Gjatë kësaj periudhe, Bordi kryen verifikime lidhur me të dhënat e paraqitura në ofertë, si dhe mund të kërkojë sqarime mbi ofertën e paraqitur nga subjektet ofertuese. Në rastin kur Bordi vlerëson se duhet të kryejë verifikime të detajuara, afati i shqyrtimit të ofertave realizohet brenda 15 ditëve kalendarike nga data e hapjes së procedurës konkurruese. 
10. Për subjektin që grumbullon më shumë pikë, Bordi merr vendim për shpalljen fitues të procedurës konkurruese. 
11. Vendimi i Bordit i dërgohet strukturës përgjegjëse të qiradhënësit, për të njoftuar ofertuesit për shpalljen e fituesit.
12. Bordi i dorëzon strukturës përgjegjëse të gjithë dokumentacionin e procedurës konkurruese me procesverbal.
13. Në rastin kur nuk ka asnjë ankesë të depozituar kryetari i Bordit i paraqet ministrit brenda afatit të parashikuar në pikën 14, të kreut IV, të vendimit nr. 373, datë 20.6.2018, një raport përmbledhës dhe i propozon miratimin e fituesit të procedurës konkurruese. 


II. ORGANIZIMI DHE FUNKSIONIMI I KOMISIONIT TË SHQYRTIMIT TË ANKESAVE
1. Përbërja e Komisionit të Shqyrtimit të Ankesave përcaktohet me urdhër të ministrit, të cilët janë të ndryshëm nga anëtarët e Bordit. Anëtarët e Komisionit të Shqyrtimit të Ankesave duhet të jetë juristë, ekonomistë dhe specialistë të bujqësisë. 
2. Struktura përgjegjëse e qiradhënësit, ditën e gjashtë kalendarike, nga data e fundit e marrjes njoftim të vendimit të Bordit nga ofertuesi i fundit, njofton Komisionin e Shqyrtimit të Ankesave për ankimet e paraqitura dhe i vë në dispozicion me procesverbal, dokumentacionin e procedurës konkurruese dhe ankimet respektive.
3. Komisioni i Shqyrtimit të Ankesave, brenda 10 ditëve kalendarike, nga data e njoftimit sipas pikës 2, të këtij kreu, mblidhet për të shqyrtuar ankimet e paraqitura, në përputhje me kriteret e vlerësimit dhe mënyrën e përllogaritjes së ofertave, të përcaktuara në kreun III dhe IV, të këtij udhëzimi. 
4. Në mbledhjen e Komisionit të Shqyrtimit të Ankesave marrin pjesë të gjithë anëtarët e tij. 
5. Të gjithë anëtarët e Komisionit të Shqyrtimit të Ankesave shqyrtojnë procedurën konkurruese dhe dokumentacionin e paraqitur nga ofertuesit. 
6. Në përfundim të shqyrtimit të ankimeve, procedurës konkurruese dhe dokumentacionit të paraqitur nga ofertuesit, Komisioni merr vendim në lidhje me ankimin, i cili i paraqitet ministrit, i shoqëruar me relacion shpjegues. 
7. Secili nga anëtarët e Komisionit të Shqyrtimit të Ankesave ka të drejtë të paraqesë mendimin e tij në relacion, në rast se është i ndryshëm nga mendimi i anëtarëve të tjerë të komisionit.
8. Në rast se Komisioni i Shqyrtimit të Ankesave vlerëson se është shkelur procedura konkurruese apo ka pasur parregullsi në vlerësimin e ofertave, ai i propozon ministrit anulimin e procedurës së zhvilluar ose rivlerësimin nga ana e Bordit të ofertave të paraqitura. 
9. Në rast se Komisioni i Shqyrtimit të Ankesave vlerëson se nuk është shkelur procedura konkurruese apo nuk ka pasur parregullsi në vlerësimin e ofertave, ai i propozon ministrit vazhdimin e mëtejshëm të procedurës konkurruese dhe njoftimin e palës/ve ankimuese.

III. KRITERET E VLERËSIMIT DHE MËNYRA E PËRLLOGARITJES SË OFERTAVE
1. Kriteret e vlerësimit të ofertave për dhënien me qira të tokës bujqësore në pronësi të shtetit janë si më poshtë vijon: 
- teknologjia që do të aplikohet në kultivimin e bimëve;
- kulturat bujqësore që do të mbillen;
- vlera totale e investimit në 5 vitet e para;
- vlera totale e investimit në 2 vitet e para;
- investimet në infrastrukturë (ujitje, kullim, sistemim etj.);
- afati i realizimit të investimeve;
- vlera e qirasë vjetore të ofruar;
- numri i të punësuarve i parashikuar në 5 vitet e para;
- bonus për qiramarrësit që kanë tokë në pronësi të tyre me ngastra kufizuese.
Kriteret e mësipërme, duhet të paraqiten brenda një planibiznesi të detajuar për 5 vjet, sipas përmbajtjes në modelin standard, të përcaktuar në aneksin 1 bashkëlidhur këtij udhëzimi.
NPV-ja duhet të dalë >=0.
IRR-ja duhet të dalë >= Norma e skontimit. 
Norma e skontimit që do të përdoret për përllogaritjen e NPV-së është norma e obligacioneve të thesarit, 2-vjeçare, të pranuara nga Banka e Shqipërisë në ankadin e fundit para hapjes së aplikimeve.
Në çdo rast, aplikuesi mund të paraqesë informacion shtesë, përtej minimumit të kërkuar në planbiznesin standard.
Në rast të supozimeve të paqarta/pasakta, Bordi i Qiradhënies gëzon të drejtën të kërkojë me shkrim informacion shtesë. Nëse nuk arsyetohen dhe mbështeten supozimet me të dhëna faktike të qarta, atëherë ky aplikim skualifikohet.
Në rast se nuk është dorëzuar planbiznesi standard, aplikimi skualifikohet.
2. Struktura përgjegjëse për qiradhënien në ministri zhvillon procedurën konkurruese, si dhe garanton barazinë për subjektet pjesëmarrëse, kur për të njëjtën tokë bujqësore është paraqitur më shumë se një ofertë për qiramarrjeje. 
3. Bordi i Qiradhënies së Tokës Bujqësore (BQTB) i vlerëson ofertat sipas kritereve të mësipërme dhe pikëve të mëposhtme: 
3.1 Teknologjia që do të aplikohet në kultivimin e kulturave: 15 pikë
	a) Pajisje dhe makineri: 10 pikë 
- e re;
- e përdorur.
b) Format intensive të kultivimit: 5 pikë
3.2 Kulturat bujqësore[footnoteRef:23]që do të mbillen: 10 pikë [23:  Në çdo rast materiali mbjellës i përdorur duhet të jetë i certifikuar dhe specia/kultivari duhet të jetë i regjistruar në Katalogun Kombëtar të Specieve dhe Varieteteve në kohën e mbjelljes.

] 

- perime dhe kultura të tjera bujqësore në serra; 
- pemë frutore, vreshta, ullinj, agrume.
- bimë eterovajore (medicinale dhe aromatike)
3.3 Vlera e investimit: 40 pikë 
- vlera e investimit total për hektar (lekë/ha): 15 pikë 
- vlera e investimit në dy vitet e para për hektar: 15 pikë
- vlera e investimit infrastrukturor (ujitje, kullim, sistemim etj.) për hektar: 5 pikë 
- afati i realizimit të investimit: 5 pikë
3.4 Të tjera: 35 pikë
- vlera e qirasë së ofruar (lekë/ha në vit): 30 pikë
 - punësimi i parashikuar në 5 vjet: 5 pikë
3.5 Bonus për qiramarrësit me ngastra kufizuese: 10 pikë
- bonus për shoqëritë e bashkëpunimit bujqësor ose personat fizikë dhe juridikë me ngastra në pronësi të tyre në kufi me tokën subjekt të qiramarrjes: 10 pikë 
4. Shpjegime për kriteret e përzgjedhjes së fituesit dhe mënyra e përllogaritjes së ofertave gjatë procedurës konkurruese: 
4.1 Teknologjia e parashikuar në planin e biznesit për mbjelljen dhe kultivimin e kulturës bujqësore. 
- pajisje dhe makineri 
i. e re nënkupton që në realizimin e projektit do të përdoren makineri dhe pajisje që janë tërësisht të reja;
 ii. e përdorur nënkupton që në realizimin e projektit do të përdoren makineri dhe pajisje që janë të përdorura.
- format intensive të kultivimit, e shprehur në planin e biznesit, nënkupton që vetëm investimet që parashikojnë aplikimin e formave intensive të kultivimit do të vlerësohen me maksimumin e pikëve. 
4.2 Kulturat bujqësore që do të mbillen, e shprehur në planin e biznesit, nënkupton që vetëm investimet që parashikojnë mbjelljen e perimeve dhe të kulturave të tjera bujqësore në serra, pemë frutore, vreshta, ullinj, agrume dhe bimë eterovajore (aromatike dhe medicinale) do të vlerësohen me maksimumin e pikëve. 
4.3 Vlera e investimit total, e shprehur në planin e biznesit, shpreh vlerën totale në lek për hektar, të investimit të nevojshëm për realizimin e projektit. Vlera më e madhe e investimit do të vlerësohet me maksimumin e pikëve.
4.4 Vlera e investimit në dy vitet e para, e shprehur në planin e biznesit, shpreh vlerën totale në lek për hektar, të investimit të nevojshëm në dy vitet e para për realizimin e projektit. Vlera më e madhe e investimit do të vlerësohet me maksimumin e pikëve. 
4.5 Vlera e investimit në infrastrukturë shpreh vlerën në lek, të investimit të nevojshëm në infrastrukturë, ku përfshihen: sistemim sipërfaqësor, parcelim, masat për kullim, rrugë të brendshme, kanalizim, masat për mbrojtje nga erozioni, masat për ujitje. Vlera më e madhe e investimit në infrastrukturë do të vlerësohet me maksimumin e pikëve. 
4.6 Afati i realizimit të investimit është periudha nga hyrja në fuqi e kontratës së qiramarrjes deri në momentin e realizimit të plotë të investimit. Afati më i shkurtër i realizimit të investimit vlerësohet me maksimumin e pikëve. 
4.7 Vlera e qirasë së ofruar është vlera që paguan qiramarrësi për përdorimin e tokës bujqësore në pronësi të shtetit. Vlera e saj shprehet në lekë për hektar në vit. Vlera më e lartë e ofruar do të vlerësohet me maksimumin e pikëve. 
4.8 Numri i të punësuarve nënkupton numrin e individëve me kohë të plotë ose me kohë të pjesshme (ekuivalentuar në punësim me kohë të plotë me 40 orë në javë), që janë parashikuar të angazhohen në veprimtarinë prodhuese të qiramarrësit sipas planit të biznesit. Numri më i lartë i të punësuarve, do të vlerësohet me maksimumin e pikëve.
4.9 Bonus për subjektet me ngastra kufizuese nënkupton ata aplikues që kanë në pronësi ose me qira ngastra në kufi të tokës subjekt i qiramarrjes, ky subjekt vlerësohet me 10 pikë. 




MËNYRA E PËRLLOGARITJES SË OFERTAVE

	Nr.
	Kriteret
	Vlera maksimale e pikëve për:
	Vlerësimi në pikë
	Formula e llogaritjes në pikë për vlerat e ofertuesve

	1
	Teknologjia e parashikuar në planin e biznesit për mbjelljen dhe kultivimin e kulturës bujqësore Pajisje dhe makineri:
- e re;
- e përdorur.

	Vlerën maksimale të kriterit
Vlerën maksimale të kriterit


	10

5

	Ofertuesi që vërteton se në realizimin e projektit do të përdorë tërësisht pajisje e makineri të reja do të vlerësohet me 10 pikë. Ofertuesi që vërteton se në realizimin e projektit do të përdorë makineri e pajisje pjesërisht të reja e pjesërisht të përdorura dhe tërësisht të përdorura do të vlerësohet me 5 pikë.

	2
	Format intensive të kultivimit.
	Vlerën maksimale të kriterit

	5
	Ofertuesi që vërteton që në realizimin e projektit do të aplikojë forma intensive të kultivimit, vlerësohet me 5 pikë

	3
	Kulturat bujqësore që do të mbillen:
- perime dhe kultura të tjera në serra;
- pemëtore;
- bimë aromatike dhe medicinale.
	Vlerën maksimale të kriterit
	10
	Ofertuesi që vërteton që në realizimin e projektit do të mbjellë kultura bujqësore të përcaktuara në këtë kriter, vlerësohet me 10 pikë

	
4
	
Vlera e investimit total
	
Vlerën maksimale të kriterit
	

15
	Krahasohen vlerat e të gjithë ofertuesve me vlerën e ofertës më të mirë. (Vlera e investimit më e lartë.) Pi=V1/Vmax*15

	5
	Vlera e investimit në dy vitet e para
	Vlerën maksimale të kriterit
	15
	Krahasohen vlerat e të gjithë ofertuesve me vlerën e ofertës më të mirë. (Vlera e investimit më e lartë në dy vitet e para.) Pi=V1/Vmax*15


	6
	Vlera e investimit në infrastrukturë
	Vlerën maksimale të kriterit
	5
	Krahasohen vlerat e të gjithë ofertuesve me vlerën e ofertës më të mirë. (Vlera e investimit më e lartë.) Pi=V1/Vmax*5

	7
	Afati i realizimit të investimit
	Vlerën minimale të kriterit
	5
	Krahasohen vlerat e të gjithë ofertuesve me vlerën e ofertës më të mirë (afati më i shkurtër). Pi=T (min)/T(i)*5

	8
	Vlera e qirasë së ofruar (e shprehur në lek/ha/vit)
	Vlerën maksimale të kriterit
	30
	Kjo formulë zbatohet për vlera të barabarta ose më të mëdha se vlera dysheme e shpallur në njoftimin publik. Krahasohen vlerat e të gjithë ofertuesve me vlerën e ofertës më të mirë. (Qiraja më e lartë.) Pi=Qira(i)/Qira (max)*30



	9
	Numri i të punësuarve
	Vlerën minimale të kriterit
	5
	Krahasohen vlerat e të gjithë ofertuesve me vlerën e ofertës më të mirë (numri më i lartë i të punësuarve). Pi=Punonjës(i)/Punonjës (max)*5

	10
	Bonus për aplikues me ngastra kufizuese
	Vlerën maksimale të kriterit
	10
	Ofertuesi që ka ngastra kufizuese vlerësohet me 10 pikë

	
	Totali i pikëve maksimale
	
	
110
	











IV. KRITERET E PËRCAKTIMIT TË VLERËS MINIMALE TË QIRASË SË TOKËS BUJQËSORE SHTETËRORE.
Duke iu referuar vlerave minimale sipas bonitetit të përcaktuar në pikën 1, kreu V, të vendimit ët Këshillit të Ministrave nr. 373, datë 20.6.2018, treguesit e infrastrukturës së ujitjes dhe të kullimit, distanca nga tregjet, niveli i industrisë agropërpunuese dhe shkalla e zhvillimit të infrastrukturës rrugore të zonës vlerësohen sipas tabelës së mëposhtme:

	Treguesi
	Kriteri
	Vlera e qirasë fillestare (në %) mbi vlerën minimale

	Infrastruktura ujitëse/kulluese
	Funksionale
	+25% 

	Distanca nga tregjet (pika grumbullimi, tregje në zona urbane)
	< 10 km
	+25%

	Aksesi në infrastrukturë rrugore
	Akses në rrugë rurale të njërës nga parcelat
	+25%

	Distanca nga sipërmarrjet agro-përpunuese (të produkteve bujqësore ose blegtorale)
	<10 km
	+25%



Grupi i punës, i ngritur sipas germës “dh”, pika 4.2, të kreut IV, të vendimit ët Këshillit të Ministrave nr. 373, datë 20.6.2018, kryen vlerësimin në terren sipas kritereve të mësipërme. 

 MINISTRI I BUJQËSISË DHE ZHVILLIMIT RURAL

2.4 A keni kontrata ekzistuese apo parashikoni të lidhni kontrata për shitjen e produktit ose shërbimit tuaj; 

3.1 Teknologjia dhe procesi i prodhimit të propozuar; 

3.3 Investimet në infrastrukturën e tokës;

4.1 Përmbledhje e kostove dhe e financimit; 
4.2 Komente për parashikimet e fluksit të parave dhe fitimit. 

1. HISTORIKU I AKTIVITETIT EKZISTUES
1.1 Aktiviteti tregtar aktual i aplikantit: 
- përshkruani shkurtimisht aktivitetin tregtar ekzistues, përfshirë tregun e produktit/shërbimit tuaj dhe përcaktoni konsumatorët tuaj kryesorë;
- përshkruani kontratat ekzistuese me blerësit;
- përshkruani konkurrentët tuaj kryesorë dhe pozicionin tuaj në treg; 
- përshkruani shkurtimisht vëllimin ekzistues të shitjeve dhe çmimet mesatare të marra. 
1.2 Struktura e pronësisë: 
- shpjegoni dhe paraqisni një listë të shoqërive që kanë lidhje pronësie me aktivitetin/biznesin tuaj, të cilat janë të lidhura ngushtë me funksionimin e aktivitetit tuaj ekzistues (nëse ka). 
1.3 Burimet njerëzore: 
- numri total i të punësuarve me kohë të plotë, si dhe numri i të punësuarve me kohë të pjesshme dhe sezonale; 
- përshkruani strukturën e drejtimit të biznesit. 
1.4 Performanca e aktivitetit për tri vitet e fundit, si dhe perspektiva e së ardhmes për biznesin në fjalë:
- jepni përshkrime të nivelit të performancës financiare të kohëve të fundit; 
- për bizneset e regjistruara në organet tatimore, analizoni shkurtimisht informacionin e bilancit dhe të pasqyrës së të ardhurave dhe shpenzimeve për tri vitet e fundit;
- në rast se shoqëria nuk ka të dhëna të historikut financiar për të paraqitur për tri vitet e fundit, atëherë ajo duhet të paraqesë çdo informacion të disponueshëm mbi veprimtaritë e biznesit (p.sh., të vitit të kaluar); 
- në rast se aplikuesi nuk është i regjistruar pranë autoriteteve tatimore (në përputhje me legjislacionin në fuqi) ai mund ta lërë bosh këtë seksion. 
II. PROJEKTI I INVESTIMIT TË RI TË PROPOZUAR
2.1 Paraqitni me një përshkrim të shkurtër/një panoramë të përgjithshme të investimit të ri, si dhe shpjegoni arsyet tuaja përse dëshironi të merrni përsipër projektin: 
- përshkruani llojin e investimit, procesin e prodhimit, teknologjinë e përdorur, varietetin e materialit mbjellës, si dhe të dhënat teknike të tij dhe rezultatet përfundimtare të pritshme të investimit; 
- shpjegoni synimin përse dëshironi të ndërmerrni projektin e ri.
2.2 Përshkrimi i burimeve të financimit:
- përshkruani në mënyrë të detajuar burimet e financimit të investimit në fjalë. 
2.3 Analiza e tregut të produktit 
Lutemi të merrni parasysh çështjet e mëposhtme nëse do të zhvillohet/paraqitet një produkt/treg i ri në bazë të investimit të ri: 
- përshkruani natyrën dhe përmasat e tregut për produktin/shërbimin tuaj dhe përcaktoni konsumatorët tuaj kryesorë; 
- çmimet e produkteve të reja që do të zhvillohen krahasuar me tregun; 
- përshkruani marrëveshjet paraprake me blerësit për prodhimin/shërbimet shtesë të prodhuara si rezultat i investimit (n.q.s. ka); 
- përshkruani konkurrentët tuaj kryesorë dhe se si keni ndërmend të konkurroni me ta. 

2.4 A keni kontrata ekzistuese apo parashikoni të lidhni kontrata për shitjen e produktit ose shërbimit tuaj: 
- përshkruani shkurtimisht kontratat ekzistuese apo ato potenciale në lidhje me investimin tuaj (n.q.s. ka). 
2.5 Burimet njerëzore dhe aftësitë e nevojshme: 
- shpjegoni cilat janë aftësitë e nevojshme për ta bërë këtë investim të suksesshëm dhe se si ju synoni t’i siguroni këto aftësi; 
- nëse synoni të punësoni staf të ri lutemi të përshkruani numrin, përvojën dhe kualifikimet që ata duhet të kenë. 
2.6 Legjislacioni i zbatueshëm për këtë investim: 
- rendisni legjislacionin që zbatohet për këtë sipërmarrje të re dhe përshkruani hapat që ju do të ndërmerrni për të siguruar që aktiviteti juaj të jetë i pajtueshëm me të; 
- evidentoni dhe përshkruani lejet/licencat/ certifikatat/patentat etj. të nevojshme për zbatimin e investimin të ri dhe ushtrimin e aktivitetit. 
2.7 Përshkrim i riskut të investimit: 
- identifikoni dhe përshkruani fushat kryesore të riskut brenda projektit tuaj dhe ndikimin që këto mund të kenë në suksesin e projektit të ri; 
- përshkruani çfarë do të bëni ju për të zbutur/minimizuar ndikimin e këtyre risqeve. 
- përshkruani ndikimet sociale të investimit të ri mbi aktivitetin tuaj dhe komunitetin e gjerë (nëse ka). 
3. PËRSHKRIMI TEKNIK I INVESTIMIT TË PROPOZUAR
3.1 Teknologjia dhe procesi i prodhimit të propozuar: 
- përshkruani teknologjinë që do të futet në përdorim, kapacitetin e saj, si dhe arsyet për të cilat ky kapacitet është përzgjedhur në lidhje me lëndët e para që keni në dispozicion; 
- nëse procesi/et e prodhimit kërkojnë kohë për të arritur që të shfrytëzohen me kapacitet të plotë, kjo duhet të shpjegohet në mënyrë të qartë. Për shembull, në vitin 1 pas instalimit, kapaciteti i shfrytëzuar është 50%; në vitin 2 arrin në 80% dhe në vitin 3 arrin shfrytëzimin e plotë të kapacitetit. Ky përshkrim duhet të përgatitet për kulturat që do të mbillen, makineritë dhe pajisjet që propozohen. 
3.2 Speciet dhe varietetet për mbjellje
- përshkruani në detaje speciet dhe varietetet që do të kultivoni dhe karakteristikat e tyre (veçoritë biologjike, përshtatshmëria me kushtet klimatiko-tokësore të zonës ku mbillet, distancat e mbjelljes, numri minimal i bimëve për hektar, viti i hyrjes në prodhim, rendimenti, jetëgjatësia etj.);
- përshkruani nëse plotësohen kërkesat e ligjit nr. 10416, datë 7.4.2011 “Për materialin mbjellës e shumëzues bimor”, të ndryshuar, ku speciet/ varietetet/farat e përdorura të jenë të certifikuara dhe të regjistruara në Katalogun Kombëtar të Specieve dhe Varieteteve.
3.3 Investimet në infrastrukturën e tokës
- përshkruani investimet e parashikuara në ujitje, kullim, sistemim etj. 
3.4 Pajisjet e nevojshme 
- paraqisni një listë të pajisjeve dhe të makinerive të nevojshme. Këtu duhet të përfshini listën e plotë, statusin (e re/e përdorur) dhe karakteristikat teknike të tyre. 
4. DETAJET FINANCIARE TË PROJEKTIT TË RI TË PROPOZUAR
4.1 Përmbledhje e kostove dhe financimit: 
- lutemi të paraqisni një listë të detajuar të kostove të investimit të propozuar; 
- lista duhet të reflektojë investimet e parashikuara në 5 vitet e para, të ndara sipas viteve.
4.2 Komente për parashikimet e fluksit të parave dhe fitimit: 
- fluksi i parave te pasqyrat financiare duhet të tregojë performancën financiare në lidhje me investimet e reja në 5 vitet e para, të ndara sipas viteve; 
- në rastet kur një sipërmarrje ekzistuese do të zhvillohet me pritmërinë se do të krijojë të ardhura shtesë, është e nevojshme të paraqitet informacion financiar për sipërmarrjen ekzistuese përpara investimit dhe më pas të planifikohen flukset financiare pas investimit. Kjo do t’ju lejojë të dalloni fazat përpara dhe pas dhe kështu të tregoni të ardhurat e krijuara nga investimi i ri; 
- rezultatet e analizës së tregut dhe analizës së inputeve më sipër duhet të formojnë bazën për planifikimin e flukseve të parave. 

TABELA NR.4: Pérgjigjet e dhéna nga profesionistét e sektorit té drejtésisé né lidhje me pengesat e aksesit né

drejtési pér fémijét né rrethana vulnerabiliteti

Pengesa né kérkimin e drejtésisé > Shqipéria > Gjeorgjia > Kirgizstani > Mali i Zi
Nuk legjitimohet 45% 30% 13% 57%
Pengesa gjuhésore 24% 67% 37% 50%
Pengesa financiare 93% 63% 47% 43%
Largésia nga mekanizmat e mbéshtetjes institucionale 69% 43% 30% 30%
Mungesa e informacionit dhe mbéshtetjes 83% 67% 57% 67%
Mosbesimi ndaj institucioneve shtetérore 52% 33% 33% 40%
Kultura gé e pranon dhunén né familje 86% 67% 30% 40%
Perceptimi i pérgjithshém pér vendin gé zé fémija né familje 72% 40% 20% 47%
Frika nga pérjashtimi social 31% 33% 10% 50%
Frika nga trajtimi diskriminues nga institucionet 45% 33% 27% 33%

